മുന്തിരി വളര്‍ത്തലും വീഞ്ഞുണ്ടാക്കലും - 2\nഎല്ലാ ഇനം മുന്തിരികള്‍കൊണ്ട് വീഞ്ഞുണ്ടാക്കാന് പറ്റില്ല. വീഞ്ഞുണ്ടാക്കാന് പറ്റിയ മുന്തിരി ഇനങ്ങള് തന്നെ ഉണ്ട്. പഴമായി കഴിക്കുന്ന മുന്തിരി ഇനങ്ങളെ ടേബിള് ഗ്രേപ്പ് എന്നാണ് പറയുക. കൂടുതല് വലിപ്പമുള്ളവയും മാംസമുള്ളവയുമായിരിക്കും അവ. ചിലത് കുരു ഇല്ലാത്തതുമാകും. പഴമായി കഴിക്കുന്ന അമേരിക്കയിലെ ഒരു പ്രധാന ഇനം മുന്തിരി തോംസണ് ഗ്രേപ്പ് ആണ്. വീഞ്ഞുണ്ടാക്കുന്ന മുന്തിരി ഇനങ്ങള് (ഞാന് കണ്ടിട്ടുള്ളവയില്) വലിപ്പം കുറഞ്ഞതായിട്ടാണ് കണ്ടിട്ടുള്ളത്; അവയില് കുരുവും കാണും.\nനേരത്തേ പറഞ്ഞതുപോലെ, വൈറ്റ്-റെഡ് വൈനുകളുടെ ഉപവിഭാഗങ്ങള് മിക്കവാറും അവ ഉണ്ടാക്കുന്ന മുന്തിരി ഇനത്തെ, വെറൈയറ്റലിനെ(varietel), സൂചിപ്പിക്കുന്നതായിരിക്കും. താഴെ കൊടുക്കുന്നവയാണ് അമേരിക്കയില് സാധാരണയായി കാണുന്ന മുന്തിരി വെറൈയറ്റലുകള്:\nറെഡ് - കാബര്‍നേ സോവിന്‍യോണ് (Cabernet Sauvignon),മെര്‍ലോ(Merlot),സിന്‍ഫാന്‍ഡല്(Zinfandel),പീനോ ന്വാര്(Pinot Noir),ഷിറാസ്/സിറാ/സിറാ(Shiraz/Sirah/Syrah)\nവൈറ്റ് - ഷാര്‍ഡണെ(Chardonnay), സോവിന്‍യോണ് ബ്ലോങ്ക്(Sauvignon Blanc), റീസ്‌ലിംഗ്(Riesling), ഗുവര്‍ട്ട്‌സ്ട്രാമിനര്(Gewurztraminer).\nറോസ് - വൈറ്റ് സിന്‍ഫാന്‍ഡല്(White Zinfandel)\nഡിസേര്‍ട്ട് - മസ്‌കാറ്റ്/മസ്‌കാറ്റോ(Muscat/Muscato)\nകാബര്‍നേ സോവിന്‍യോണ് - ഇതാണ് റെഡ് വൈനുകളുടെ രാജാവ്. ഇത്തരം മുന്തിരിയില് നിന്ന് ഉണ്ടാക്കിയ വൈന് നല്ല ‘കട്ടി’യുള്ളതും ചവര്‍പ്പ് കൂടിയതുമാണ്. തണുപ്പിക്കാതെയാണ് ഇത് സാധാരണ കുടിക്കുക. കൂടെ കഴിക്കുവാന് റോസ്റ്റോ ഗ്രില്ലോ ചെയ്ത റെഡ് മീറ്റ് വിഭവങ്ങള് ഇതിനൊപ്പം നന്നായി ചേരും. എന്നാല് അധികം ഉപ്പും മസാലയുമുള്ളവ ഭക്ഷണങ്ങള് ചേരുകയുമില്ല. സാല്‍മണ് അധികം മസാല ചേര്‍ക്കാതെ ബാര്‍ബിക്യൂ ചെയ്തത് എനിക്ക് ഇതിന്റെ കൂടെ കഴിക്കുന്നത് ഇഷ്ടമാണ്.\nമെര്‍ലോ - വളരെയധികം വിളവ് ഉണ്ടാകുന്ന ഒരു മുന്തിരി ഇനമായതുകൊണ്ട് ഇതില് നിന്നുണ്ടാക്കുന്ന വൈനുകള് പൊതുവേ വിലക്കുറവാണ്. (Sideways-എന്ന പ്രസിദ്ധമായ തെക്കന് കാലിഫോര്‍ണിയ വൈന് സിനിമയില് ഇതിനെ താറടിക്കുകയും, പീനോ ന്വാറിനെ പൊക്കുകയും ചെയ്യുന്നത് ഓര്‍ക്കുക.) ഗ്രില്ല്/ബ്രോയില്/ബേക്ക് ചെയ്ത മത്സ്യം, കോഴി എന്നിവയുടെ കൂടെ ഇത് നന്നായി ചേരും. ഇതും കട്ടന് ചായയും ഒരേ അളവില് ചേര്‍ത്ത്, പാകത്തിന് മധുരവുമിട്ട കോക്ക്ടെയില് എനിക്ക് ഭഷണത്തിനു ശേഷം കുടിക്കാന് വളരെ ഇഷ്ടമുള്ള ഒരു ഡ്രിങ്കാണ്.\nസിന്‍ഫാന്‍ഡല് - ഇത് ഏകദേശം മെര്‍ലോ പോലെ തന്നെയാണ്. കാലിഫോര്‍ണിയയില് മാത്രം പ്രധാനമായി കൃഷി ചെയ്യുന്ന ഒരു മുന്തിരി ഇനം എന്ന പ്രത്യേകത ഇതിനുണ്ട്.\nപീനോ ന്വാര് - കനം കുറഞ്ഞതും പൊതുവേ വില കൂടിയതുമായ വൈനുകളാണ് ഈ ഇനതില് നിന്ന് ഉണ്ടാക്കുന്നത്. വില കൂടുവാനുള്ള പ്രധാനകാരണം ഈ മുന്തിരി കൃഷി ചെയ്യാനുള്ള ബുദ്ധിമുട്ടാണ്. ചില ഏഷ്യന് ഭക്ഷണങ്ങളുടെ കൂടെ ഇത് യോജിച്ചുപോകും. പൊതുവേ, ഗ്രില്ല് ചെയ്ത പച്ചക്കറികള്, കൊഴുപ്പ് കുറഞ്ഞ മാംസങ്ങള് എന്നിവയുടെ കൂടെയാണ് ഇത് കുടിക്കാന് നല്ലത്.\nഷിറാസ്/സിറാ - ഗുണങ്ങളില് ഇത് കാബര്‍നേ സോവിന്‍യോണ് പോലെയാണ്. പൊതുവേ ഓസ്ട്രേലിയയില് നിന്ന് വരുന്ന ഷിറാസ് വൈനുകളാണ് എനിക്കിഷ്ടം; അവയ്ക്ക് നേരിയ മധുരവും കാണും.\nഷാര്‍ഡണെ - ഏറ്റവും പ്രധാനപ്പെട്ട വൈറ്റ് വൈന് വെറൈയറ്റല്. പൊതുവേ മധുരമില്ലാത്ത(dry) ഈ വൈന്, പോര്‍ക്ക്,പോള്‍ട്രി എന്നിവയുടെ കൂടെ നല്ലതാണ്. ബട്ടറോ ക്രീമോ ചേര്‍ത്ത് ഉണ്ടാക്കിയ ഭക്ഷണസാധനങ്ങളും യോജിക്കും. ഇന്ത്യന് ഭക്ഷണങ്ങള്, അധികം ഉപ്പുള്ള ഭക്ഷണങ്ങള് എന്നിവ ഇതിന്റെയൊപ്പം ഒട്ടും ചേരില്ല.\nസോവിന്‍യോണ് ബ്ലോങ്ക് - ഷാര്‍ഡണെ പോലെ തന്നെ. പക്ഷേ,കുറച്ചുകൂടി അമ്ലാംശം കൂടുതല് ഇത്തരം വൈനുകളില് ഉള്ളതായി തോന്നിയിട്ടുണ്ട്.\nറീസ്‌ലിംഗ് - കനം കുറഞ്ഞ, നേരിയ മധുരമുള്ള ഈയിനം വൈനുകള് ഇന്ത്യന് ഭക്ഷണത്തിന്റെ കൂടെ യോജിക്കുമെന്ന് എനിക്ക് തോന്നിയിട്ടുണ്ട്. (എരിവുള്ളവ മാത്രം; പൊതുവേ പുളിയുള്ള ഇന്ത്യന് ഭക്ഷണങ്ങള് വൈനുകള്‍ക്കൊപ്പം യോജിക്കില്ല.) ഗ്രില്ല് ചെയ്ത മീന്, ചിക്കന് കബാബ്, ബാര്‍ബിക്യൂ ചെയ്ത പച്ചക്കറികള് തുടങ്ങിയവ ഇത്തരം വൈനുകള്‍ക്കൊപ്പം കഴിക്കാം. നല്ലവണ്ണം തണുപ്പിച്ച് വെറുതെ കുടിക്കാനും ഇത് നല്ലതാണ്.\nഗുവര്‍ട്ട്‌സ്ട്രാമിനര് - നല്ല മണവും മധുരവുമുള്ള ഈയിനത്തില് പെട്ട വൈന് ഇന്ത്യന് അടക്കമുള്ള ഏഷ്യന് ഭക്ഷണങ്ങളുടെ കൂടെ യോജിച്ചുപോകുന്നതാണ്.\nമസ്‌കാറ്റ്/മസ്‌കാറ്റോ - ഗുവര്‍ട്ട്‌സ്ട്രാമിനര് പോലെയാണ് ഈ വൈന് വെറൈയറ്റലും; കുറച്ചുകൂടി നല്ല സുഗന്ധം ഇതിന് ഉണ്ടെന്ന് തോന്നുന്നു. പക്ഷേ, അതിമധുരമുള്ള ഡിസേര്‍ട്ട് വൈന് ആയിട്ടാണ് ഇത് അധികവും ഞാന് ഇവിടെ മാര്‍ക്കറ്റില് കണ്ടിട്ടുള്ളത്.\nവൈറ്റ് സിന്‍ഫാന്‍ഡല് - ഇത് യഥാര്‍ഥത്തില് ഒരു മുന്തിരി വെറൈയറ്റല് അല്ല. സിന്‍ഫാന്‍ഡല് മുന്തിരിയില് നിന്നുണ്ടാക്കുന്ന റോസ് വൈനിനെ ആണ് ഈ പേര് കൊണ്ട് ഉദ്ദേശിക്കുന്നത്. സിന്‍ഫാന്‍ഡലിന്റെ ചുവപ്പ് നിറം അധികം വരാതെ നോക്കി ഉണ്ടാക്കുന്ന റോസ് വൈന്, നേരിയ മധുരമുള്ളതും ആള്‍ക്കഹോളിന്റെ അം‌ശം കുറഞ്ഞതുമാണ്. പൊതുവേയുള്ള വീഞ്ഞിന്റെ ഉപയോഗത്തില് നിന്ന് വ്യത്യസ്തമായി, തണുപ്പിച്ച് വെറുതെ കുടിക്കാനാണ് ഇത് ഉപയോഗിക്കുന്നത്. കാലിഫോര്‍ണിയയിലെ സെന്‍ട്രല് വാലിയിലാണ് ഇത് ആദ്യമായി നിര്‍മിച്ചത്.\nകുറച്ചുകൂടി സങ്കീര്‍ണമായ തരംതിരിവാണ് യൂറോപ്പില് നിന്ന്, പ്രത്യേകിച്ച് ഫ്രാന്‍സ്‌സില് നിന്ന്, വരുന്ന വൈനുകളില് കാണുന്നത്. മുന്തിരി വളരുന്ന ബോര്‍ഡോ(Bordeaux), ബര്‍ഗണ്ടി(Burgundy) തൂടങ്ങിയ പ്രസിദ്ധമായ പ്രദേശങ്ങളും, അവിടങ്ങളിലെ കാലാവസ്ഥയും മണ്ണും മറ്റും വ്യത്യാസപ്പെടുന്നതനുസരിച്ചുള്ള വ്യത്യസ്ത അപ്പലേഷനുകളും(appellations) -- ഒരു തരം ഉപജില്ലകള് -- ഉപയോഗിച്ചാണ് വൈനുകള് തരം തിരിക്കുന്നത്. ഓരോ അപലേഷനും ഒരു പ്രത്യേകതരം മുന്തിരിയിനം വളര്‍ത്താന് പറ്റിയ ഇടമാണെന്നതാണ് ഇത്തരത്തിലുള്ള തരംതിരിവിന്റെ അടിസ്ഥാനം. അതുകൊണ്ടു തന്നെ ഒരു പ്രത്യേക അപലേഷനില് നിന്ന് വരുന്ന വൈനിന്റെ വെറൈയറ്റല് സാധാരണ കൊടുക്കാറില്ല- റെഡ് എന്നോ വൈറ്റെന്നോ ഉള്ള തരംതിരിവേ വൈനില് കാണൂ. (യൂറോപ്പില് നിന്നുള്ള വൈന് എനിക്ക് അധികം പരീചയമില്ല; അതുകൊണ്ട് പ്രധാനമായും അവയെപ്പറ്റി വായിച്ചുള്ള വിവരമാണ് ഇവിടെ കൊടുത്തിട്ടുള്ളത്.)\nപൊതുവേ വീഞ്ഞുണ്ടാക്കിയ വര്‍ഷം (വിന്റേജ്), ഉല്‍പ്പാദകര് (ലേബല്), മുന്തിരി വെറൈയറ്റല്(varietel), മുന്തിരി ഉണ്ടായ പ്രദേശം എന്നീ കാര്യങ്ങളാണ് വൈന് കുപ്പിയില് കാണാറ്. ഉദാഹരണത്തിന് 2006 Roberto Mondavi Chardonney Napa Valley എന്ന് കുപ്പിയില് കണ്ടാല് അത്, റോബര്‍ട്ടോ മൊണ്ടാവി നാപ്പ വാലിയില് ഉണ്ടായ ഷാര്‍ഡോണെ മുന്തിരി ഉപയോഗിച്ച് 2006-ല് ഉണ്ടാക്കിയ വൈനാണെന്ന് അര്‍ത്ഥം. മൊത്തം മുന്തിരിയും നാപ്പ വാലിയില് തന്നെ ഉണ്ടായതാകണമെന്നില്ല. ഒരു പ്രദേശത്തിന്റെ പേര് വൈന് ലേബലില് ഉപയോഗിക്കണമെങ്കില് കുറഞ്ഞത് എത്ര ശതമാനം മുന്തിരി ആ പ്രദേശത്തുനിന്ന് ഉപയോഗിക്കണമെന്നതിന്ന് നിയമങ്ങള് ഉണ്ട്. അതുപോലെ വൈന് ഉല്‍പ്പാദകര് മുന്തിരി വളര്‍ത്തണമെന്നും നിര്‍ബന്ധമില്ല. വൈനറികള് മുന്തിരി കൃഷിക്കാരില് നിന്ന് പഴം വാങ്ങി അവര്‍ക്ക് വേണ്ട പോലെ വൈനുകള് നിര്‍മ്മിക്കാറുണ്ട്.\nവൈന് ലേബലില് കാണുന്ന മറ്റൊരു വാക്ക് Reserve ആണ്. പ്രത്യേക ശ്രദ്ധയെടുത്ത് ഉണ്ടാക്കിയതാണെന്ന പൊതുവായ അര്‍ത്ഥം അതിനുണ്ടെങ്കിലും, ആ വൈന് എപ്പോഴും ഗുണമേന്മയുള്ളത് ആയിക്കൊള്ളണമെന്നില്ല. ചില രാജ്യങ്ങളില് ഈ വാക്ക് ഉപയോഗിക്കണമെങ്കില് ചില നിബന്ധനകള് പാലിക്കേണ്ടതുണ്ട്.\nവീഞ്ഞിന്റെ തരംതിരിവിനെപ്പറ്റി വളരെ ചെറിയ ഒരു മുഖവുരയാണ് ഇത്. പ്രധാനമായി ഓര്‍ത്തിരിക്കേണ്ടത് മുന്തിരിയുടെ വെറൈയറ്റലുകളും, പിന്നെ അവ കൃഷി ചെയ്യുന്ന അപലേഷനുകളും ഉപയോഗിച്ചുള്ള രണ്ടുംതരം ക്ലാസിഫിക്കേഷന് നിലവില് ഉണ്ടെന്നുള്ളതാണ്. പൊതുവേ വീഞ്ഞിന്റെ പുതിയ ലോകത്ത് (അമേരിക്കകള്, ഓസ്ട്രേലിയ) ആദ്യത്തേതും യൂറോ‍പ്പില് രണ്ടാമത്തെ രീതിയുമാണ് ഉപയോഗീക്കുന്നത്. പക്ഷേ, പലപ്പോഴും രണ്ടു രീതികള് കൂട്ടിക്കുഴക്കുന്നതും ഓരോരോ രാജ്യങ്ങളിലെ നിയമങ്ങളും വൈന് ക്ലാസിഫിക്കേഷന് വളരെ സങ്കീര്‍ണമാക്കാം.\nഅടുത്ത ഭാഗം എന്റെ മുന്തിരി കൃഷിയെയും വൈനുണ്ടാക്കലിനെയും പറ്റിയാണ്.\nPosted by t.k. formerly known as thomman at Thursday, February 19, 2009 12 comments\nമുന്തിരി വളര്‍ത്തലും വീഞ്ഞുണ്ടാക്കലും - 1\nസാധാരണ അച്ചന് മൊത്തം വീഞ്ഞും കുടിച്ചിട്ട് ഓസ്തി മാത്രമാണ് എന്റെ ചെറുപ്പകാലത്ത് പള്ളിയില് കുര്‍ബാന സ്വീകരിക്കുമ്പോള് കൊടുത്തിരുന്നത്. ചില നല്ല അച്ചന്മാര് ഓസ്തിയുടെ അറ്റം വീഞ്ഞില് ചെറുതായൊന്നു നനച്ച് തരും. തിരുശരീരം തൊണ്ടയില് ഒട്ടാതെ ഇറങ്ങിപ്പോകാന് അത് വളരെ സഹായിച്ചിരുന്നു. വീഞ്ഞിന്റെ ഒരു രുചി അങ്ങനെയാണ് ആദ്യം അറിഞ്ഞതെന്നു തോന്നുന്നു. പിന്നെ ക്രിസ്മസിന് വീടിന്നടുത്തുള്ള കോണ്‍വെന്റില് പാതിരാകുര്‍ബാനയ്ക്ക് പോവുകയാണെങ്കില് ചടങ്ങിന്റെ അവസാനം ഒരു ചെറിയ ഗ്ലാസില് വൈനും കേക്കും കിട്ടുമായിരുന്നു. ബാല്യകാ‍ലത്തുനിന്ന് വൈനിനെക്കുറീച്ചുള്ള ഓര്‍മകള് അവ മാത്രമാണ്. നല്ല മധുരവും വീര്യവുമൊക്കെയുള്ള, കടുത്ത ചുവപ്പു നിറത്തിലുള്ള ഒരു പാനീയം എന്നാണ് അക്കാലത്ത് ഞാന് വീഞ്ഞീനെപ്പറ്റി ധരിച്ചിരുന്നത്.\nവീഞ്ഞ് കാണാതെയും രുചിക്കാതെയും അതിന്നെപ്പറ്റി അബദ്ധങ്ങള് എഴുതിയ മലയാളസാഹിത്യകാരന്മാരുടെ വിജ്ഞാനം ധാരാളം സ്കൂളില് പഠിക്കുമ്പോള് അകത്താക്കിയത് എന്റെ മുന്‍കൂര് ധാരണകളെ മാറ്റാ‍ന് വൈകിക്കുകയും ചെയ്തു.\nവീഞ്ഞ് കുപ്പികണക്കിന് അകത്താക്കുന്നത് ഗോവയില് ഒരു സ്റ്റഡിടൂറിന്ന് പോയപ്പോഴാണ്. വിലക്കുറഞ്ഞ, അതിമധുരമുള്ള പോര്‍ട്ട് വൈന് കുടിച്ചശേഷം തൊട്ടടുത്തുകാണുന്ന ഷാക്കില് നിന്ന്5രൂപയുടെ ചോറും അണ്‍ലിമിറ്റഡ് ഫിഷ്ഫ്രൈയും മൂക്കുമുട്ടെ തിന്ന് ബീച്ചിലൂടെ കുറെദിവസങ്ങള് തെണ്ടിനടന്നു. കോളജ് ഹോസ്റ്റലില് പൊതുവേയുള്ള അര്‍ദ്ധപട്ടിണിയില് നിന്ന് ഗോവയിലെ സമ്പല്‍സമൃദ്ധിയും ആസ്വദിച്ച് വീട്ടില് തിരിച്ചെത്തിയപ്പോള് അമ്മ ഞാന് സുന്ദരക്കുട്ടപ്പനായിട്ടുണ്ടെന്ന് പറഞ്ഞു. വീഞ്ഞിന്റെ ആരോഗ്യപരമായ ഗുണങ്ങള് അങ്ങനെ ആദ്യമേ എന്റെ ജീവിതത്തില് തെളിയിക്കപ്പെട്ടു :-)\nഅമേരിക്കയില് എത്തിയശേഷം മധുരമുള്ള വീഞ്ഞ് നോക്കി പല കടകളിലും പോയിട്ടുണ്ട്. ചിലപ്പോള് കിട്ടിയത് കടുത്ത ചവര്‍പ്പുള്ള ചില സാധനങ്ങള്. വൈന് കുപ്പിയുടെ കോര്‍ക്ക് ഊരിയെടുക്കാന് പ്രത്യേക ഉപകരണം തന്നെയുണ്ടെന്ന് കുറച്ചുകാലം പിടിച്ചു മനസ്സിലാക്കാന്. (കോര്‍ക്ക് ഊരാന് മാത്രമല്ല, അതിന്റെ ഫോയില് മുറിക്കാന് പോലും പ്രത്യേക ഉപകരണം ഉണ്ടെന്നുള്ളത് വേറെ കാര്യം.) ചവര്‍പ്പുള്ള വൈന് കുടി രസകരമാകുന്നത് കുറെ പരിശീലിച്ചാല് മാത്രമാണ്. മധുരമുണ്ടെന്ന് തീര്‍ച്ചയുള്ളതുകൊണ്ട് മിക്കവാറും പോര്‍ട്ടില് അന്നൊക്കെ എന്റെ വീഞ്ഞ് കുടി അവസാനിച്ചിരുന്നു. ഒരു കുപ്പി വൈന് എടുക്കുന്നതിന്നു പകരം ഒരു സിക്സ്-പാക്ക് ബീയറാണ് അന്നൊക്കെ പാര്‍ട്ടികളിലേക്ക് എടുത്തിരുന്നത്.\nപക്ഷേ, ഇപ്പറഞ്ഞ വീഞ്ഞുകളെല്ലാം വീഞ്ഞിന്റെ മഹാലോകത്തെ പാര്‍ശ്വവര്‍ത്തികളാണെന്നും, യഥാര്‍ഥ വീഞ്ഞ് അവയില് നിന്ന് തികച്ചും വ്യത്യസ്തമാണെന്നുമൊക്കെ അറിയാന് കഴിഞ്ഞത് കാലിഫോര്‍ണിയയില് എത്തിയശേഷമാണ്. പള്ളിയില് കൊടുക്കുന്ന വീഞ്ഞ് സാക്രമെന്റല് വൈന് എന്ന വകുപ്പീല് പെട്ടതാണ്. അതില് ആള്‍ക്കഹോളിന്റെ അളവ് വളരെ കുറവോ, ഒട്ടും തന്നെ ഇല്ലാതെയോ ഇരിക്കും. ഗോവയില് വച്ച് കൂടിച്ചത് പോര്‍ട്ട് വൈന് ആണ്; പലപ്പോഴും വീഞ്ഞിന്റെ കൂട്ടത്തില് പോ‍ലും പെടുത്താത്ത, അമിതമായ തോതില് ആള്‍ക്കഹോള് അടങ്ങിയ ഒന്നാണ്, പോര്‍ച്ചുഗീസ് സംസ്ക്കാരത്തിന്റെ ഭാഗമായ പോര്‍ട്ട്. സാക്രമെന്റല് വൈന് ഉണ്ടാക്കുവാന് വേണ്ടി യൂറോപ്യന് പാതിരിമാര് അവര് ചെന്നിടത്തൊക്കെ മുന്തിരികൃഷി തുടങ്ങിയതും, അവിടങ്ങളില് പിന്നെ വീഞ്ഞ് വ്യവസായത്തിന് അത് കാരണമായതുമൊക്കെ ചരിത്രത്തിന്റെ ഭാഗം തന്നെ. കാലിഫോര്‍ണിയയും ചിലെയും പോലുള്ള വൈനിന്റെ പുതിയ ലോകങ്ങള്‍ക്ക് തുടക്കമിട്ടത് സ്പാനിഷ് മിഷനറിമാരാണ്.\nവീഞ്ഞ് എന്ന് പറയുമ്പോള് പൊതുവേ ചുവപ്പിന്റെ വകഭേദങ്ങളാണ് അതിന്റെ നിറമായി ആദ്യം മനസ്സിലേക്ക് വരിക. പക്ഷേ, വൈറ്റ് വൈന് (യഥാര്‍ഥത്തില് ഇളംപച്ച നിറം) വീഞ്ഞുകളിലെ ഒരു പ്രധാന വിഭാഗമാണ്. പൊതുവേ, തുടക്കക്കാര് വീഞ്ഞിനെ രണ്ടു വിഭാഗത്തിലാണ് പെടുത്തുക: റെഡ് വൈനും വൈറ്റ് വൈനും. ഈ രണ്ട് ഇനങ്ങളിലും അനേകം ഉപവിഭാഗങ്ങള് ഉണ്ട്. പ്രധാനമായും വൈന് ഉണ്ടാക്കാന് ഉപയോഗിച്ച മുന്തിരിയുടെ ഇനം നോക്കിയാണ് ഉപവിഭാഗം നിശ്ചയിക്കുക. ഫ്രാന്‍സ് പോലെ പഴയലോകത്തുനിന്നുള്ള വീഞ്ഞുകള്, മുന്തിരി ഏത് സ്ഥലത്ത് ഉണ്ടായി എന്നതിനെ നോക്കിയും തിരിക്കാറുണ്ട്.\nനിറം നോക്കിയുള്ള ഈ രണ്ട് തരംതിരിവിന്നൊപ്പം ഇപ്പോള് റോസും ചേര്‍ക്കാമെന്നു തോന്നുന്നു. പൊതുവേ, ആള്‍ക്കഹോള് കുറഞ്ഞ, റോസ് നിറത്തിലുള്ള, നേരിയ മധുരമുള്ള വീഞ്ഞുകളാണവ. സാധാരണ വീഞ്ഞിന് മധുരം ഇല്ല എന്നു തന്നെ പറയാം; ഇളം മധുരമുള്ള ചില ഇനങ്ങള് ഉണ്ടെങ്കിലും അത്ര ജനപ്രീതിയുള്ളവയല്ല അവ. നല്ല മധുരമുള്ള, ഭക്ഷണത്തിനുശേഷം കഴിക്കുന്ന വീഞ്ഞുകളെയാണ് ഡിസേര്‍ട്ട് വൈനുകള് എന്ന് പറയുന്നത്. ഇവയില് വെള്ളയും ചുവപ്പും കാണും. പോര്‍ട്ട് ഈ വകുപ്പില് പെട്ടതാണെങ്കിലും അത് പലപ്പോഴും ഒരു പ്രത്യേക മദ്യമായി തന്നെയാണ് തരം തിരിക്കുക. കാരണം,മറ്റുള്ള വീഞ്ഞുകളുടെ നിര്‍മാണത്തില് നിന്ന് വ്യത്യസ്തമായി ഇതില് ആള്‍ക്കഹോള് ചേര്‍ക്കുന്നതുകൊണ്ടാണ് പോര്‍ട്ടിനെ കൂട്ടത്തില് കൂട്ടാതെ ചിലപ്പോള് പുറത്തു നിറുത്തുന്നത്. വൈറ്റ് വൈനില് ഗാസ് നിറഞ്ഞാല് സ്പാര്‍ക്ക്ലിംഗ് വൈന് ആയി; ഷാമ്പേന് അതേ പേരിലുള്ള ഫ്രാന്‍സിലെ ഒരു സ്ഥലത്തുനിന്ന് വരുന്ന സ്പാര്‍ക്ക്ലിംഗ് വൈന് ആണ്.\nപ്രധാനപ്പെട്ട വിഭാഗങ്ങളെപ്പറ്റി കുറെ പറഞ്ഞു കഴിഞ്ഞു: സാക്രമെന്റല് വൈന്,റെഡ്,വൈറ്റ്,റോസ്,ഡിസേര്‍ട്ട്,പോര്‍ട്ട്, സ്പാര്‍ക്ക്ലിംഗ്. ഇനി അവ കഴിക്കുന്നതിന്റെ ഒരു രീതി രസകരമായി അവതരിപ്പിക്കാം: പള്ളിയില് നിന്ന് സാക്രമെന്റല് വൈന് കഴിച്ചുവരിക; വീട്ടില് വന്ന് ഒരു സ്പാര്‍ക്ക്ലിംഗ് വൈന് പൊട്ടിച്ച് ആഘോഷം തുടങ്ങുക; സീ ഫുഡ് സാലഡും ചെറുതായി തണുപ്പിച്ച വൈറ്റ് വൈനും ആദ്യം; അപ്പോള് സ്ത്രീകള് ചില്‍ഡ് റോസ് അടിക്കട്ടേ; നല്ല മാട്ടിറച്ചിയൂടെ കൂടെ റൂം ടെമ്പറേച്ചറില് റെഡ് അടിക്കുക; അവസാനം ഒരു ചെറിയ കഷ്ണം കേക്കും ചെറിയ ഒരു ഗ്ലാസ് പോര്‍ട്ടോ ഡിസേര്‍ട്ട് വൈനോ അടിച്ച് അവസാനിപ്പിക്കുക.\nഅവസാനത്തെ ഖണ്ഡിക മനസ്സിലായെങ്കില് നിങ്ങള്‍ക്ക് വീഞ്ഞിനെക്കുറിച്ച് സംസാരിച്ചു തുടങ്ങാം.\nവൈന് പൊതുവേ ഭക്ഷണത്തിന് ഒപ്പമാണ് കഴിക്കുന്നത്. (ചാരായമടിച്ചശേഷം നൂലുകൊണ്ട് പുഴുങ്ങിയ മുട്ട മുറിച്ച് മുളകുപൊടിയിലും പിന്നെ ഒന്ന് ഉപ്പിലും മുക്കി തിന്ന് വായിലെ അരുചി മാറ്റുന്നതുപോലെയുള്ള കാര്യമല്ല ഉദ്ദേശിച്ചത്.) 14% വരെ ആള്‍ക്കഹോള് വൈനില് കാണും; അതുകൊണ്ട് വെറുതേ പൂസാവാനും അതു കുടിച്ചാല് മതി. പക്ഷേ, ചേരുന്ന ഭക്ഷണങ്ങള്‍ക്കൊപ്പം കഴിച്ചാലെ വീഞ്ഞുപാനത്തിന്റെ യഥാര്‍ഥസുഖം അനുഭവിക്കാന് പറ്റൂ.\nവീഞ്ഞിനെക്കുറിച്ചുള്ള ഈ പരമ്പര ഇവിടെ അവസാനിക്കുന്നില്ല. അടുത്ത പോസ്റ്റില് വീഞ്ഞിന്റെയും മുന്തിരിയുടെയും പല ഉപവിഭാഗങ്ങളെക്കുറിച്ച് പറയാം. അതിനടുത്ത പോസ്റ്റില് എന്റെ മുന്തിരി വളര്‍ത്തലിനെയും വീഞ്ഞുണ്ടാക്കലിലെപ്പറ്റിയും എഴുതുന്നതായിരിക്കും.\nPosted by t.k. formerly known as thomman at Monday, February 16, 20097comments\nPosted by t.k. formerly known as thomman at Friday, February 06, 2009 13 comments\nക്ലഫ് ക്രോസിംഗ് റോഡ് (കവിത)\nബോസ്റ്റണില് ബോട്ടിറങ്ങി I93-N വഴി\nമഞ്ഞുപാടത്തില് കോറിയിട്ട ചാലിലൂടെ\nമദ്രാസില് നിന്ന് വാങ്ങിയ മൃഗത്തോലിന്റെ ജാക്കറ്റിന്റെ മണം\nഎയര്‍പോര്‍ട്ട് ടാക്സിയിലെ സഹയാത്രികര്‍ക്ക് അഹസ്യമായി അവര് മുഖം കോട്ടിയപ്പോള്\nനിറങ്ങളും മണങ്ങളും ഇല്ലാത്ത ലോകത്താണല്ലോ എത്തിച്ചേര്‍ന്നതെന്ന\nവ്യാകുലത അഥവാ കള്‍ച്ചര് ഷോക്ക്.\nവഴികള്‍ക്കിരുവശവും വെളുത്തകുഴിമാടങ്ങളുടെ തലക്കല് നാട്ടിയ\nകുരിശുകള് പോലെ ഇലപോഴിച്ചു നില്‍ക്കുന്ന വൃക്ഷച്ചില്ലകള്.\nനിരവധി റൈറ്റും ലെഫ്റ്റും സ്റ്റോപ്പ് സൈനുകളും കടന്ന്\nയെലോ ലൈറ്റും റെഡ് ലൈറ്റും ഗ്രീന് ലൈറ്റും കണ്ട്\nക്ലഫ് ക്രോസിംഗ് റോഡില് നിന്ന് ലെഫ്റ്റ് തിരിഞ്ഞ്\nമഞ്ഞില് ആരോ ഉപേക്ഷിച്ചുപോയപോലെ അനാഥമായി നില്‍ക്കുന്ന\nഅപ്പാര്‍ട്ട്‌മെന്റ് ബില്‍ഡിംഗിന്റെ ഡോര്‍നോബ്\nസ്റ്റാറ്റിക്ക് കറന്റിന്റെ ഒരു സ്പാര്‍ക്ക് കൈവെള്ളയിലും\nസ്നേഹത്തോടെയൊരടി ചുമലിലും തന്നുകൊണ്ട് അമേരിക്ക\nഎന്നെ ജറ്റ് ലാഗില് കുഴഞ്ഞ ദിവാസ്വപ്നത്തില് നിന്നുണര്‍ത്തി.\nബീയര്, ഷ്രിങ് റാപ്പില് പൊതിഞ്ഞ പലവിധ ഡേലി സാന്റ്വിച്ചുകള്,\nകൈപ്പ് കാപ്പി, സിഗരറ്റ് തുടങ്ങി അടുത്ത 7/11-ലെ എല്ലാ സാധനങ്ങളും\nവലിച്ചും കുടിച്ചും തിന്നും ബോറടിച്ചപ്പോള്,\nഗ്യാര്‍ബേജ് കൊണ്ടിടാനും മെയിലെടുക്കാനും പോകുന്നവരുടെ എണ്ണമെടുത്തും\nഅവരില് പെണ്ണുങ്ങളുടെ സ്വെറ്റ് പാന്റ്/ഷര്‍ട്ട്-ല് പൊതിഞ്ഞ ആകാരങ്ങളുടെ കണക്കെടുത്തും\nഎന്റെ സ്വന്തം അപ്പാര്‍ട്ട്‌മെന്റില് തന്നെയിരുന്ന് \nഅമേരിക്കയെ ആര്‍ക്കു ഭാഗിക്കാതെ ആസ്വദിച്ചു.\nഅതിന്നിടയില് വല്ലപ്പോഴും സഹപ്രവര്‍ത്തകനായ\nഷാവോബാവോ ഷൂയിയുടെ അപ്പാര്‍ട്ട്മെന്റില് കിടന്നുറങ്ങുമ്പോള്\nഅവിടത്തെ ക്വില്‍റ്റുകളില് തങ്ങി നിന്നിരുന്ന\nചീനക്കാരികളുടെ പറഞ്ഞുകേട്ട മണവും\nടാക്സിക്കാരനായ പോളണ്ടുകാരന് വീട്ടുകാരെപ്പറ്റി ചോദിക്കാറുള്ളതും\nഞാനും ജോണ് പോള് രണ്ടാമന്റെ ആളാണെന്ന് പറഞ്ഞ് അയാളെ സുഖിപ്പിച്ചതും\nബാണ്‍സ് & നോബിളില് നിന്ന് എം.കൃഷ്ണന് നായര് പലതവണ എഴുതിക്കണ്ട പുസ്തകങ്ങള്\nതപ്പിയെടുത്ത് പുറംചട്ടയില് നോക്കി വിസ്മയിച്ചു നില്‍ക്കുന്നതും\nമാത്രം മഞ്ഞിന്റെ മരവിപ്പല്ലാതെ മറക്കാതെ പോയ\nചില ചെറിയ കാര്യങ്ങള്.\nപിന്നെ മഞ്ഞുമാഞ്ഞ് വസന്തം വന്നെത്തിയപ്പോള്\nകൂടെ ഭാര്യയും മകനും എത്തിയതിന്റെ സന്തോഷം;\nകൊറോള വാങ്ങിയതിന്റെ പ്രൌഢി; പാരലല് പാര്‍ക്കെന്ന ദുര്‍ഘടം;\nബ്രോഡ്ബാന്റും, ബ്ലോഗും ഒന്നുമില്ലാത്ത ലോകത്ത്\nകമ്പ്യൂട്ടറില് മകനോടോത്ത് സോളിറ്റയര് കളിക്കുന്നതിന്റെ സന്തോഷം.\nഅവന് കളി പ്ലേ സ്റ്റേഷനിലേക്ക് അപ്‌ഗ്രേഡ് ചെയ്തപ്പോള്\nബസ്സ് വിട്ടുപോയവന്റെ വൈക്ലബ്യത്തോടെ നോക്കി നില്‍ക്കേണ്ട വന്ന വിഷമങ്ങള്.\nപിന്നെ അങ്ങനെ പലതും മിസ്സ് ചെയ്ത് ലിവിംഗ് റൂമിലെ സോഫയിലെ സ്വസ്ഥതയിലേക്ക്\nമാറി ഇരുന്നത് ഇന്നലെ കഴിഞ്ഞതുപോലെ.\nകൊറോളക്ക് പകരം ബീമര്;\nഅപ്പാര്‍ട്ട്മെന്റില് നിന്ന് ചെം‌സ്‌ഫോര്‍ഡിലെ ഒരേക്കറിലിരിക്കുന്ന വീട്;\nബിയറില് നിന്ന് വൈന്;\nപബ്ലിക് പാര്‍ക്കിലെ ടെന്നീസില് നിന്ന് ഗോള്‍ഫ് ക്ലബിലെ സായാഹ്നങ്ങള്.\nശരത്‌കാലത്തിന്റെ നിറഭംഗിയില് കുളിച്ച് മെറിമാക്ക് നദിയിലെ പാലവും കടന്ന്\nയൂണിവേഴ്‌സിറ്റിയിലേക്ക് പോകുമ്പോള് ഓരോ പഴയ ചിന്തകള്.\nനദികള് പകുത്തിടുന്ന രണ്ടു പട്ടണങ്ങള്- ലോയും ആലുവയും.\nടെക്സ്റ്റൈല് വ്യവസായത്തിന്റെ പുരാണങ്ങളില് രമിച്ച് അലസമായി കിടക്കുന്ന രണ്ട് പഴയസ്ഥലങ്ങള്\nഒന്ന് ജന്മസ്ഥലം, മറ്റേത് ഇപ്പോള് മകന്റെ പഠനസ്ഥലം,\nഎന്നൊക്കെയാലോചിച്ച് പുഴക്കരയിലൂടെ പിള്ളേര് കറങ്ങിനടക്കുന്നത് കണ്ടിരുന്നു.\nഅടുപ്പിച്ച് രണ്ടുതവണ ടിക്കറ്റ് കിട്ടിയപ്പോള് അവള് പറഞ്ഞു:\nചിലപ്പോള് നിങ്ങള്‍ക്ക് കണ്ണുപിടിക്കുന്നുണ്ടാവില്ല,\nകമ്പ്യൂട്ടറില് പണി തുടങ്ങിയിട്ട് ഇത്ര കാലമായില്ലേ.\nപാസഞ്ചര് സീറ്റിലിരിക്കുമ്പോള് പണ്ട് കാണാത്ത പലതും ഇപ്പോള് കണ്ണില് തടയുന്നുണ്ട്.\nഒരു ടേം പേപ്പറ് കൊടുക്കാനുണ്ട് എന്ന് പറഞ്ഞ് മകന് തിരക്കു കൂട്ടിയപ്പോള്\nഭാര്യ പെട്ടന്ന് ഇറങ്ങി; അവള്‍ക്ക് അവന്റെ പഠിത്തം തന്നെയാണ് ഇപ്പോഴും പ്രധാനം.\nഎന്നാലും തിരിച്ച് പോരുമ്പോള് അവള് വണ്ടിയെടുത്തില്ല.\nഒന്നും പറയാതെ പുറത്തുനോക്കി ഒരേയിരിപ്പ്.\nലോ,നാഷ്വാ,സേലം പിന്നെ ബ്രോഡ്‌വേയില് നിന്ന് ക്ലഫ് ക്രോസിംഗ് റോഡ്\nലൈറ്റ് ഗ്രീനായപ്പോള് ലെഫ്റ്റോ റൈറ്റോ എന്ന് ഒരു നിമിഷം ശങ്കിച്ചുപോയി.\nപഴയ വഴികളില് എത്തുന്നത് വഴി തെറ്റുന്നതാണോ എന്ന് അതിന്നിടയില് ചിന്തിക്കുകയും ചെയ്തു.\nഭാര്യ ഇപ്പോള് ഒന്നും പറയാറില്ല.\nഇതൊക്കെ പ്രായം കൂടുന്നതിന്റെ ലക്ഷണങ്ങളാണെന്ന് അവള് ഒരു പക്ഷേ ആശ്വസിച്ചിരിക്കുകയായിരിക്കാം.\nഅല്ലെങ്കില് അവളുടെ ഓര്‍മകളിലെ പരിചിതമായ ഒരു നാല്‍ക്കവലയില്\nലെഫ്റ്റോ റൈറ്റോ അതോ മുന്നോട്ടോ എടുക്കേണ്ടത് എന്ന ശങ്കയില്\nഒരു നിമിഷം ചിലവഴിച്ച് ഇരിക്കുകയായിരിക്കാം.\nPosted by t.k. formerly known as thomman at Wednesday, January 21, 2009 1 comments\nവീട് - ഒരു റേഡിയോ നാടകം\nശോഭ (പൂര്‍വ്വ കാമുകി)\n(കാര് വന്ന് നിറുത്തുന്നു. ഡോറും ഡിക്കിയും മറ്റും തുറക്കുന്ന ശബ്ദങ്ങള്.)\nഗോപി: (വിളിക്കുന്നു) അമ്മേ... അമ്മേ.\nഅമ്മ: (അകത്തുനിന്നുള്ള ശബ്ദം) ആരാ... ഗോപ്യാണോ?\n(വാതില് തുറക്കുന്ന ശബ്ദം.)\nഅമ്മ: നിന്നെ ഇത്ര നേരായിട്ടും കാണാതായപ്പോള് ഊണുകഴിച്ച് ഞാനൊന്നു മയങ്ങാന് നോക്കുവാരുന്നു. വരുന്ന ദിവസം കൂടി വച്ച് എഴുതാമായിരുന്നല്ലോ മോനെ. എന്നാല് രഘൂന് വിമാനത്താവളത്തിലെങ്കിലും വന്ന് നില്‍ക്കായിരുന്നു. ഇപ്പൊ, ഈ പെട്ടീം ഭാണ്ഡോം ഒക്കെ നീ തന്നെ കെട്ടി പൊക്കേണ്ടി വന്നില്ലേ? രഘു ഇപ്പൊ പൊറത്തേക്ക് പോയതേയുള്ളൂ.\nഗോപി: അതിനല്ലേ അമ്മേ ഞാന് കാറ് വിളിച്ചത്. എനിക്ക് ബോംബെയില് ഇറങ്ങിയിട്ട് ഒരു കാര്യമുണ്ടായിരുന്നു. അവിടെ നിന്ന് എന്ന് തിരിക്കാനാവിമെന്നും നിശ്ചയമില്ലായിരുന്നു. അതാണ് ഇവിടെ എത്തുന്ന ദിവസം കൃത്യമായി അറിയിക്കാനാവാഞ്ഞത്. ഞാനിപ്പൊ വരാം. ഈ കാറുകാരനെ ഒന്നു പറഞ്ഞു വിട്ടോട്ടെ.\nഅമ്മ: അശ്വതീ.. നീയവിടെ എന്തെടുക്കാ? ഗോപ്യേട്ടന് എത്തി.\n(കാര് വിട്ടുപോകുന്നു. അകത്തുനിന്നും ഓടിവരുന്നതിന്റെ ശബ്ദം.)\nഅശ്വതി: എന്റെ ഗോപ്യേട്ടാ, കാത്തിരുന്നു മടുത്തു. ഗോപ്യേട്ടന് വരുന്നുണ്ടെന്നറിഞ്ഞേപ്പിന്നെ എനിക്കെന്തായിരിക്കും കൊണ്ടുവരുന്നതെന്ന് ആലോചിച്ച് തല പുണ്ണാക്കായിരുന്നു.\nഗോപി: ദാ, ആ പെട്ടിയില് നിനക്കൊരു ചെറുക്കനെ കൊണ്ടുവന്നിട്ടുണ്ട്.\nഅശ്വതി: പോ, ഗോപ്യേട്ടാ. ഇത്രേം നാള് കളിയാക്കാന് വേറെ ആരെ കിട്ട്യേ?\nഗോപി: ഞാന് ഇവിടെ നിന്ന് പോയതിനു ശേഷം ഒരു മാറ്റവും വന്നില്ലല്ലോ നിനക്ക്.\nഅശ്വതി: അതു ശരി. ഗോപ്യേട്ടന് പോകുമ്പോള് ഞാന് ഫുള്‍ടൈം പാവാടക്കാരി അല്ലായിരുന്നോ? ഇപ്പോള് ഞാന് വീട്ടില്‍പ്പോലും സാരിയാണ് ഉടുക്കുന്നത്.\nഗോപി: ഉം, കമ്പില് തുണി ചുറ്റിയ പോലുണ്ട്.\nഅശ്വതി: ഗോപ്യേട്ടന് വിവരമില്ലാഞ്ഞിട്ടാ. എന്നെപ്പോലെ സ്ലിം ആകാന് എത്രപേര് ആഹാരമുപേക്ഷിച്ച് വയറും‌പുകച്ച് നടക്കുന്നുണ്ടെന്ന് അറിയാമോ?\nഅമ്മ: നീയൊന്ന് മാറുന്നുണ്ടോ അശ്വതി? അവനകത്തേക്ക് കയറി ഒന്ന് ഇരുന്നോട്ടെ. നീയാ പെട്ടിയൊക്കെ എടുത്ത് വയ്ക്ക്.\nഗോപി: അമ്മേ,ശ്രീദേവിയെവിടെ? അവള് ഇവിടെയുള്ള യാതൊരു ലക്ഷണവുമില്ലല്ലോ.\nഅമ്മ: അവളെ മിണ്ടാനും പറയാനുമൊക്കെ വളരെ കുറച്ചേ കിട്ടാറുള്ളൂ. അശ്വതി കൊണ്ടുവരുന്ന പുസ്തകങ്ങളുമെടുത്ത് ആ പറമ്പില് എവിടെയെങ്കിലും പോയി ഇരിക്കുന്നതു കാണാം. വായന തന്നെ ശരണം.\nഗോപി: ഞാനിതൊക്കെ ഒന്ന് അഴിച്ചിടട്ടെ. ഭരങ്കര ചൂട്.\nഗോപി: ശ്രീദേവി, നീയെന്തായിങ്ങനെ ഒന്നും മിണ്ടാതെയിരിക്കുന്നത്. ഗള്‍ഫ് വിശേഷങ്ങള് കേട്ട് ബോറടിച്ചു കാണും. എനിക്ക് മറ്റൊന്നും പറയാനില്ലെന്ന് നിനക്കറിയില്ലേ. ആ ഏഴു ദിവസത്തെ ദാമ്പത്യജീവിതത്തിനിടയില് നമുക്കൊന്നും ഓര്‍ക്കാനുണ്ടായില്ല. തികച്ചും അപരിചിതര്. അതിനിടയില് എന്റെ യാത്രക്കുള്ള തയ്യാറെടുപ്പുകളുടെ തിരക്ക്. ഇനിയതൊന്നും ഉണ്ടാവില്ല മോളെ, ഞാനിനി എങ്ങും പോകുന്നില്ല. നമ്മുടെ ഈ കൊച്ചുവീട്. അതിനുള്ളില് നമ്മുടെ കൊച്ചുസ്വപ്നങ്ങളുമായി ശേഷിക്കുന്ന കാലം.\nശ്രീദേവി: എനിക്ക് ഉണര്‍ത്താനാവുന്നതിലധികം മരവിച്ചുപോയി ഗോപ്യേട്ടാ എന്റെ മനസ്സ്. മൂന്നു വര്‍ഷക്കാലം എനിക്കുകൂട്ടായി ഞാന് മാത്രമേ ഇവിടെ ഉണ്ടായുള്ളൂ; പിന്നെ കഥകളിലെ കുറെ കഥാപാത്രങ്ങളും. മറ്റൊരു കഥയ്ക്കിടയിലൂടെ കടന്നുപോകുന്ന അവസ്ഥയിലാണ് ഞാനിപ്പോള്. ആ അപരിചിതത്വത്തിന്റെ ദൈര്‍ഘ്യം ഗോപ്യേട്ടന്റെ അടുത്തേക്ക് ഇപ്പോഴുമുള്ളതുപോലെ.\nഗോപി: നീ നല്ലൊരു വായനക്കാരിയല്ലേ. നല്ലൊരു കഥ വായിക്കുകയാണെന്ന് വിചാരിച്ചാല് മതി. നമ്മുടെ മനസ്സിലേക്ക് ചൂഴ്ന്നു കയറുന്ന ചില കഥകളില്ലേ; അവയെപ്പോലെ ഒന്ന്. പിന്നെ നമുക്ക് കഥാപാത്രങ്ങളുടെ രീതിയില് സംസാരിക്കാനും പ്രവര്‍ത്തിക്കാനും പറ്റും. ഒരു കണക്കിന് അതുതന്നെയല്ലേ ദേവി നമ്മുടെ ജീവിതവും.\nശ്രീദേവി: ഐ ഷാള് ട്രൈ മൈ ബെസ്റ്റ് ഉണ്ണ്യെട്ടാ. (ചിരിക്കുന്നു.) ഈ രാത്രി തത്വചിന്ത പറഞ്ഞ് കളയാനുള്ളതല്ല. പക്ഷേ, ഭയങ്കര ചൂട്, അല്ലേ ഉണ്ണ്യേട്ടാ?\nഗോപി: ശരിയാണ്. ഞാനും നല്ലവണ്ണം വിയര്‍ക്കുന്നുണ്ട്. ദേവി ആ ഫാനൊന്നിടൂ.\nശ്രീദേവി: ഗള്‍ഫിലെ കുറെ വിശേഷങ്ങള് പറഞ്ഞിട്ടും എനിക്കറിയാനാഗ്രഹമുള്ള ഒരു കാര്യം ഗോപ്യേട്ടന് പറഞ്ഞില്ല.\nഗോപി: എന്താ അത്? നില്ക്ക്, ഞാനൊന്ന് ആലോചിച്ചോട്ടെ. ഉം...ഉം... ഇല്ല. പറയാന് പ്രത്യേകിച്ച് ഇനിയൊന്നുമില്ല. ഓര്‍മയുള്ളതെല്ലാം പറഞ്ഞുകഴിഞ്ഞു.\nശ്രീദേവി: എല്ലാം പറഞ്ഞോ?\nഗോപി: പറഞ്ഞു. പറഞ്ഞില്ലെങ്കില് എന്താത്? കേള്‍ക്കട്ടെ.\nശ്രീദേവി: ഉണ്ണ്യേട്ടന് സുഖായിരുന്നോ?\nഗോപി: ഹ...ഹ...ഹ... (ഉറക്കെ ചിരിക്കുന്നു.) പരമാന്ദസുഖം. എ.സി. റൂം; പ്രതീക്ഷിച്ചതിലധികം ശമ്പളം; നല്ല ഭക്ഷണം. (പതുക്കെ) പക്ഷേ, സന്തോഷം മാത്രമില്ലായിരുന്നു, മാസത്തിലൊരു ദിവസമൊഴിച്ച്.\nഗോപി: ദേവിക്കറിയില്ലേ? ദേവിയുടെ കത്തുകിട്ടുമ്പോള്.\nശ്രീദേവി: അതിനു നമ്മള് പെന് ഫ്രെണ്ട്സ് പോലെയല്ലായിരുന്നോ; ലോകത്തിന്റെ രണ്ടുഭാഗത്തിരുന്ന് കത്തുകള് എഴുതിക്കൂട്ടുക. കുറച്ചുദിവസം നേരില് കണ്ടിട്ടുണ്ടെന്നു മാത്രം.\nഗോപി: (പെട്ടന്ന് സ്വരമുയര്‍ത്തി) ദേവീ ?!\nശ്രീദേവി: ഓ,എന്താ ഗോപ്യേട്ടാ? ഞാനൊരു തമാശ പറഞ്ഞതല്ലേ.\nഗോപി: (ഉറക്കെ ചിരിച്ചുകൊണ്ട്) തമാശ, ഉഗ്രന് തമാശ. (വീണ്ടും വീണ്ടും ചിരിക്കുന്നു.)\nശ്രീദേവി: ഗോപ്യേട്ടാ, എന്താത്? തലക്ക് സ്ഥിരതയില്ലാത്തവരെപ്പോലെ; എന്തോ കേട്ടതിന് ചിരി തന്നെ ചിരി.\nഗോപി: (ചിരി നിറുത്തി ഇടറുന്ന കണ്ഠത്തോടെ) ഞാന് ചിരിച്ചുകൊണ്ടിരുന്നില്ലെങ്കില് എല്ലാം ഓര്‍ത്തുപോയാലോ ദേവീ ?\nശ്രീദേവി: നമുക്കിനി വേറെയെന്തെങ്കിലും പറയാം ഗോപ്യേട്ടാ. അതൊക്കെപ്പോട്ടേ. ങ്ഹാ... പിന്നെ ഗോപ്യേട്ടാ, രഘു എന്നെ ഒരു കാര്യം പറയാന് ഏല്‍പ്പിച്ചിരുന്നു.\nഗോപി: ഉം, എന്താ? പണത്തിന്റെ വല്ല കാര്യവുമായിരിക്കും.\nശ്രീദേവി: ചെറുപ്പക്കാരെല്ലേ ഗോപ്യേട്ടാ, മനസ്സില് പല ആശയങ്ങളും കാണും. വേറെ രണ്ടുപേരുമായി ചേര്‍ന്ന് കട തുടങ്ങാനെന്നാ പറഞ്ഞത്. ചേട്ടനെ നേരിടാന് വലിയ പേട്യാ. അതിനുമുമ്പ് എന്നോടൊന്ന് പറഞ്ഞുവച്ചേക്കാന് പറഞ്ഞു.\nഗോപി: കാശ്...കാശ്...കാശ്. അവനെപ്പോഴും കാശിന്റെ വിചാരമേയുള്ളൂ. എന്നെ നേരിടാനും പേടികാണും. അന്ന് എഴുതി വരുത്തിയ പണമൊക്കെ അവനെന്താ ചെയ്തേ?\nശ്രീദേവി: തന്റെ കൈയിലുണ്ടായിരുന്ന പണം വരെ നമ്മുടെയീ വീടിനുവേണ്ടി ചിലവാക്കിയെന്നാ രഘു പറയുന്നത്. പാവം! വീടുപണിക്കു വേണ്ടി വളരെ ബുദ്ധിമുട്ടി.\nഗോപി: ബുദ്ധിമുട്ടിയെങ്കിലെന്താ? അതിനുതക്ക പ്രതിഫലവും അവന് ഈടാക്കിയിട്ടുണ്ടാവും. ഒരന്യനെ ഏല്പിച്ചിരുന്നെങ്കില് ഇത്രയധികം പണം ഈ വീടിനുവേണ്ടി ചിലവാകുമായിരുന്നില്ല.\nശ്രീദേവി: അങ്ങനെ പറയരുത് ഗോപ്യേട്ടാ. ഗോപ്യേട്ടന് പോയതിനുശേഷം വീട്ടുകാര്യങ്ങള് നോക്കിനടത്തേണ്ടിയിരുന്നതുകൊണ്ട് സ്വന്തം കാര്യം പോലും രഘുവിന് നോക്കാനായോ?\nഗോപി: അവനെന്തിന് കഷ്ടപ്പെടാന് പോണം ദേവി. എന്റെ വിയര്‍പ്പിന് അവിടെ പൊന്നിന്റെ വിലയല്ലേ കിട്ടിക്കൊണ്ടിരുന്നത്. ഇവിടെയുള്ള അവന്റെ കൂട്ടുകെട്ടും പണം‌പോകുന്ന വഴിയുമെല്ലാം എനിക്കറിയാം. എന്റെ ഓരോ ചില്ലിപ്പൈസക്കും എനിക്ക് കണക്കുണ്ട്. വീട്ടുകാര്യങ്ങള്‍ക്ക് ഇത്രപ്പെരുത്ത് പണം ചിലവാക്വോ? ദേവിക്കറിയാമോ, കഴിഞ്ഞ മൂന്ന് വര്‍ഷത്തിനിടക്ക് അവനെനിക്ക് രണ്ടേരണ്ട് കത്താണ് വിട്ടത്. അതുരണ്ടും പണമാവശ്യപ്പെട്ടുകൊണ്ടുള്ളതും. അതിനിവിടെ എന്തടിയന്തിരമാണ് അവന് നടത്തിക്കൊണ്ടിരുന്നത്. ഇനിയിപ്പൊ കടയ്ക്ക് കാശുവേണം പോലും, ഇങ്ങുവരട്ടെ.\nശ്രീദേവി: അതൊക്കെ നിങ്ങള് ചേട്ടനനിയന്മാര് തമ്മിലുള്ള പ്രശ്നങ്ങള്. എന്നെ ഇതില് നിന്ന് ഒഴിവാക്കിയേക്കൂ.\nഗോപി: ദേവി ഓര്‍പ്പിച്ചപ്പോള് ഞാന് അങ്ങനെ പറഞ്ഞുപോയെന്നേയുള്ളൂ. എന്റെ മനസ്സിലുള്ളതൊക്കെയൊന്ന് പറഞ്ഞുതീര്‍ക്കണമായിരുന്നു. പുറത്തുള്ളവരോട് പറഞ്ഞാല് അവരെന്തോര്‍ക്കും.\nശ്രീദേവി: (കുറച്ച് കൃത്രിമത്വത്തോടെ) എന്തോ, എനിക്കിതിലൊന്നും തീരെ താല്പര്യം തോന്നുന്നില്ല.\n(അല്പനേരം നിശബ്ദത. ഫാന് കറങ്ങുന്ന ശബ്ദം തുടങ്ങിയവ.)\nഗോപി: (പ്രേമപൂര്‍വ്വം) ദേവീ...\nശ്രീദേവി: ഗോപ്യേട്ടന്റെ മുഖം ഇപ്പോള് ഒരു കുട്ടിയുടേതാണ്; മനസ്സിലെ വികാരങ്ങള് മുഴുവന് മുഖത്ത്‌കൊണ്ടുനടക്കുന്ന ഒരു ആണ്‍കുട്ടിയുടെ.\nഗോപി: ദേവി, നമുക്കീ രാവി സ്വന്തമാക്കേണ്ടേ? നമ്മുടെയോര്‍മള്‍ക്ക് വേണ്ടി സൂക്ഷിക്കാന്.\nശ്രീദേവി: (ഈര്‍ഷ്യയോടെ) ഇങ്ങനെ പിടിച്ചമര്‍ത്താതെ ഗോപ്യേട്ടാ. ഭയങ്കര ഉഷ്ണം. നമുക്ക് പുറത്തേക്കിരിക്കാം. നല്ല നിലാവുണ്ട്, തണുത്തകാറ്റും.\nഗോപി: (ഉല്‍ക്കണ്ഠയോടെ) ദേവീ...\nഗോപി: ഉം, എന്താ?\nരഘു: ഏട്ടനോട് ഏടത്തിയമ്മയെന്തെങ്കിലും പറഞ്ഞോ?\nഗോപി: എന്നോട് അവള് എന്തെല്ലാം കാര്യങ്ങള് പറഞ്ഞിരുക്കുന്നു. ഇപ്പോള് ഏതു കാര്യമാണെന്നാണ് ഞാന് ഊഹിക്കുക?\nഗോപി: നിന്നെക്കുറിച്ച് നീയല്ലേ പറയേണ്ടത്, ഏടത്തിയമ്മയല്ലല്ലോ.\nരഘു: ഏട്ടനെന്താ മനുഷ്യനെ കാണാത്തതുപോലെ.\nഗോപി: നീ മനുഷ്യനല്ലാത്തതുകൊണ്ടു തന്നെ. നിനക്ക് നാണമുണ്ടോ എന്നോട് പണം ചോദിക്കാന്? നിനക്ക് തന്ന പണമൊക്കെ നീയെന്തു ചെയ്തു?\nരഘു: അപ്പോള് ഏട്ടനെല്ലാം മനസ്സിലാക്കിക്കൊണ്ടാണ്. പിന്നെയീ നാടകത്തിന്റെ അര്‍ത്ഥം?\nഗോപി: ഞാന് നിന്റെ വളച്ചുകെട്ടലുകളെങ്ങനെയെന്നു നോക്കുകയായിരുന്നു. മന:സാക്ഷിക്കുത്തുകൊണ്ടല്ലേ നീയെന്റെ നേരെ വന്ന് പണം ആവശ്യപ്പെടാത്തത്? മറ്റുള്ളവരുടെ ഒത്താശ തേടുന്നത്? പിന്നെ എന്റെ ചോദ്യത്തിന് ഉത്തരം കിട്ടിയില്ല. ഞാനയച്ചുതന്ന പണമൊക്കെ നീയെന്തുചെയ്തെന്ന് എനിക്കറിയണം.\nരഘു: (സ്വരമുയര്‍ത്തി) പണമെന്തു ചെയ്തെന്നോ? മൂന്നുകൊല്ലം വീടുനടത്തി. പിന്നെയൊരു വീട് പണിതു തന്നില്ലേ?\nഗോപി: ഉവ്വാടാ, അതിനൊക്കെ എത്ര ചിലവു വരുമെന്ന് നീയെന്നെ പഠിപ്പിക്കണ്ട. നിന്റെ കൂട്ടുകെട്ടും പണം പോകുന്ന വഴിയും എനിക്കറിയാം.\nരഘു: (സ്വരമുയര്‍ത്തിക്കൊണ്ടു തന്നെ) അങ്ങനെയാണെങ്കിത്തന്നെ ഏട്ടനെന്തായിത്ര കോപിക്കാന്? എനിക്കുകൂടി അവകാശപ്പെട്ട സ്വത്തുകൊണ്ടല്ലേ പഠിച്ചതും വലിയ ആളായതുമൊക്കെ. ഞാനതിന്റെ പലിശ ചിലവാക്കിയെന്ന് കരുതിയാല് മതി. പിന്നെയൊരു കാര്യം. എനിക്കെന്റെ ന്യായമായ അവകാശം കിട്ടണം. എനിക്കെന്റെ വഴി; ഏട്ടന് ഏട്ടന്റെ വഴി. ഞാന് പോകുന്നു.\nശ്രീദേവി: എന്നാലും രഘൂനോട് ഇങ്ങനെയൊന്നും പറയേണ്ടായിരുന്നു, ഇത്ര കടിച്ചുപിടിച്ച്.\nഗോപി: ദേവി അകത്തു പോ. ആരെ എങ്ങനെയൊക്കെ നേരിടണമെന്ന് എനിക്കറിയാം.\nഗോപി: (വാതിലില് മുട്ടിക്കൊണ്ട് വിളിക്കുന്നു) ദേവീ...ദേവീ\n(അകത്ത് തിടുക്കത്തില് പെരുമാറുന്നതിന്റെ സൂചനകള്. കുശുകുശുക്കലുകള്. പിന്നെ വാതില് തുറക്കുന്ന ശബ്ദം.)\nഗോപി: ദേവീ, യു ആര് നോട്ട് സോ കെയര്‍ഫുള്. ബ്ലൌസിന്റെ ഹുക്കിടാന് പോലും നീ മറന്നിരിക്കുന്നു.\nഗോപി: (ഉറക്കെ) ഈ സമയത്തെന്നെ പ്രതീക്ഷിച്ചില്ല അല്ലേ? ഇത് വ്യഭിചാരശാലയാക്കിയത് ഞാനറിഞ്ഞിരുന്നെങ്കില് ഇപ്പോള് വരില്ലായിരുന്നു.\n(അകത്തുനിന്ന് ആരോ നടന്നടുക്കുന്ന ശബ്ദം.)\nഗോപി: ഓഹോ, ഇതെന്റെ പൊന്നനുജന് തന്നെയാണല്ലോ. (മുഖത്തടിക്കുന്ന ശബ്ദം.) ആരുപറഞ്ഞെടാ പട്ടീ നിന്നോടിവിടെ വരാന്? (നിശബ്ദത) എന്താടാ മുനിഞ്ഞു നില്‍ക്കുന്നത്? (വീണ്ടും അടിക്കുന്ന ശബ്ദം.) നിന്റെ നാക്കിറങ്ങിപ്പോയോ?\nശ്രീദേവി: ഗോപ്യേട്ടാ, ഇനി രഘുവിനെ അടിക്കരുത്, ഞാന് പറഞ്ഞിട്ടാ അവന് വന്നത്.\nഗോപി: (അവിശ്വസിനീയഭാവം സ്വരത്തില്) അപ്പോള് നീ...\nശ്രീദേവി: ഉം, സംശയിക്കേണ്ട. ഞാന് തന്നെ ശ്രീദേവി. മൂന്നുവര്‍ഷം മുമ്പ് നിങ്ങള് ഇവിടെ കെട്ടിയിട്ടിട്ട് പോയില്ലേ, അവള് തന്നെ.\nരഘു: ശ്രീദേവി, ഞാന് പോകുന്നു.\nഗോപി: അപ്പോള് നീ ഒരുമ്പെട്ടു കഴിഞ്ഞിരിക്കുന്നു.\nശ്രീദേവി: കുറെ കനലുകള് വിതറിയിട്ടല്ലേ ഗോപ്യേട്ടന് പോയത്. ഈ വേനലില് അതാളിപ്പടര്‍ന്നെങ്കില് എന്താണിത്ര അത്ഭുതം?\nഗോപി: ഛീ, വേദം പ്രസംഗിക്കുന്നോ? കടക്കെടീ പടിക്കുപുറത്ത്.\nശ്രീദേവി: ഗോപ്യേട്ടന് ആരുടെ വീട്ടില് നിന്നാണീ പറയുന്നതെന്ന് അറിയാമോ?\nഗോപി: ഉവ്വാടീ, നിന്റെ തന്തേടെ വകയല്ലേ ഇത്.\nശ്രീദേവി: എന്റെ അച്ഛന്റെ വകയല്ല, എന്റെയാണ്. എനിക്ക് എഴുതിതന്നിരിക്കുന്ന പുരയിടത്തില് വയ്ക്കുന്ന വീടും നിയമപരമായി എന്റേതാണ്. പിന്നെ ഞാന് വെറും കൈയോടെയൊന്നുമല്ലല്ലോ ഇങ്ങോട്ടു വന്നത്. അതും കൊണ്ടല്ലേ എല്ലായിടത്തും പോയതും സമ്പാദിച്ചതുമൊക്കെ.\nഗോപി: അപ്പോള് ഞാന് കണ്ടത് ആകസ്മികമല്ല.\nശ്രീദേവി: കരുതിക്കൂട്ടിയാണെന്ന് വിചാരിച്ചോളൂ. പുറത്തുള്ളവര്‍ക്കും അറിയാം കുറേശ്ശെ. പക്ഷേ, കൃഷ്ണമേനോന്റെ മകളെ ആര്‍ക്കും ഒന്നും ചെയ്യാനാവില്ല. ആരറിഞ്ഞാലെന്ത്? തക്കം കിട്ടിയാല് ഇതിലും വലുത് കാട്ടിക്കൂട്ടാന് മടിക്കാത്തവരാണ് എല്ലാവരും. എന്താ ഞാന് പറഞ്ഞത് ശരിയല്ലേ?\nഗോപി: അപ്പോള് ഞാന് പലരില് ഒരാള് മാത്രം. എനിക്കെന്തെങ്കിലും ചെയ്യാന് പറ്റുമോയെന്ന് ഞാന് നോക്കട്ടെ.\nശ്രീദേവി: ഗുഡ് ലക്ക്.\n(പുറത്ത് ഇടിവെട്ടിന്റെയും മഴ പെയ്യുന്നതിന്റെയും ശബ്ദങ്ങള്.)\n(മഴ തിമര്‍ത്ത് പെയ്യുന്ന ശബ്ദം. ഇടയ്ക്കിടെ ഇടിവെട്ടുന്നുമുണ്ട് ഈ രംഗത്തിന്റെ പശ്ചാത്തലത്തില് മുഴുവനും.)\n(കതകില് മുട്ടുന്ന ശബ്ദം.)\nഅകത്തുനിന്നും സ്ത്രീശബ്ദം: ആരാത്?\nഗോപി: (സ്വരം താഴ്ത്തി) ഞാനാ ശോഭേ, പെരിഞ്ചേരിയിലെ ഗോപി.\n(കതകു തുറക്കുന്ന ശബ്ദം.)\nശോഭ: ഗോപ്യേട്ടാ, വാതില്‍പ്പടിയില് കാലുതട്ടാതെ സൂക്ഷിക്കണം. വിളക്കിന് തീരെ വെട്ടം കിട്ടണില്ല. ദാ,ഇവിടെ തുണിയുണ്ട്, തല തുവര്‍ത്തിക്കൊള്ളൂ.\n(നീണ്ടുനില്ക്കുന്ന വലിയൊരു ഇടിവെട്ടിന്റെ ശബ്ദം.)\nശോഭ: ഗോപ്യേട്ടന് മഴ കൊള്ളാതിരിക്കാന് ഇങ്ങോട്ട് കയറിയതാണോ?\nഗോപി: അല്ല, ഞാന് ഇങ്ങോട്ടു തന്നെ പോന്നതാണ്.\nശോഭ: വന്നെന്നു കേട്ടപ്പോള് ഒന്നു കാണണമെന്ന് ആഗ്രഹമുണ്ടായിരുന്നു. പിന്നെ ചിതലെടുക്കുന്ന താളുകള് എന്തിന് തട്ടിക്കുടഞ്ഞ് എടുക്കണമെന്നു തോന്നി. അവ തന്നെ ഭക്ഷിച്ചു തീര്‍ക്കുന്നതല്ലേ ഭംഗി.\nഗോപി: (വെപ്രാളത്തോടെ) ഹൊ... ഉവ്വ്... മുത്തശ്ശിയെവിടെ ശോഭേ?\nശോഭ: അടുത്ത മുറിയിലുണ്ട്. ആദ്യമൊക്കെ പുറത്തുള്ളവരുടെ ശബ്ദം കേട്ടാല് ആരാണെന്നു വിളിച്ചു ചോദിക്കുമായിരുന്നു. പിന്നെ അതു പരിചയായി. വയസ്സേറെ ആയിട്ടും ബുദ്ധിക്കു യാതൊരു ക്ഷതവുമില്ല. തന്റെ പൊടിയരിക്കഞ്ഞിക്കാണെങ്കിലും വേറെ വഴിയൊന്നുമില്ലെന്ന് അവര്‍ക്കറിയാം. വലിയമംഗലത്തെ നാറാണന് നായരുടെ കൊച്ചുമകള്‍ക്ക് പുറത്ത് കൂലിപ്പണിക്ക് പോകാനൊക്ക്വോ?\nഗോപി: അപ്പോള് ഞാന് കേട്ടത്...?\nശോഭ: മിക്കവാറും തെറ്റാന് സാധ്യതയില്ല.\nഗോപി: ഞാന് ചിലത് ആലോചിച്ചുറപ്പിച്ചാണ് വന്നിരിക്കുന്നത്. (ദൃഢമായ ശബ്ദത്തില്) അവരുടെയൊക്കെ മുഖത്ത് കാര്‍ക്കിച്ചു തുപ്പാന് എനിക്ക് നിന്റെ തുണ വേണം.\nശോഭ: ഞാനത് എത്രവട്ടം കേട്ടിരിക്കുന്നു ഗോപ്യേട്ടാ. (തേങ്ങുന്നു) മുത്തശ്ശിയുടെ മുമ്പില് വച്ചുപോലും എത്രയോ വാഗ്ദാനങ്ങള് നല്‍കി. ഇനിയിപ്പോള് ഗോപ്യേട്ടനൊരു കുടുംബമായി, ചുറ്റുപാടായി. പിന്നെ എന്തിനെന്നെ അങ്ങോട്ട് വലിച്ചിഴക്കുന്നു?\nഗോപി: അരുതാത്തതു പലതും സംഭവിച്ചു കഴിഞ്ഞു...\nശോഭ: അപ്പോള് ഗോപ്യേട്ടന് ഇത്ര പെട്ടന്ന് എല്ലാം അറിഞ്ഞു കഴിഞ്ഞോ?\nഗോപി: ശോഭയ്ക്ക് നേരത്തേ അറിയാമായിരുന്നോ?\nശോഭ: അതിവിടത്തെ വെറുമൊരു നാട്ടുവിശേഷം മാത്രമാണ്. പക്ഷേ, ഗോപ്യേട്ടാ എന്നെ ആ അരക്കുകൂടാരത്തിലേക്ക് വലിച്ചിഴക്കരുത്.\nഗോപി: (ദീര്‍ഘനിശ്വാസം വിടുന്നു) ഹൊ, ശോഭ ആ വിളക്കൊന്നു നീക്കി വക്കൂ. ഈ സിഗരറ്റൊന്നു ചൂടാക്കട്ടെ. എല്ലാം തണുത്തുമരവിച്ചിരിക്കുന്നു.\nശോഭ: ഗള്‍ഫ് ജീവിതം സുഖമായിരുന്നോ?\nഗോപി: സുഖം. ഒരു കാര്യം ചോദിക്കുന്നതില് വിഷമം തോന്നരുത്. ഇതിനിടയില് ശോഭയ്ക്ക് ആലോചനകളൊന്നും വന്നില്ലേ?\nശോഭ: അതു ശരി. (പരുക്കനായി) പെരിഞ്ചേരിയിലെ ഗോപിയുടെ വെപ്പാട്ടിയായിരുന്നവള്‍ക്ക് ആരാ കല്യാണാലോചന കൊണ്ടു വരുന്നത്?\nഗോപി: നീയെന്നോട് പൊറുക്കണം. ഞാന് പ്രായശ്ചിത്വം ചെയ്യാനാണ് എത്തിയിട്ടുള്ളത്. നമുക്കിനി ഒത്തു നീങ്ങാം.\nശോഭ: വേണ്ട ഗോപ്യേട്ടാ. എനിക്കെന്റെ മനസ്സ് ആര്‍ക്കും കൊടുക്കാനാവില്ല. ഞാനത്രത്തോളം സ്വാര്‍ത്ഥമതിയായി കഴിഞ്ഞു.\nഗോപി: ശോഭ അങ്ങനെ പറയരുത്. നമ്മുടെയൊക്കെ മനസ്സുകള് മെഴുകുപോലെയല്ലേ, ഏതു രീതിയിലും രൂപപ്പെടുത്തിയെടുക്കാവുന്നവ.\nശോഭ: ഗോപ്യേട്ടാ എന്നെ നിര്‍ബന്ധിക്കരുത്. ഇന്നെനിക്ക് ഒരഭിസാരികയുടെ പേരേയുള്ളൂ. നാളെയതൊരു കുടുംബം തകര്‍ത്തവളുടേതാകാന് ഞാനിഷ്ടപ്പെടുന്നില്ല.\nഗോപി: ഞാനൊരിക്കല് കൂടി നിന്നോട് ക്ഷമ ചോദിക്കുന്നു. നിനക്കറിയാലോ; ഒരു കുടുംബം പുനരുദ്ധരിക്കാന് വേണ്ടിയാണ് എനിക്ക് നിന്നെ ത്യജിക്കേണ്ടി വന്നത്.\nശോഭ: (പെട്ടന്ന്) പക്ഷേ, അത് മറ്റൊന്ന് തകര്‍ത്തുകൊണ്ട് വേണ്ടിയിരുന്നില്ല. അന്ന് പണത്തിന്റെ കുറവേ നമുക്കൊക്കെ ഉണ്ടായിരുന്നുള്ളൂ. ഇന്നോ?\nഗോപി: ങ്ഹാ (ദീര്‍ഘനിശ്വാസത്തോടെ)... കഴിഞ്ഞകാലം.\nശോഭ: അത് ഗോപ്യേട്ടനെ വേട്ടയാടുന്നുണ്ടോ?\nഗോപി: ഉവ്വ് ശോഭാ, (പാതി കരച്ചിലോടെ) കൂര്‍ത്തുമൂര്‍ത്ത കുന്തം കൊണ്ടാണ് എന്നെയത് ഓടിക്കുന്നത്; ഇടയ്ക്കിടെ കുത്തിക്കുത്തി നോവിച്ച്. അവസാനം ഞാന് ഇവിടെയെത്തി. നീയും എനിക്കഭയം തരുന്നില്ലെങ്കില് ഞാന് തകര്‍ന്നുപോയേക്കും ശോഭാ (തൊണ്ട ഇടറുന്നു).\nശോഭ: എനിക്കതിന് സാധിക്കില്ല ഗോപ്യേട്ടാ, എന്നെ വെറുതെ വിട്ടേക്കൂ. ഗോപ്യേട്ടനെന്നെ ആവശ്യമുള്ളപ്പോഴൊക്കെ ഈ കതകിലൊന്ന് മുട്ടിയാല് മതി. ഞാനേതു സമയത്തും തുറന്നു തരാം.\nഗോപി: (വികാരധീനനായി) ശോഭാ...\nശോഭ: മനസ്സിന്റെ ശാപമാണെന്നു വിചാരിച്ചോളൂ. അതിനെ തടുക്കാന് ആര്‍ക്കും കഴിയില്ല. (തേങ്ങലോടെ) അവിടെ മിന്നുകെട്ടുമ്പോള് ഈ മനസ്സെരിയുകയായിരുന്നു, ഒപ്പം ഗോപ്യേട്ടന് തന്ന കുറെ ആശകളും.\nഗോപി: ശോഭ, എനിക്കിവിടവും ചുടുകാടാവുകയാണ്. ഞാന് പോകട്ടെ.\nശോഭ: മഴ ഇനിയും തോര്‍ന്നിട്ടില്ല; കൂരിരുട്ടും.\nഗോപി: പുറത്ത് കൊള്ളിയാന് മിന്നുന്നുണ്ട് ശോഭാ. ഈ പാപിക്കതിന്റെ വെട്ടം ധാരാളമാണ്. (കുറച്ചുനേരത്തെ നിശബ്ദത) പോട്ടെ.\nPosted by t.k. formerly known as thomman at Sunday, March 30, 20085comments


# 1. ഞങ്ങൾ നിങ്ങൾക്ക് സൌഹൃദ ഇംഗ്ലീഷ് ഉപയോക്തൃ മാനുവൽ, ടെസ്റ്റിംഗ് വീഡിയോ എന്നിവ സൌജന്യമായി നൽകുന്നു.\n# 2. ഇമെയിൽ അല്ലെങ്കിൽ കോൾ വഴി 24 മണിക്കൂർ സാങ്കേതിക പിന്തുണ.\n# 3. 12 മാസത്തെ വാറണ്ടിയും ഗുണനിലവാര ഗ്യാരൻറും ചാർജ് സൗജന്യ സാങ്കേതിക പിന്തുണയും\n# 4. പ്രോഗ്രാമിങ് പരിശീലനം കൂടാതെ, ഓട്ടോമാറ്റിക് സ്റ്റൈപ്പപ്പ് ബെന്റിംങ് മെഷീന്റെ പ്രവർത്തനത്തെ മാനേജ് ചെയ്യുവാനുള്ള സ്വതന്ത്ര പരിശീലനം.\n# 5. മെഷീൻ പ്രവർത്തിപ്പിക്കുന്ന വീഡിയോകൾ ലഭ്യമാണ്.\n# 1. ഒന്നാം വർഷത്തിൽ, എല്ലാ ഭാഗങ്ങളും സൗജന്യമായി, ഉപഭോഗ വസ്തുക്കളും കൃത്രിമമായി കേടുപാടുകൾ കൂടാതെ ഒഴികെ.\n# 2. ഇൻസ്റ്റാളേഷൻ നടത്തുന്ന ഓപ്പറേഷൻ വീഡിയോ ഞങ്ങൾ വിതരണം ചെയ്യും, ഇമെയിൽ, ഫോട്ടോകൾ, ചില ആശയവിനിമയ സോഫ്റ്റ് വെയറുകൾ എന്നിവയിലൂടെ നിങ്ങളുടെ പ്രശ്നങ്ങൾ പരിഹരിക്കാനും കഴിയും. നിങ്ങൾക്ക് വിദേശ സേവനം ആവശ്യമുണ്ടെങ്കിൽ, എയർ ഫ്രൈറ്റ്, റസ്റ്റോറന്റ്, ഭക്ഷണം ഫീസിന്റെ കാര്യത്തിൽ ഉപയോക്താവിന് ഉത്തരവാദിത്തമുണ്ടായിരിക്കണം.\n# 3. പരിശീലനത്തിനായുള്ള ഞങ്ങളുടെ പ്ലാൻറിനും ഞങ്ങൾ സ്വാഗതം ചെയ്യുന്നു. ഭക്ഷണത്തിനും ഭക്ഷണത്തിനും ഞങ്ങൾ ഉത്തരവാദികളായിരിക്കും, പരിശീലനം സൗജന്യമാണ്.\n# 4. സോഫ്റ്റ് വെയർ സൗജന്യമായി അപ്ഗ്രേഡുചെയ്യുന്നു.\n# 5. ഞങ്ങൾ പല തരത്തിലുള്ള CNC ജ്വലനം, പ്ലാസ്മ കട്ടിംഗ് യന്ത്രങ്ങൾ നിർമ്മിക്കുന്നു.തരം, പോർട്ടബിൾ, ഗാൻറി, ടേബിൾ ടൈപ്. ഞങ്ങളുടെ വെബ്സൈറ്റിൽ കൂടുതൽ വിവരങ്ങൾ കണ്ടെത്തുക. ദീർഘകാലമായുള്ള സഹകരണ ഉപഭോക്താക്കണ്ടും പുതിയ കസ്റ്റമർമാരും ഞങ്ങളുടെ പ്ലാൻറ് സന്ദർശിക്കാൻ വന്നു, നിങ്ങളെ തൃപ്തിപ്പെടുത്താൻ ഞങ്ങൾ പരമാവധി ശ്രമിക്കും.\nലോകമെമ്പാടുമുള്ള ഏജന്റ് ഞങ്ങൾക്ക് വേണ്ടതാണ്, ഏജന്റ് ഞങ്ങളുടെ പ്ലാൻറിനായി ഞങ്ങൾ സ്വാഗതം ചെയ്യുന്നു. ഞങ്ങൾ ഏജന്റ് മത്സരാധിഷ്ഠിത വില നൽകുന്നു, ഗുണമേൻമ ഉറപ്പുവരുത്തുന്നു, ഉപഭോക്താവിന്റെ സൗകര്യത്തിനായി നിങ്ങളുടെ പ്രദേശത്തെ വിൽപ്പന സേവനത്തിനു ശേഷം നിങ്ങൾക്ക് ചെയ്യാൻ കഴിയുന്നതാണ് നല്ലത്.\nഇനിപ്പറയുന്ന വിശദാംശങ്ങൾ നിങ്ങൾക്ക് നൽകാമെങ്കിൽ ഞങ്ങൾ നിങ്ങൾക്ക് കൂടുതൽ ഉപകാരപ്രദമായ നിർദ്ദേശം നൽകാൻ കഴിയുമെന്നത് ഞങ്ങൾ വിലമതിച്ചു:\n# 1.കട്ടിംഗ് വലുപ്പം (വീതി * വീതി)?\nഏറ്റവും കുറഞ്ഞതും കൂടിയതുമായ കട്ടിംഗ് കനം?\n# 3Cutting മെറ്റീരിയൽ മൃദുവായ ഉരുക്ക് അല്ലെങ്കിൽ സ്റ്റെയിൻലെസ്സ് സ്റ്റീൽ ആണ്?\n# 4. മെറ്റീരിയൽ ആകൃതി ലോഹം ഷീറ്റ് അല്ലെങ്കിൽ ലോഹ പ്ലേറ്റ്, അല്ലെങ്കിൽ അടുത്തുള്ള കാര്യം, അല്ലെങ്കിൽ സ്റ്റീൽ പൈപ്പ് ആണ്?\nഅറബിക് ഇംഗ്ലീഷ് ഫ്രഞ്ച് ജർമ്മൻ ഇറ്റാലിയൻ ജാപ്പനീസ് പേർഷ്യൻ പോർച്ചുഗീസ് റഷ്യൻ സ്പാനിഷ് ടർക്കിഷ് തായ്\nപകർപ്പവകാശം © 2013, ഷാൻഡോംഗ് ജിയാക്സീൻ മെഷിനറിക്സ് എക്യുപ്മെന്റ് കമ്പനി, ലിമിറ്റഡ്. | പ്രായോജകർ Hangheng.cc | XML സൈറ്റ്മാപ്പ്


ഒരോട്ടിന് രൂപാ 4000;...\n10 April 2017 7:52 AM GMT\nതമിഴ്‌നാട് മുന് മുഖ്യമന്ത്രി ജയലളിതയുടെ നിര്യാണത്തെ തുടര്‍ന്ന് ചെന്നൈ ആര്‍കെ നഗര് (രാധാകൃഷ്ണ നഗര്) മണ്ഡലത്തില് നടക്കേണ്ട ഉപതിരഞ്ഞെടുപ്പ് മാറ്റി വച്ചത് വ്യാപകമായി വോട്ടര്‍മാര്‍ക്ക് പണവും സാധനങ്ങളും വിതരണം ചെയ്തതായി കണ്ടെത്തിയതിനെ തുടര്‍ന്ന്. പ്രധാനമായും എഐഎഡിഎംകെയിലെ ശശികല പക്ഷത്തിന് നേരെയയാണ് ആരോപണമുയര്‍ന്നിരിക്കുന്നത്. 89 കോടി രൂപ വിതരണം ചെയ്തതായാണ് കണ്ടെത്തിയിരിക്കുന്നത്.\nആരോഗ്യമന്ത്രി സി വിജയഭാസ്‌കറിന്റെ കേന്ദ്രങ്ങളില് നടത്തിയ റെയ്ഡില് ഇതിന്റെ കൂടുതല് വിവരങ്ങള് പുറത്തുവന്നിരുന്നു. അനധികൃത സ്വത്ത് സമ്പാദന കേസില് ജയിലില് കഴിയുന്ന ശശികലയ്ക്ക് ഇത് കൂടുതല് തലവേദനയാകുമെന്നാണ് സൂചന. പാര്‍ട്ടി ജനറല് സെക്രട്ടറിയായി ശശികലയെ നിയമച്ചതിന്റെ സാധുത, ഒ പനീര്‍സെല്‍വത്തിന്റെ നേതൃത്വത്തിലുള്ള വിഭാഗത്തിന്റെ പരാതിയുടെ അടിസ്ഥാനത്തില് തിരഞ്ഞെടുപ്പ് കമ്മീഷന് പരിശോധിച്ച് വരുകയാണ്. ശശികലയുടെ അനന്തരവനും അണ്ണാ ഡിഎംകെ ശശികല വിഭാഗത്തിന്റെ ഡെപ്യൂട്ടി ജനറല് സെക്രട്ടറിയുമായ ടിടിവി ദിനകരനാണ് മണ്ഡലത്തില് ശശികല വിഭാഗം സ്ഥാനാര്‍ത്ഥി. പണമൊഴുക്കിയതില് മന്ത്രിമാരായ വിജയഭാസ്‌കര്, ഡിണ്ടിഗല് ശ്രീനിവാസന്, ജയകുമാര്, മുഖ്യമന്ത്രി ഇ പളനിസാമി എന്നിവര്‍ക്ക് പങ്കുള്ളതായുള്ള ആരോപണമാണ് വരുന്നത്.\nഓരോരുത്തര്‍ക്കും ടാര്‍ഗറ്റ് ഉണ്ടായിരുന്നു എന്നാണ് പിടിച്ചെടുക്കപ്പെട്ട രേഖകളില് നിന്ന് ലഭിക്കുന്ന സൂചന. 33,000 വോട്ടിന് 13.27 കോടി രൂപ എന്നതായിരുന്നു പളനിസാമിയുടെ ദൗത്യം എന്ന് പറയുന്നു. ഫോണ് റീചാര്‍ജ് കൂപ്പണുകള്, ന്യൂസ് പേപ്പര് സബ്‌സ്‌ക്രിപ്ഷനുകള്, മില്‍ക്ക് ടോക്കണുകള് തുടങ്ങിയവയെല്ലാം വിതരണം ചെയ്തത് സംബന്ധിച്ച് അന്വേഷിക്കുന്നുണ്ട്. പത്രക്കാരും പാല്‍ക്കാരും വഴിയെല്ലാം പണം വിതരണം ചെയ്തിട്ടുണ്ടെന്നാണ് റിപ്പോര്‍ട്ട്. സാരി അടക്കമുള്ള വസ്ത്രങ്ങളും മറ്റ് സാധനങ്ങളും വലിയ തോതില് വിതരണം ചെയ്തിരുന്നു. ഓരോ വോട്ടര്‍ക്കും 4000 രൂപ വീതമാണ് വാഗ്ദാനം ചെയ്തിരിക്കുന്നത്. 2.6 ലക്ഷം വോട്ടര്‍മാരുള്ള മണ്ഡലത്തില് 85 ശതമാനമായിരുന്നു ടാര്‍ഗറ്റ്.\nഅതേസമയം തിരഞ്ഞെടുപ്പ് റദ്ദാക്കിയത് മോശം തീരുമാനമാണെന്നും താന് വിജയിക്കരുതെന്ന് തിരഞ്ഞെടുപ്പ് കമ്മീഷന് ആഗ്രഹിക്കുന്നതിനാലായിരിക്കും ഇത്തരമൊരു തീരുമാനമെന്നും ദിനകരന് അഭിപ്രായപ്പെട്ടു. 'ഞങ്ങളുടെ വിജയം നീട്ടിക്കൊണ്ടു പോകാന് മാത്രമേ തിരഞ്ഞെടുപ്പ് കമ്മീഷന് കഴീയൂ. ഞങ്ങള് ജയിക്കുമെന്ന കാര്യത്തില് സംശയമില്ല' - ദിനകരന് പറഞ്ഞു.\nbyelection cashforvote rknagar


randamoozham – East Coast Movies & Entertainments News\nപറഞ്ഞ് കേട്ട വിവരം വെച്ച് മലയാള സിനിമ ഞെട്ടാന് പോകുന്ന ബഡ്ജറ്റും ടെക്നോളജിയും ക്രൂവുമാണ് ലാലേട്ടന്റെ ഭീമനായി ഒരുക്കുന്നത് ; ഒമര് ലുലു\nമലയാള സിനിമ ഞെട്ടാന് പോകുന്ന ബജറ്റിലും സാങ്കേതികവിദ്യയിലും ആകും ശ്രീകുമാര്‍മേനോന് രണ്ടാമൂഴം ഒരുക്കുക എന്ന് സംവിധായകന് ഒമര്‍ലുലു. എല്ലാം നല്ല രീതിയില് നടന്നാല് മലയാള സിനിമ ഇന്ന്…\n‘ദൈവവും മോഹന്‍ലാലും കൂടെയുള്ളതുകൊണ്ട് ഉറപ്പായും സംഭവിക്കും’ ; രണ്ടാംമൂഴത്തെ കുറിച്ച് ശ്രീകുമാര് മേനോൻ\nമോഹൻലാൽ ആരാധകർ ആകാംക്ഷയോടെ കാത്തിരുന്ന ചിത്രമായിരുന്നു രണ്ടാമൂഴം. എം.ടി വാസുദേവന് നായരുടെ രണ്ടാമൂഴം എന്ന നോവലിന് ആസ്പദമാക്കി ശ്രീകുമാർ മേനോനാണ് ചിത്രം സംവിധാനം ചെയ്യാൻ ഒരുങ്ങിയത്. എന്നാൽ…\nമോഹന്‍ലാലിന്റെ മഹാഭാരതം പ്രതിസന്ധിയില്; അണിയറയില് ഒരുങ്ങുന്നത് രാമായണം\nവി.എ ശ്രീകുമാര് മേനോന് 1000 കോടി രൂപ മുതല് മുടക്കില് പ്രഖ്യാപിച്ച മഹാഭാരതം അനിശ്ചിതത്വത്തില്.\nമഹാഭാരതം ചെയ്യും; എന്നാല് എംടിയുടെ തിരക്കഥയിലായിരിക്കില്ല അവതരണം; മോഹന്‍ലാലിന്റെ കഥാപാത്രത്തില് ആശങ്ക\nമഹാഭാരതം സിനിമയാക്കുമെന്ന തീരുമാനത്തിലുറച്ച് ബി.ആര്.ഷെട്ടി. എം.ടി വാസുദേവന് നായരും സംവിധായകന് ശ്രീകുമാര് മേനോനും തമ്മിലുള്ള പ്രശ്നം നിലനില്‍ക്കുമ്പോഴാണ് ബി.ആര്.ഷെട്ടിയുടെ പുതിയ തീരുമാനം. എന്നാല് എം.ടിയുടെ തിരക്കഥയിലായിരിക്കില്ല ചിത്രത്തിന്റെ…\nരണ്ടാമൂഴം; ഹര്‍ജികള് ജൂണ് 12ന് പരിഗണിക്കും\nഎം. ടിയുടെ രണ്ടാമൂഴം നോവല് സിനിമയാക്കുന്നതുമായി ബന്ധപ്പെട്ട് എം.ടിയും ശ്രീകുമാരമേനോനും നല്‍കിയ ഹര്‍ജികള് ഹൈക്കോടതി ജൂണ് 12നു പരിഗണിക്കും. ഇരുവരും രണ്ടാമൂഴം സിനിമയാക്കുന്നതുമായി ബന്ധപ്പെട്ട്തര്‍ക്കങ്ങള് ഉണ്ടായിരുന്നു. തുടര്‍ന്നാണ്…\nരണ്ടാമൂഴം; ഹൈക്കോടതിയിലേക്ക് ഹര്‍ജിയുമായി എംടിയും ശ്രീകുമാര് മേനോനും\nകൊച്ചി: ‘രണ്ടാമൂഴം’ സിനിമയാക്കുന്നതുമായി ബന്ധപ്പെട്ട കേസില് ഹര്‍ജിയുമായി എം ടി വാസുദേവന് നായരും ശ്രീകുമാര മേനോനും ഹൈക്കോടതിയിലേക്ക്. ഇരുവരും വ്യത്യസ്ത ഹര്‍ജികളുമായാണ് ഹൈക്കോടതിയിലെത്തിയത്. സിനിമയുടെ തിരക്കഥ തിരികെക്കിട്ടാന്…\nമോഹന്‍ലാലിന്റെ രണ്ടാമൂഴം ഉപേക്ഷിച്ചു; കാരണം വെളിപ്പെടുത്തി നിര്‍മ്മാതാവ്\nമലയാളത്തില് മോഹന്‍ലാലിനെ നായകനാക്കി വി എ ശ്രീകുമാര് മേനോന് ഒരുക്കുമെന്ന് പ്രഖ്യാപിച്ച ചിത്രമാണ് രണ്ടാമൂഴം. എം.ടി.വാസുദേവന് നായരുടെ രണ്ടാമൂഴം എന്ന നോവലിനെ അടിസ്ഥാനമാക്കി പ്രഖ്യാപിച്ച ഈ ചിത്രം…\nരണ്ടാമൂഴത്തില് മമ്മൂട്ടി? ട്വിസ്റ്റില് ഞെട്ടി ആരാധകര് !\nമോഹന്‍ലാല് ആരാധകര് ഏറെ ആവേശത്തോടെ ഏറ്റെടുത്ത ഒരു പ്രഖ്യാപനമായിരുന്നു ശ്രീകുമാര് മേനോന്റെ സംവിധാനത്തില് ഒരുങ്ങുന്ന രണ്ടാമൂഴം. എന്നാല് എം ടിയുമായുള്ള അഭിപ്രായവ്യത്യാസത്തെ തുടര്‍ന്ന് ചിത്രം പ്രതിസന്ധിയില് ആയിരിക്കുകയാണ്.…\nമോഹന്‍ലാല് ചിത്രം രണ്ടാമൂഴത്തില് നിന്നും നിര്‍മ്മാതാവ് പിന്മാറി? ചിത്രത്തിന് പുതിയ നിര്‍മ്മാതാവ്!!!\nമോഹന്‍ലാല് ചിത്രം രണ്ടാമൂഴം വീണ്ടും വാര്‍ത്തകളില് നിറയുന്നു. വി എ ശ്രീകുമാര് മേനോന് എം ടി വാസുദേവന്‍നായരുടെ തിരക്കഥയില് ഭീമസേനനെ കേന്ദ്ര കഥാപാത്രമാക്കി സംവിധാനം ചെയ്യുമെന്ന് പ്രഖ്യാപിച്ച…\nരണ്ടാമൂഴത്തിൽ നിന്നും മഞ്ജു പുറത്തോ?\nമോഹൻലാൽ ആരാധകര് ഏറെ ആവേശത്തോടെ കാത്തിരുന്ന രണ്ടു ചിത്രങ്ങളായിരുന്നു ഒടിയനും രണ്ടാമൂഴവും. അതില് ഒടിയന് പ്രദര്‍ശനത്തിനെത്തി മികച്ച പ്രതികരണം നേടുകയാണ്. ഒടിയന്റെ സംവിധായകന് ശ്രീകുമാര് മേനോന് തന്നെയാണ് എം…\nപീഢനങ്ങളുടെ രക്തസാക്ഷി ആയിരുന്നു തിലകൻ: വിനയൻ\nSep 24, 2021, 02:21 pm IST\nആറ് വർഷങ്ങൾ: അച്ഛന്റെ ഓർമ്മയിൽ ഭാവന\nSep 24, 2021, 02:13 pm IST\n‘ദൃശ്യം 2’ ഹിന്ദി റീമേക്ക്: സംവിധായകൻ ആര് ?\nSep 24, 2021, 01:43 pm IST\nമലയാള സിനിമയിൽ തിലകൻ ആരായിരുന്നു?\nSep 24, 2021, 01:02 pm IST\nനമ്മുടെ തലമുറയുടെ കഥകൾ നഷ്ടപ്പെടുത്തരുതെന്ന് മോഹൻലാൽ: യുട്യൂബിലൂടെ കഥകൾ പറയാൻ മുകേഷ്\nSep 24, 2021, 12:28 pm IST


സോയാ ബീൻ കഴിക്കും മുൻപ്അറിയാൻ – Thozhil vartha\nസോയാ ബീൻ കഴിക്കും മുൻപ്അറിയാൻ\nആഗോളതലത്തിൽ നിലക്കടല കഴിഞ്ഞാൽ എണ്ണക്കുരു ആയി ഏറ്റവും കൂടുതൽ ഉപയോഗിക്കുന്നത് സോയാബീൻ ആണ്. ഏറ്റവും കൂടുതൽ പോഷകങ്ങളുടെ അളവ് കൂടുതലും അതുപോലെ വിലക്കുറവും ആയതിനാൽ പോഷക വൈകല്യ ചികിത്സയുടെ ഭാഗമായി അധികമായി സോയാബീൻ ഉപയോഗിച്ചുതുടങ്ങി. 50% മാംസ്യം അടങ്ങിയ കൊണ്ട് ഇതിനെ വെജിറ്റബിൾ മീറ്റ് എന്നാണ് വിശേഷിപ്പിക്കുന്നത്. ഈ മാംസം ആകട്ടെ വളരെ ഉയർന്ന തരത്തിലുള്ള ആവശ്യമുള്ള അമിനോ അമ്ളങ്ങൾ ഒക്കെ അടങ്ങിയതാണ്.\nമാംസ ആഹാരങ്ങളുടേതുപോലെ നിലവാരമുള്ള മാംസ്യം ഇതിൽ ഉള്ളതിനാൽ സോയാബിന് ഒരു സമ്പൂർണ്ണ മാംസ ആഹാരം എന്നും പറയാനാകും. ഇതിനുള്ള 20 ശതമാനം കൊഴുപ്പിനെ ഭാഗവും കുട്ടികളുടെ വളർച്ചയ്ക്കും അതുപോലെ ഇവരുടെ ബുദ്ധിവികാസത്തിനും നല്ലരീതിയിൽ സഹായിക്കുന്നു. നല്ല കൊളസ്ട്രോൾ വർദ്ധിപ്പിക്കാനുള്ള കഴിവ് ഉള്ളവയാണ് ഈ മാംസ ആഹാരമായ സോയാബീൻ. സോയാബീൻ റെ മറ്റുപല ആരോഗ്യ ഗുണങ്ങളെ കുറിച്ച് കൂടുതൽ അറിയുന്നതിനായി നിങ്ങൾ വീഡിയോ മുഴുവനായി കാണാൻ ശ്രദ്ധിക്കേണ്ടതാണ്.


കോലിക്ക് പകരക്കാരനായി ശ്രേയാസ് അയ്യര് | USA Malayalam News Paper\nകോലിക്ക് പകരക്കാരനായി ശ്രേയാസ് അയ്യര്\nStory Dated: Monday, May 07, 2018 11:45 hrs EDT\nഅഫ്ഗാനിസ്ഥാനെതിരെ നടക്കുന്ന ചരിത്ര ടെസ്റ്റില് ഇന്ത്യയുടെ സ്ഥിരം നായകന് വിരാട് കോലി കളിക്കില്ലെന്ന് ഉറപ്പായിരുന്നു. കൗണ്ടി ക്ലബായ സറെയ്ക്കായി കളിക്കാന് കോലി ഇംഗ്ലണ്ടിലേക്ക് പോകുന്നതാണ് ഇതിന് കാരണം. നായകസ്ഥാനത്തേക്ക് അജിങ്ക്യ രഹാനെയുടെ പേര് പരിഗണിക്കുന്നതിനിടയില് കോലിക്ക് പകരക്കാരനായി മുംബൈയുടെ യുവതാരം ശ്രേയാസ് അയ്യര് ടീമിലെത്തുമെന്നാണ് സൂചനകള്.\nകോലി ഇല്ലാത്ത സാഹചര്യത്തില് ശ്രേയാസിനെ പകരക്കാരനായി പരിഗണിക്കുമെന്ന് സെലക്ഷന് കമ്മിറ്റി ചെയര്‍മാന് എം.എസ്.കെ പ്രസാദാണ് സൂചന നല്‍കിയത്. അതോടൊപ്പം രവീന്ദ്ര ജഡേജയ്ക്ക് പകരം അക്ഷര് പട്ടേലിനേയും, ഹാര്‍ദിക് പാണ്ഡ്യയ്ക്ക് പകരക്കാരനായി വിജയശങ്കറിനെയും ടീമിലെടുക്കാനാണ് നിലവില് ഇന്ത്യന് ടീമിന്‍റെ സെലക്ഷന് രീതി വഴിതെളിയിക്കുന്നത്.\nശ്രേയാസ് അയ്യര് 2017ല് ഓസീസീനെതിരെ ധര്‍മ്മശാലയില് നടന്ന മത്സരത്തില് കോലിക്ക് പകരക്കാരനായി ടീമിലെത്തിയിരുന്നു. അതേസമയം അയര്‍ലന്‍റിനെതിരായ ടി20 പരമ്ബരയില് രോഹിത് ശര്‍മ്മയാകും ഇന്ത്യയെ നയിക്കുക. എന്നാല് ഇംഗ്ലണ്ട് പര്യടനത്തില് കോലി ടീമിനൊപ്പം ചേരും. ജൂണ് 14നാണ് ഇന്ത്യയ്ക്കെതിരെ അഫ്ഗാന്‍റെ ചരിത്ര ടെസ്റ്റ് അരങ്ങേറ്റം.


കൊടകര കുഴൽപ്പണ കേസ്: 1.4 ലക്ഷം രൂപ കൂടി കണ്ടെടുത്തു, പിടിച്ചെടുത്തത് പ്രതിയുടെ സുഹൃത്തിന്റെ വീട്ടിൽ നിന്ന്\nHomeThrissurകൊടകര കുഴൽപ്പണ കേസ്: 1.4 ലക്ഷം രൂപ കൂടി കണ്ടെടുത്തു, പിടിച്ചെടുത്തത് പ്രതിയുടെ സുഹൃത്തിന്റെ വീട്ടിൽ നിന്ന്\nതൃശൂർ: കൊടകരയിൽ കവർച്ച ചെയ്യപ്പെട്ട മൂന്നരക്കോടി കുഴൽപ്പണത്തിൽ ഒന്നര ലക്ഷത്തോളം രൂപ കൂടി കണ്ടെടുത്തു. കവർച്ചാ കേസിലെ പ്രതി രഞ്ജിത്തിന്റെ സുഹൃത്തിന്റെ ചാലക്കുടിയിലെ വീട്ടിൽ നിന്നാണ് 1,40,000 രൂപ കണ്ടെടുത്തത്. നഷ്ടപ്പെട്ട പണത്തിൽ ഒന്നരക്കോടി രൂപയാണ് ഇതുവരെ കണ്ടെടുത്തത്.[www.malabarflash.com]\nകേസിൽ അന്വേഷണം പുരോഗമിക്കുകയാണ്. പ്രതികളുടെ ചോദ്യം ചെയ്യൽ വീണ്ടും തുടങ്ങി. പ്രതി ബാബു, അയാളുടെ ഭാര്യ എന്നിവരെ കഴിഞ്ഞ ദിവസം പോലീസ് സംഘം ചോദ്യം ചെയ്തിരുന്നു. കവർച്ചാ പണത്തിലെ ഇനി കണ്ടെത്താനുള്ള2കോടി രൂപ കണ്ടെത്തുകയാണ് അന്വേഷണ സംഘത്തിന്റെ ലക്ഷ്യം. കവർച്ച ചെയ്യപ്പെട്ട മൂന്നര കോടി രൂപ ബി ജെ പിയുടെ തെരഞ്ഞെടുപ്പ് ഫണ്ടാണെന്നാണ് അന്വേഷണത്തിലെ കണ്ടെത്തൽ.\nഏപ്രിൽ3ന് കൊടകര ദേശീയ പാതയിൽ വെച്ച് കാറിൽ കൊണ്ടു പോവുകയായിരുന്ന മൂന്നര കോടി രൂപ ക്രിമിനൽ സംഘം തട്ടിയെടുക്കുകയായിരുന്നു. 22 പ്രതികളാണ് കേസിലുള്ളത്. ഇതിൽ 21 പേർക്കും ജാമ്യം ലഭിച്ചിരുന്നു. കേസിൽ ബിജെപി അധ്യക്ഷൻ കെ സുരേന്ദ്രൻ ഉൾപ്പെടെ ബി ജെ പി നേതാക്കൾ സാക്ഷികളാണ്.\nBjp Kerala News Thrissur


കർഷകൻ സംരംഭകനാകട്ടെ | Manorama Webinar | Malayalam News | Manorama Online\nമനോരമ ലേഖകൻ May 31, 2020 12:44 AM IST\nകേരളത്തിലെ കൃഷിമേഖലയെ സ്മാർട്ടാക്കാൻ വഴി തേടിയുള്ള മനോരമ വെബിനാറിൽ വിദഗ്ധർ മുന്നോട്ടുവച്ച ആശയങ്ങളും നിർദേശങ്ങളും..\nകേരളത്തിന്റെ നയപ്രഖ്യാപനമായി വെബിനാറിൽ ഉയർന്ന നിർദേശങ്ങൾ\n1. കോവിഡ് പ്രതിരോധത്തിൽ കേരളത്തിനുണ്ടായ നേട്ടം കൃഷിയിൽ കേരള ബ്രാൻഡ് എന്ന ആശയത്തിലേക്കു നയിക്കണം.\n2. കാർഷികോൽപന്നങ്ങളുടെ വിപണനത്തിന്\nഓൺലൈൻ സാധ്യതകൾ തേടണം.\n3. വിളകൾ മൂല്യവർധന നടത്തി വിപണനം ചെയ്യുന്നതിനു പഞ്ചായത്തുതലത്തിൽ കർഷകരുടെ ഉൽപാദന കമ്പനികൾ.\n4. പ്ലാന്റേഷനുകളിൽ പഴവർഗങ്ങൾ കൃഷി ചെയ്യാൻ അനുവാദം.\n5. പാട്ടക്കൃഷിക്കു നയപരമായും നിയമപരമായും അംഗീകാരം.\n6. കൃഷി ഉദ്യോഗസ്ഥർ ഫയലിൽ നിന്നു വയലിലേക്കിറങ്ങണം.\nകർഷകൻ വയൽ നിറയെ വിളവുണ്ടാക്കി ഇടനിലക്കാരന്റെ കനിവു കാത്തുനിൽക്കേണ്ട ആളല്ലെന്നും കർഷകൻതന്നെ സംരംഭകനാകണമെന്നും മലയാള മനോരമ സംഘടിപ്പിച്ച കൃഷി വെബിനാറിൽ നിർദേശം. വിപണനത്തിന് ഓൺലൈൻ സാധ്യത തേടണം. കൃഷിശാസ്ത്രജ്ഞർ വയലുകളെ നൂറുമേനി കൊയ്യുന്ന പരീക്ഷണശാലകളാക്കണം.\nകേരളത്തിലെ കൃഷിമേഖലയെ അടിമുടി മാറ്റാനുള്ള നിർദേശങ്ങളാണു വെബിനാറിൽ വിദഗ്ധരിൽ നിന്നും കർഷകരിൽ നിന്നും വായനക്കാരിൽനിന്നും ഉയർന്നത്. പ്രമുഖ ധനകാര്യ സ്ഥാപനമായ കൊശമറ്റം ഫിനാൻസ് ലിമിറ്റഡ് ആയിരുന്നു മുഖ്യപ്രായോജകർ.\nലക്ഷ്യം മിൽമ മാതൃകയിൽ വിപണന ശൃംഖല: മന്ത്രി വി.എസ്.സുനിൽകുമാർ\n∙ ആരോഗ്യരംഗത്താണു കേരളം ഇപ്പോൾ ഒന്നാമതെങ്കിൽ, കോവിഡിനു ശേഷം ഭക്ഷ്യസുരക്ഷയിലും മുൻപിലെത്തും.\n∙ കേരളത്തിലെ പ്ലാന്റേഷൻ വിളകളിൽ റബർ, തേയില, കാപ്പി, ഏലം എന്നിവ മാത്രം പോരാ; മാങ്കോസ്റ്റിൻ, അവക്കാഡോ തുടങ്ങിയ പഴവർഗങ്ങളും ഉൾപ്പെടുത്തണം.\n∙ കൃഷിവിളകളുടെ വിപണനം ലക്ഷ്യമിട്ടുള്ള ഇ–മാർക്കറ്റിങ് പ്ലാറ്റ്ഫോം രൂപീകരണത്തിന്റെ അന്തിമഘട്ടത്തിലാണ്.\n∙ ഓരോ വിളയും അടിസ്ഥാനമാക്കി കർഷകരുടെ കൂട്ടായ്മയായ ഫാം പ്രൊഡ്യൂസേഴ്സ് ഓർഗനൈസേഷൻ (എഫ്പിഒ) രൂപീകരിക്കും. വിപണനം അവരുടെ നിയന്ത്രണത്തിലാക്കും. മിൽമ മാതൃകയിൽ സ്ഥിരമായ ശൃംഖലയിലൂടെ വിപണനം ലക്ഷ്യം.\n∙ നെൽക്കൃഷി പ്രോത്സാഹിപ്പിക്കുന്നതു നെല്ലിന്റെയും അരിയുടെയും ആവശ്യത്തിനുവേണ്ടി മാത്രമല്ല, ഭൂഗർഭജലം നിലനിർത്താൻ കൂടിയാണ്.\n∙ ഭൂമി പാട്ടത്തിനെടുത്തു കൃഷി ചെയ്യുന്നവരെക്കൂടി ഉൾക്കൊള്ളുന്നതാകും സർക്കാരിന്റെ നടപടികൾ. എന്നാൽ കേന്ദ്ര സർക്കാരിന്റെ കരാർ കൃഷി നയം അംഗീകരിക്കാനാകില്ല. കോർപറേറ്റ് മേഖലയെ സഹകരിപ്പിച്ചുള്ള കൃഷി വിപ്ലവം കേരളത്തിൽ പ്രായോഗികമല്ല. ഇതു പ്രത്യയശാസ്ത്ര കടുംപിടിത്തമല്ല, നിലപാടാണ്.\nക്ലസ്റ്റർ രീതിയിൽ വിള ആസൂത്രണം: പി.എച്ച്. കുര്യൻ (വെബിനാർ മോഡറേറ്റർ)\n∙ കൃഷി വികസനം സാധ്യമാകണമെങ്കിൽ ഭൂമിയുടെ ഉടമസ്ഥത സംബന്ധിച്ച അടിസ്ഥാന നയത്തിൽ മാറ്റം വരണം. കരാർ പ്രകാരം കൃഷി ചെയ്യുന്നവരെയും ഉൾക്കൊള്ളുന്ന നയം ആവശ്യം. വ്യക്തികൾക്കും അഗ്രി പ്രൊഡ്യൂസ് കമ്പനികൾക്കും പാട്ടക്കൃഷി അനുവദിക്കണം.\n∙ മൂല്യവർധിത ഉൽപന്നങ്ങളിലൂടെ മാത്രമേ ഉയർന്ന വില ലഭിക്കൂ. പണം മുടക്കാൻ കർഷകർക്കു കഴിയാത്തതിനാൽ കാർഷിക ഉൽപന്ന നിർമാണ കമ്പനികൾ വേണം.\n∙ പോൾട്രി, കാലിവളർത്തൽ എന്നിവ കൂടി ഉൾപ്പെടുത്തി ഇന്റഗ്രേറ്റഡ് ഫാമുകളായി മാറ്റണം.\n∙ ദൂരസ്ഥലങ്ങളിൽ നിന്നു സാധനങ്ങൾ എത്തിക്കുന്നതിന്റെ ലോജിസ്റ്റിക് ചെലവു കുറയ്ക്കാൻ ക്ലസ്റ്റർ രീതിയിൽ വിള ആസൂത്രണം ചെയ്യണം.\n∙ മയിലും പന്നിയും വിളകൾ നശിപ്പിക്കുന്നതു കുറയ്ക്കാൻ നടപടി സ്വീകരിക്കണം.\n(മുൻ അഡീഷനൽ ചീഫ് സെക്രട്ടറി)\nതോട്ടവിളയ്ക്കപ്പുറം നീങ്ങണം: ഡോ. കെ.എൻ.ഹരിലാൽ\n∙ കൃഷിയിടങ്ങളിലേക്കു മൂലധനത്തിനൊപ്പം കർഷകനെയും തൊഴിലാളികളെയും എത്തിക്കണം. ഇതാണു തരിശുഭൂമിയിൽ കൃഷി പ്രോത്സാഹിപ്പിക്കാനുള്ള സംസ്ഥാന സർക്കാരിന്റെ പദ്ധതിയുടെ കാതൽ. ഭൂവുടമകളുടെ ഉടമസ്ഥാവകാശം നിലനിർത്തി സർക്കാർ മധ്യസ്ഥതയിൽ കൈമാറണം.\n∙ സംഘകൃഷി വരുന്നതോടെ വിപണനവും മൂല്യവർധനവും എളുപ്പമാകും. കൂടുതൽ പ്രൊഡ്യൂസർ കമ്പനികൾ രൂപീകരിക്കണം. തൊഴിലാളികൾ പോലും യന്ത്രവൽക്കരണത്തെ പിന്തുണയ്ക്കുന്നതു നേട്ടം.\n∙ തോട്ടവിളാനന്തര സമൂഹത്തിലേക്കു കേരളം മാറണം.\n(പ്രഫസർ, സെന്റർ ഫോർ ഡവലപ്മെന്റ് സ്റ്റഡീസ്;സംസ്ഥാന ആസൂത്രണ ബോർഡ് അംഗം)\nബഹുവിള കൃഷി ഉത്തമം: പി.സി.സിറിയക്\n∙ റബറിൽ നിന്നു മാറിച്ചിന്തിക്കുന്നതാണു നല്ലത്. തെങ്ങും കൊക്കോയും കുരുമുളകും ചേർന്ന ബഹുവിള കൃഷിയാകാം. എണ്ണപ്പനയും കൊക്കോയും കുരുമുളകുമാകാം. മാവും പ്ലാവും സപ്പോട്ടയും മാങ്കോസ്റ്റിനുമൊക്കെ ചേർന്ന ഫലവർഗ തോട്ടങ്ങളാകാം.\n∙ കൊക്കോക്കുരുവിൽനിന്നു ചോക്ലേറ്റ് ഉണ്ടാക്കാൻ വലിയ മുതൽമുടക്കു വേണ്ട. നാളികേരത്തിൽ നിന്നു കൊപ്രയും വെളിച്ചെണ്ണയും എണ്ണപ്പനയിൽ നിന്നു പാമോയിലുമുണ്ടാക്കി വിൽക്കാം. ഇവിടെയൊക്കെ പൈനാപ്പിൾ ഇടവിളയായി കൃഷി ചെയ്യാം. അതിൽ നിന്നു വൈനും ജാമും ഉണ്ടാക്കാം. കർഷക കൂട്ടായ്മകളിലൂടെ ഇതിനു കഴിയും.\n∙ കൃഷിയിൽ വ്യക്തിഗത സംരംഭകത്വം വരണമെങ്കിൽ പാട്ടക്കൃഷി നിയമം മൂലം അനുവദിക്കണം. കർഷകനിൽനിന്ന് ഇടനിലക്കാരൻ ഉൽപന്നം വാങ്ങി ബഹുരാഷ്ട്ര കുത്തകകൾക്കു നൽകുന്നതിനു പകരം സർക്കാരിനുതന്നെ ഇടനില നിൽക്കാം. പാട്ടക്കൃഷി അനുവദിച്ചാൽ ബഹുരാഷ്ട്ര കുത്തകകൾ കടന്നുവരുമെന്ന ആശങ്കയിൽ കഴമ്പില്ല.\n(റബർ ബോർഡ് മുൻ ചെയർമാൻ)\nകൃഷിയിലും വേണം സ്റ്റാർട്ടപ്: പി.എസ്.പ്രദീപ്\n∙ ഗ്രാമീണ മേഖലയിലെ ഉൽപാ‍ദകരെ നഗരത്തിലെ ഗുണഭോക്താക്കളുമായി ബന്ധിപ്പിക്കണം. വിളകളുടെ വിപണന സാധ്യത കൂട്ടാനായി കൃഷി സ്റ്റാർട്ടപ് സംരംഭങ്ങൾ കൂടുതലായി വരണം.\n∙ സാങ്കേതികവിദ്യ അടിസ്ഥാനമാക്കിയ കൂടുതൽ ഇടപെടലുകൾ കൃഷിയിടം മുതൽ വിപണി വരെ വേണം. ഒപ്പം യന്ത്രവൽക്കരണത്തിലൂടെ ഉൽപാദനച്ചെലവു കുറയ്ക്കാനുമാകണം. ഈസ് ഓഫ് ഡൂയിങ് ബിസിനസ് പോലെ കൃഷിമേഖലയിലും നടപടി സുഗമമാകണം.\n(സിഇഒ, ഫാർമേഴ്സ് ഫ്രഷ് സോൺ)\nവേരുപിടിക്കണം കേരള ബ്രാൻഡ്: ഡോ. ജെ.തോമസ്\n∙ കൃഷിയുൽപന്നങ്ങളുടെ ബ്രാൻഡിങ് വളരെ പ്രധാനം. കേരളം എന്ന ബ്രാൻഡിനോടു ലോകത്തിനുള്ള പ്രത്യേക താൽപര്യം ഗുണകരമാണ്. ചക്ക എങ്ങനെ ആഗോള ബ്രാൻഡായി മാറി എന്നു കണ്ടുപഠിക്കണം. അളവിനെക്കാളുപരി ഗുണമേന്മയ്ക്കു പ്രാധാന്യം നൽകിയാലേ വിപണി പിടിക്കാനാകൂ.\n∙ കേരളത്തിന്റെ തനതായ കൃഷിക്കൊപ്പം മൂല്യവർധിത നയം കൂടി പ്രോത്സാഹിപ്പിക്കണം; ഒപ്പം കൃഷി ടൂറിസവും.\n∙ കൃഷിക്കാരെ സംരംഭകരാക്കി മാറ്റണം. ഇതിനായി പദ്ധതികൾ അടിച്ചേൽപിക്കുകയല്ല, കൃഷിക്കാർക്കുവേണ്ട പദ്ധതി രൂപീകരിച്ച് അവരുടെ അറിവുകൾ കൂടി ഏകോപിപ്പിച്ചു നടപ്പാക്കുകയാണു വേണ്ടത്.\n(മുൻ റബർ പ്രൊഡക്‌ഷൻ കമ്മിഷണർ)\nഓൺലൈനിൽ വിപണനം: ഡോ. സ്ഥാണു ആർ.നായർ\n∙ ഐടി പോലെയുള്ള മേഖലകളിൽ വിജയകഥകൾ മാത്രം കേൾക്കുമ്പോൾ കൃഷിയിൽ നിന്നു ലോകം അറിയുന്നതു പരാജയകഥ മാത്രം. എല്ലായിടത്തും പരാജയമുണ്ട്. കൃഷിയിലെ വിജയകഥകളും പുറത്തറിയണം.\n∙ വിലക്കുറവും വിലസ്ഥിരതയില്ലായ്മയുമാണു കൃഷിക്കാർ നേരിടുന്ന പ്രധാന പ്രശ്നം. ഇടനിലക്കാരെ കുറയ്ക്കണം. വിപണനത്തിന് ഓൺലൈൻ പ്ലാറ്റ്ഫോം വികസിപ്പിക്കണം.\n∙ ഇപ്പോഴത്തെ അവസ്ഥയിൽ മൂല്യവർധന തുടങ്ങുന്നതു ഉൽപന്നം വിറ്റ ശേഷമായതിനാൽ കർഷകനു ഗുണം ലഭിക്കുന്നില്ല. കർഷകന് ഒറ്റയ്ക്കു കഴിയില്ലെങ്കിൽ സംഘമായി ചേർന്നു മൂല്യവർധന നടപ്പാക്കണം. വിപണനം, വിതരണം തുടങ്ങിയവയും മൂല്യവർധനയിൽ ഉൾപ്പെടും.\n(അസോഷ്യേറ്റ് പ്രഫസർ, കോഴിക്കോട് ഐഐഎം)\nതാങ്ങുവില, വിപണി ഉറപ്പാക്കണം: ജയിംസ് ജോർജ് തോട്ടുമാലിക്കൽ\n∙ കൃഷിക്കൊപ്പം തൊഴിൽദിനങ്ങളും വർധിക്കുന്നു എന്നത് ആരും ശ്രദ്ധിക്കുന്നില്ല. പൈനാപ്പിൾ മേഖല ഓരോ വർഷവും വലിയ തോതിലാണു തൊഴിൽ നൽകുന്നത്.\n∙ കൃഷിയെ അഗ്രിബിസിനസ് ആയി കാണണം. ഇഷ്ടവിള തിരഞ്ഞെടുക്കാനാകണം. ഉൽപാദിപ്പിക്കുന്നതിനു സഹായവില വേണം.\n∙ കൃഷിവിളകൾക്കു താങ്ങുവില പരമപ്രധാനം. ഒപ്പം ആഭ്യന്തര വിപണി കൂടി ഉറപ്പാക്കണം. കോവിഡ് പ്രതിസന്ധി കണക്കിലെടുത്തു കൃഷിക്കാർക്കു വായ്പ പലിശ ഇളവും ഒപ്പം നാമമാത്ര പലിശയ്ക്കു വായ്പയും ലഭ്യമാക്കണം.\n(പ്രസിഡന്റ്, ഓൾ കേരള പൈനാപ്പിൾ ഫാർമേഴ്സ് അസോസിയേഷൻ)\nകേരളം മുഴുവൻ ഒരേ വില: കെ.കൃഷ്ണനുണ്ണി\n∙ സ്വന്തം കൃഷിയിലെ തൊഴിലിനു വർഷത്തിൽ 100 തൊഴിൽ ദിനമായി കണക്കാക്കി വേതനം നൽകണം.\n∙ ആനുകൂല്യം നൽകാൻ കൃഷിയിടത്തിന്റെ വിസ്തീർണം വച്ചുള്ള വേർതിരിവു പാടില്ല. എല്ലാ കൃഷിക്കാർക്കും വിത്തു മുതൽ വിളവെടുപ്പുവരെ സർക്കാർ സഹായം ഉണ്ടാകണം.\n∙ കൃഷി ഓഫിസർമാരും കൃഷി അസിസ്റ്റന്റുമാരും ഓഫിസിൽനിന്നു പാടത്തേക്കിറങ്ങണം. അരിക്കും പഞ്ചസാരയ്ക്കും പാലിനും കേരളം മുഴുവൻ ഒരേ വില എന്നതു പോലെ പച്ചക്കറികൾക്കും ഒരേ വില ഉറപ്പാക്കുക. ഉൽപാദനത്തിന് ആനുപാതികമായി കൃഷി സബ്സിഡി നൽകുക. കേരളത്തിനു യോജ്യമല്ലാത്ത പോളിഹൗസ് സബ്സിഡികൾ കുറയ്ക്കുക.\n(മലയാള മനോരമ കർഷകശ്രീ പുരസ്കാര ജേതാവ്)\nകൃഷിമേഖലയിൽ പ്രഖ്യാപിച്ച 1.6 ലക്ഷം കോടി രൂപയുടെ വിഹിതം, കൃഷി മേഖലയുമായി ബന്ധപ്പെട്ട കേന്ദ്ര നിയമങ്ങൾ നടപ്പാക്കിയ സംസ്ഥാനങ്ങൾക്കു മാത്രം അനുവദിക്കുമെന്നാണു കേന്ദ്ര സർക്കാർ നിലപാട്. ഇതിൽ പ്രധാനമാണു കരാർ കൃഷി. എന്നാൽ കേന്ദ്രം നിർദേശിക്കുന്ന കൃഷിഭൂമി പാട്ടവ്യവസ്ഥാ ചട്ടം, അഗ്രികൾചറൽ പ്രൊഡ്യൂസ് ആൻഡ് ലൈവ്‌സ്റ്റോക്ക് മാർക്കറ്റിങ് ആക്ട്, അഗ്രികൾചറൽ പ്രൊഡ്യൂസ് ആൻഡ് ലൈവ് സ്റ്റോക്ക് കോൺ‍ട്രാക്ട് ഫാമിങ് ആക്ട് എന്നിവയ്ക്ക് അനുകൂലമല്ല സംസ്ഥാന സർക്കാർ. കോൺട്രാക്ട് ഫാമിങ് നിയമം കോർപറേറ്റ് പാട്ടക്കൃഷിയെ സഹായിക്കുന്നതാണെന്നു വാദം.\nഅതേസമയം, ആത്യന്തികമായി കർഷകന്റെ ഉൽപന്നങ്ങൾ എത്തുന്നതു വൻകിടക്കാരുടെ കയ്യിലാണെന്നും ഇതിലൂടെ ഇടനിലക്കാർ ലാഭമുണ്ടാക്കുന്നുവെന്നും അതിനു പകരം കർഷകനും വൻകിട കമ്പനികൾക്കുമിടയിൽ സർക്കാരിനു മധ്യസ്ഥത വഹിക്കാം എന്നു വാദിക്കുന്നവരുണ്ട്.\nതരിശു കിടക്കുന്ന ഭൂമി കർഷകരോ കർഷകക്കൂട്ടായ്മകളോ പാട്ടത്തിനെടുത്തു കൃഷി നടത്തുന്ന രീതിക്കു നിയമപരിരക്ഷ നൽകുകയും കർഷകനും ഭൂവുടമയ്ക്കും ആനുകൂല്യം ലഭ്യമാക്കുകയുമാണു സുഭിക്ഷ കേരളം പദ്ധതിയിലൂടെ സംസ്ഥാനം ലക്ഷ്യമിടുന്നത്.\nവെബിനാറിൽ കൃഷിമന്ത്രിയും വിദഗ്ധരും ഉന്നയിച്ച വിഷയങ്ങളുടെ വിശദാംശങ്ങളിലേക്ക്\nപ്ലാന്റേഷൻ ഭൂമിയിൽ പഴവർഗങ്ങൾ കൃഷി ചെയ്താൽ ഗുണമെന്ത്? എങ്ങനെ നടപ്പാക്കാം?\nകേരളത്തിൽ ഒരാൾക്കു കൈവശം വയ്ക്കാവുന്ന ഭൂമിയുടെ പരിധി 15 ഏക്കറാണ്. പ്ലാന്റേഷന് ഇതിൽ ഇളവുണ്ട്. തെങ്ങ്, മാവ്, പ്ലാവ്, മാങ്കോസ്റ്റിൻ, റമ്പുട്ടാൻ എന്നിവ പ്ലാന്റേഷൻ പട്ടികയിൽ ഇടംപിടിച്ചാൽ കൂടുതൽ ഭൂമിയിൽ ഇവ കൃഷി ചെയ്യാം. കൂടുതൽ ആദായകരമാകും. കൃഷിയുടെ വിസ്തൃതി വർധിക്കും തോറും മൂല്യവർധന സാധ്യത കൂടും. സംസ്ഥാന സർക്കാരാണു പട്ടികയിൽ മാറ്റം വരുത്തേണ്ടത്.\nഉദ്യോഗസ്ഥരെ ഫയലിൽനിന്നു വയലിലേക്കു കൊണ്ടുവരും എന്നു മന്ത്രി പറയുന്നു. എന്താണ് ഇപ്പോൾ അതിനു തടസ്സം?\nഒരു പഞ്ചായത്തിലെ കൃഷിയുമായി ബന്ധപ്പെട്ട നിർവഹണ ഉദ്യോഗസ്ഥനാണു കൃഷി ഓഫിസർ. സഹായിക്കാൻ ക്ലാർക്ക് ഇല്ല. പല വകുപ്പുകളിലും ഓൺലൈൻ പോർട്ടൽ, മൊബൈൽ ആപ്ലിക്കേഷൻ എന്നിവ ഉണ്ടെങ്കിലും കൃഷി വകുപ്പിൽ പല കാര്യങ്ങളും കടലാസിൽത്തന്നെ. സബ്സിഡിക്കും മറ്റുമുള്ള അപേക്ഷ സ്വീകരിക്കുക, പരിശോധിക്കുക, പട്ടിക തയാറാക്കുക എന്നിവയെല്ലാം കൃഷി ഓഫിസർ ചെയ്യണം.\nകൃഷി ഓഫിസർ വയലിൽ പോയാൽ ഈ നടപടികളൊക്കെ മുടങ്ങും എന്നതു യാഥാർഥ്യമാണ്. ഈ പ്രശ്നത്തിനു പരിഹാരം കാണാതെ പ്രഖ്യാപനം യാഥാർഥ്യമാക്കാനാകില്ല.\nപരിചയപ്പെടാം ‘ഇ’ വാക്കുകൾ\nഇ–പ്ലാറ്റ്ഫോം: ഇലക്ട്രോണിക്സ് അധിഷ്ഠിത വിശാലമായ ചന്ത. പ്രാദേശിക ചന്തയിൽ വില പേശുന്നതിനു പകരം ഇലക്ട്രോണിക് മാധ്യമങ്ങളിലൂടെ ഉൽപന്നം രാജ്യത്ത് എവിടെയും വിൽക്കാം. നാഷനൽ അഗ്രികൾചർ മാർക്കറ്റ് (ഇ നാം) കേന്ദ്ര സർക്കാരിന്റെ ഇലക്ട്രോണിക് ട്രേഡിങ് പോർട്ടലാണ്. മൊബൈൽ ആപ്പും ഉണ്ട്.\nഓൺലൈൻ മാർക്കറ്റിങ്: സമൂഹമാധ്യമങ്ങളെ ഉൽപന്നം വിൽക്കാൻ തിരഞ്ഞെടുക്കുന്നു. എവിടെയും വിൽക്കാം, വില ഉറപ്പാക്കാം. കോവിഡ്, പ്രളയം പോലുള്ള പ്രതിസന്ധികളിൽ വാഴക്കുളത്തെ പൈനാപ്പിളും മുതലമടയിലെ മാങ്ങയും വിൽപന നടത്തിയത് ഓൺലൈൻ മാർക്കറ്റിങ് മാതൃകയിലാണ്.\nഎഫ്പിഒ: കർഷകരുടെ കൂട്ടായ്മകളാണ് എഫ്പിഒ അഥവാ ഫാം പ്രൊഡ്യൂസേഴ്സ് ഓർഗനൈസേഷൻ. പരമ്പരാഗത കൂട്ടായ്മകൾക്കു പകരം നിയമാനുസൃതമായി റജിസ്റ്റർ ചെയ്യുന്നതാണ് എഫ്പിഒ. ഫാർമർ പ്രൊഡ്യൂസർ കമ്പനികൾ, കമ്പനി ആക്ട് പ്രകാരം റജിസ്റ്റർ ചെയ്ത എഫ്പിഒ ആണ്. ഇവയ്ക്കു കമ്പനിയുടെ ചട്ടക്കൂടാണ്. സിഇഒ ഉണ്ടാകും. കർഷകർ മാത്രമല്ല ശാസ്ത്രജ്ഞർ, സാങ്കേതിക – സാമ്പത്തിക വിദഗ്ധർ എന്നിവർ ഭരണസമിതിയിൽ ഉണ്ടാകാം. നേരിട്ടുള്ള കൃഷി മാത്രമല്ല വിപണനം, മൂല്യവർധന എന്നിവ ഉൾപ്പെടെയുള്ള മേഖലകളിൽ എഫ്പിഒ ഉണ്ടാകും.


ദളിതർ - വിക്കിപീഡിയ\nസംസ്കൃത പദമായ ദൽ (dal) എന്ന പദത്തിൽ നിന്നുമാണ് ദളിത് എന്ന പദം ഉണ്ടാകുന്നത്. ചിതറിയ, മുറിഞ്ഞ എന്നിങ്ങനെയുള്ള അർത്ഥമാണ് സംസ്കൃതത്തിൽ പ്രസ്തുത പദത്തിന്. ദളിത് എന്ന പദം അടിച്ചമർത്തപ്പെട്ടവർ ("oppressed") എന്നതിനെ കുറിക്കുന്നു. ഹൈന്ദവ ജാതി വ്യവസ്ഥ അനുസരിച്ച് ഒരു വർണവും ഇല്ലാത്തവരാണ് ദലിതർ. ദലിത് എന്ന പദം ഒരു ജാതിയെ കുറിക്കുന്നില്ല, മറിച്ച് ചരിത്രപരമായ കാരണങ്ങളാൽ സമൂഹത്തിൻറെ മുഖ്യധാരയിൽ നിന്നും ഒഴിച്ചുനിർത്തപെട്ട അനേകം ജാതികളെ പ്രതിനിധീകരിക്കുന്നു. സമൂഹശരീരത്തിൽനിന്നു വിച്ഛേദിക്കപ്പെട്ട ഒരു ജനവിഭാഗം\nഎന്ന അർത്ഥം ലഭിക്കത്തക്ക രീതിയിൽ ദലനം ചെയ്യപ്പെട്ടത് (മുറിച്ച് മാറ്റപ്പെട്ടത്) എന്നാണ് ദലിതർ എന്ന വാക്കിൻറെ അർത്ഥം. ആദ്യമായി ദളിത് എന്ന പദം ഉപയോഗിക്കുന്നത്  മറാത്തി സാമൂഹിക പരിഷ്കർത്താവും വിപ്ലവകാരിയും ആയ ജ്യോതിറാവു ഫൂലെ[അവലംബം ആവശ്യമാണ്] ആണ്. 19-ആം നൂറ്റാണ്ടിൻറെ അവസാനത്തോടുകൂടി ബി.ആർ. അംബേദ്കർറുടെ കാലത്താണ്[അവലംബം ആവശ്യമാണ്] ദളിത് എന്ന പദത്തിനു കൂടതൽ പ്രചാരം ലഭിക്കുന്നത്. അടിച്ചമർത്തപ്പെട്ടവർ ജാതി വ്യവസ്ഥയ്ക്ക് പുറത്തു നില്ക്കുന്നതും തൊട്ടുകൂടായ്മ, തീണ്ടികൂടായ്മ തുടങ്ങിയവ അനുസരിക്കേണ്ട / ആചരിക്കേണ്ട ജനവിഭാഗങ്ങളെ ഒന്നിച്ചാണ് ഫൂലെ ദളിത് എന്ന് വിളിച്ചത്[അവലംബം ആവശ്യമാണ്].\nദളിത് എന്ന പദം ഇന്ന് ഏതെങ്കിലും താഴ്ന്ന ജാതിയെ കുറിക്കുവാനോ ഏതെങ്കിലും മതത്തെ കുറിക്കുവാനോ അല്ല ഉപയോഗിക്കുന്നത്, മറിച്ച് സ്വന്തമായ സംസ്കാരവും പാരമ്പര്യവും, പ്രത്യേകമായ ജീവിതരീതി ഉള്ളതുമായ ഒരു സമൂഹത്തെ കുറിക്കുവാൻ ആണ് ഉപയോഗിക്കുന്നത്. ദളിതർ പൊതുവായി ജാതി വ്യവസ്ഥയുടെ കാലത്ത് അറിയപെട്ടിരുന്നത് വിവിധ പേരുകളിലാണ്. അവർണ്ണർ, പഞ്ചമർ, ചണ്ടാലർ, ഹരിജൻ, തൊട്ടു കൂടാത്തവർ, തീണ്ടി കൂടാത്തവർ, പരവന്, പറയർ, പുലയർ, എന്നിങ്ങനെയാണ് പ്രസ്തുത പേരുകൾ. ദളിതരെ മനുഷ്യരായി പോലും ജാതി വ്യവസ്ഥ കാലത്ത് പരിഗണിച്ചിരുന്നില്ല. മഹാത്മാ ഗാന്ധി ആണ് ആദ്യമായി ദളിതരെ ഹരിജൻ എന്ന് വിളിച്ചത്. എന്നാൽ ഈ പദം വെളിവാക്കുന്ന ദുഷിച്ച അർത്ഥം മനസിലാക്കിയ ദളിതർ കോടതി മുഖേന ഇതിനെ നിരോധിക്കുകയും തങ്ങളെ ഈ പദമുപയോഗിച്ച് അഭിസംബോധന ചെയ്യുന്നവർക്കെതിരെ നിയമനടപടികൾ സ്വീകരിക്കാനും ഉള്ള അവകാശം നേടുകയും ചെയ്തു.\nസവർണ്ണ ബ്രാഹ്മിണ വിഭാഗങ്ങൾ ദളിതരുടെ പക്കൽ നിന്ന് വെള്ളമോ ആഹാരമോ വാങ്ങി കഴിക്കുകയില്ല, അവരുടെ വീടുകളിൽ ഇന്നും ദളിത് വിഭാഗങ്ങൾക്ക് അയിത്തം കൽപ്പിച്ചിരിക്കുന്നു. ദളിത് ജന വിഭാഗങ്ങൾക്ക് അമ്പലങ്ങളിൽ പ്രവേശനം നിരോധിച്ചിരിക്കുന്ന ധാരാളം സ്ഥലങ്ങൾ വടക്കേ ഇന്ത്യയിൽ കാണുവാൻ സാധിക്കും. ഇന്നും കേരളം ഒഴികെയുള്ള ഒട്ടു മിക്ക സംസ്ഥാനങ്ങളിലും വർണ്ണ വിവേചനം നിലനില്ക്കുന്നുണ്ട് എന്നാണ് പലരും അഭിപ്രായപ്പെടുന്നതെങ്കിലും കേരളത്തിലും സ്ഥിതി വ്യത്യസ്തമല്ല.\nഇന്ത്യൻ ജനസംഖ്യയുടെ 25 ശതമാനത്തോളവും കേരള ജനസംഖഽയുടെ 12ശതമാനത്തോളവും ദളിത് ജനവിഭാഗങ്ങൾ ആണ്. ഓരോ 18 മിനിറ്റിലും ഒരു ദളിതനെങ്കിലും അക്രമത്തിനു ഇരയാകുന്നു. ദിവസം മൂന്നു ദളിത് സ്ത്രീകൾ എങ്കിലും ബലാൽസംഗത്തിന് ഇരയാകുന്നു. പ്രതിദിനം ദളിതർക്ക് നേരെ 27 അതിക്രമ കേസുകൾ എങ്കിലും റിപ്പോർട്ട് ചെയ്യപെടുന്നു. ഓരോ ആഴ്ചയിലും6ദളിതരെ എങ്കിലും തട്ടി കൊണ്ട് പോകുകയോ കാണാതാവുകയോ ചെയ്യുന്നു.\n"https://ml.wikipedia.org/w/index.php?title=ദളിതർ&oldid=3696529" എന്ന താളിൽനിന്ന് ശേഖരിച്ചത്\nഈ താൾ അവസാനം തിരുത്തപ്പെട്ടത്: 19:02, 8 ഡിസംബർ 2021.


കുരുമുളക് വള്ളികൾക്കു മഞ്ഞളിപ്പു രോഗബാധ; കർഷകർ ആശങ്കയിൽ : Deepika.com Nattu Visesham\nവടക്കഞ്ചേരി: വിളവു കുറവിനൊപ്പം കുരുമുളകുവള്ളികൾക്കുണ്ടാകുന്ന മഞ്ഞളിപ്പു രോഗബാധ കർഷകരെ ആശങ്കയിലാക്കുന്നു. ഇലകൾ പഴുത്ത് കൊഴിയുന്നതിനു പിന്നാലെ മൂപ്പെത്തറായ മുളകുതിരികളും കൊഴിയുന്നതാണ് കർഷകരെ വലയ്ക്കുന്നത്.\nഇത്തവണ മഴ നീണ്ടുനിന്നപ്പോൾ കുരുമുളകു തോട്ടങ്ങളെല്ലാം പച്ചക്കാടുപോലെയായിരുന്നു. പുതിയ ഇലകൾ നിറഞ്ഞ് കാടുമൂടി. ഇതിനാൽ ഉത്പാദനവും കുറഞ്ഞു. പാലക്കുഴിപോലെ കുരുമുളകിനെ മാത്രം ആശ്രയിച്ച് ഒരുവർഷത്തെ കുടുംബ ബജറ്റ് തയാറാക്കുന്ന കർഷകർക്കാണ് പുതിയ രോഗബാധ ഭീഷണി ആഘാതം ഏല്പിക്കുക. റബർ ഉണ്ടെങ്കിലും പാലക്കുഴിയിലെ മുഴുവൻ കുടുംബങ്ങളിലുമുള്ള വിളയാണ് കുരുമുളക്.\nജനുവരിയോടെ മുളകിന്‍റെ വിളവെടുപ്പ് കാലമാകും. രോഗബാധയും ഉത്പാദനക്കുറവും വിലയുമെല്ലാം ഈ കറുത്ത പൊന്നിന്‍റെ ഭാവിയും അത്ര ശോഭനമല്ലെന്ന കണക്കുകൂട്ടലാണ് കർഷകർക്കുള്ളത്. എങ്കിലും മറ്റും വിളകളുമായി താരതമ്യം ചെയ്യുന്പോൾ കുരുമുളക് തന്നെയാണ് മെച്ചം എന്ന അഭിപ്രായവുമുണ്ട്.


ഇന്ത്യ ഒരിക്കലും വിദേശ ശക്തികളോട് തോറ്റിട്ടില്ലെന്ന് വിളിച്ചുപറഞ്ഞ ധീരത; ഹിന്ദുരാഷ്ട്ര നിർമ്മിതിക്കായി പ്രവർത്തിക്കുമ്പോഴും മതത്തിനുള്ളിലെ ജീർണ്ണതകളെ പിഴുതെറിയണമെന്ന് ആഹ്വാനം ചെയ്ത പുരോഗമനകാരി; ഇന്ന് സവർക്കറുടെ ജന്മവാർഷികം – Media Mangalam\nഇന്ന് വീനായക് ദാമോദർ സവർക്കറുർ എന്ന വി ഡി സവർക്കറുടെ ജന്മവാർഷികം. 1883 മെയ് 28ന് മഹാരാഷ്ട്രയിലെ നാസിക്കിലാണ് സവർക്കർ ജനിച്ചത്. അഭിഭാഷകൻ, കവി, എഴുത്തുകാരൻ, സാമൂഹ്യ പരിഷ്കരണവാദി, സ്വാതന്ത്ര്യസമര സേനാനി എന്നീ നിലകളിലാണ് രാജ്യം വീർ സവർക്കറെ ആദരിക്കുന്നത്. അദ്ദേഹം കൈകാര്യം ചെയ്ത എല്ലാ വിഷയങ്ങളിലും തന്റേതായ വ്യക്തിമുദ്ര പതിപ്പിക്കാൻ സവർക്കർക്ക് കഴിഞ്ഞിരുന്നു. യുക്തിസഹവും ശാസ്ത്രീയവുമായ ചിന്തകളെ അടിസ്ഥാനമാക്കിയുള്ളതായിരുന്നു സവർക്കറുടെ കാഴ്ച്ചപ്പാടുകൾ. ഇന്ത്യൻ സമൂഹത്തിൽ നിലനിന്നിരുന്ന തെറ്റായ രീതികൾ ചൂണ്ടിക്കാണിക്കാൻ അദ്ദേഹം ഒരിക്കലും മടിച്ചില്ല. അദ്ദേഹത്തിന് വിട്ടുവീഴ്ചയില്ലാത്ത ദേശീയത ഉണ്ടായിരുന്നു. ഒരു സാമൂഹ്യ പരിഷ്കർത്താവ് എന്ന നിലയിലുള്ള അദ്ദേഹത്തിന്റെ സവിശേഷ സ്വഭാവവും സവർക്കറുടെ ദേശസ്‌നേഹം പ്രകടമാക്കി. യഥാർത്ഥ സ്വാതന്ത്ര്യം നേടുന്നതിൽ നിന്ന് ഇന്ത്യക്കാരെ തടയുന്ന നിഷേധാത്മകതകളെ അഭിമുഖീകരിക്കാനും ചോദ്യം ചെയ്യാനും പോരാടാനും അദ്ദേഹം ധൈര്യപ്പെട്ടു.\nഹിന്ദു സമൂഹത്തിലെ പോരായ്മകൾ അംഗീകരിക്കാൻ തുനിഞ്ഞ ചുരുക്കം ചില ദേശീയവാദികളിൽ ഒരാളായിരുന്നു സവർക്കർ. ഹിന്ദുക്കളെ വിദേശ ആക്രമണകാരികൾക്കും ഭരണാധികാരികൾക്കും കീഴ്പ്പെടുത്താൻ കാരണമായ പോരായ്മകളെക്കുറിച്ചും ബലഹീനതകളെക്കുറിച്ചും അദ്ദേഹത്തിന് അറിയാമായിരുന്നു. നൂറ്റാണ്ടുകളായി അവർ അനുഭവിക്കുന്ന നാഗരിക അടിമത്തത്തിനും നഷ്ടത്തിനും ഉത്തരവാദികൾ ഹിന്ദുക്കളാണെന്ന് അദ്ദേഹം ചൂണ്ടിക്കാട്ടി. പുരാണ സമ്പ്രദായത്തെ തെറ്റായി വ്യാഖ്യാനിക്കുകയും നമ്മുടെ സമൂഹത്തിനുള്ളിൽ മതിലുകൾ സ്ഥാപിക്കുകയും ചെയ്തത് നമ്മളാണ്. ഈ സങ്കുചിത ചിന്തയും ദുർബലതയുമാണ് വിദേശ ആക്രമണകാരികൾക്ക് പ്രയോജനകരമായത്. വിദേശ ആക്രമണകാരികളോട് ഇന്ത്യ തോറ്റില്ലെന്നും നമ്മുടെ സ്വന്തം ആളുകൾ യുദ്ധം ചെയ്യുകയും ഈ ഭൂമി നേടുകയും അധിനിവേശക്കാർക്ക് സമ്മാനിക്കുകയും ചെയ്യുകയായിരുന്നു എന്നും അദ്ദേഹം പറഞ്ഞിരുന്നു.\nഇന്ത്യാ ഹൗസ് എന്ന വിപ്ലവപാർട്ടിയുമായുള്ള ബന്ധത്തിന്റെ പേരിൽ 1911ലാണ് വി.ഡി സവർക്കറെ ബ്രിട്ടീഷ് പൊലീസ് അറസ്റ്റ് ചെയ്തത്. സ്വാതന്ത്ര്യ സമര പ്രവർത്തനങ്ങളിൽ പങ്കെടുത്തുവെന്നായിരുന്നു അദ്ദേഹത്തിനെതിരായ കേസ്. 50 കൊല്ലത്തെ തടവു ശിക്ഷക്കു വിധിക്കപ്പെട്ട സവർക്കറെ ആൻഡമാൻ നിക്കോബാർ ദ്വീപുകളിലുള്ള സെല്ലുലാർ ജയിലിലാണ് അടച്ചത്. 13 വർഷം തടവുശിക്ഷ അനുഭവിച്ച സവർക്കർ പിന്നീട് ബ്രിട്ടീഷ് ഭരണകൂടത്തിന് ദയാഹർജി നൽകിയെന്നാണ് രാഷ്ട്രീയ എതിരാളികൾ ആരോപിക്കുന്നത്. 1924ലാണ് വി.ഡി സവർക്കർ ജയിൽമോചിതനായത്.\nനാസിക് ജില്ലാ കളക്റ്റർ ആയിരുന്ന എ. എം. റ്റി. ജാക്സണെ വധിച്ചവർക്ക് ആയുധം എത്തിച്ചു നൽകിയ കേസിൽ 1910 മാർച്ച് 13നു അറസ്റ്റിലായ സവർക്കറെ രാജ്യദ്രോഹം, വധശ്രമം എന്നീ കുറ്റങ്ങൾ ചുമത്തി ബ്രിട്ടനിൽ നിന്നും നാടുകടത്തി. ഇന്ത്യയിലേക്കുള്ള യാത്രാമധ്യേ സവർക്കർ ഫ്രാൻസിലെ മർസെയിൽ വെച്ച് കടലിൽ ചാടി രക്ഷപ്പെടാൻ ശ്രമിച്ചു. ഈ ശ്രമം പരാജയപ്പെടുകയും തുടർന്ന് പിടിയിലായ സവർക്കർ 1911 ജൂലൈ 4നു പോർട് ബ്ലയറിലെ സെല്ലുലാർ ജയിലിൽ അടയ്ക്കപ്പെട്ടു. ക്ലാസ് 3ഡി തടവുകാരനായി ജയിലിൽ എത്തിയ സവർക്കറിനെ ആറുമാസത്തെ ഏകാന്തതടവിന് വിധിച്ചു.\n1911 ഓഗസ്റ്റ് 30ന് സവർക്കർ മാപ്പപേക്ഷ നൽകി. രണ്ടു വർഷങ്ങൾക്കു ശേഷം 1913 നവംബർ 14നു സവർക്കർ തന്റെ രണ്ടാമത്തെ ദയാഹർജി സമർപ്പിച്ചു. ഈ കാലയളവിൽ നടന്ന പ്രതിഷേധങ്ങളിൽ പ്രത്യക്ഷമായി പങ്കെടുക്കാൻ സവർക്കർ വിസമ്മതിച്ചിരുന്നു. ഒന്നാം ലോകമഹായുദ്ധം നടന്ന സമയത്ത് 1914 സെപ്റ്റംബർ 14നു ബ്രിട്ടീഷ് ഗവണ്മെന്റിനു സഹായവാഗ്ദാനങ്ങളോടെ സവർക്കർ തന്റെ മൂന്നാമത്തെ മാപ്പപേക്ഷ സമർപ്പിച്ചു. 1917 ഒക്റ്റോബർ 2, 1920 ജനുവരി 24, അതേ വർഷം മാർച്ച് 30 എന്നിങ്ങനെ സവർക്കറിന്റെ അപേക്ഷകൾ വന്നു കൊണ്ടേയിരുന്നു. അഞ്ചു തവണയും മാപ്പപേക്ഷ നിരസിക്കപ്പെടുകയാണുണ്ടായത്. ബ്രിട്ടീഷ് ഗവണ്മെന്റ് മുന്നോട്ടു വച്ച എല്ലാ ഉപാധികളും അംഗീകരിക്കുവാൻ തയ്യാറായ സവർക്കറിനെ ഒടുവിൽ 1921 മെയ് 2ന് സെല്ലുലാർ ജയിലിൽ നിന്നും വിട്ടയച്ചിരുന്നു.\nഹിന്ദു രാഷ്ട്രത്തെക്കുറിച്ചുള്ള അദ്ദേഹത്തിന്റെ കാഴ്ചപ്പാട് ആളുകൾ തങ്ങളുടെ ദൈവത്തെ ആരാധിക്കാൻ തിരഞ്ഞെടുത്തതിന്റെ അടിസ്ഥാനത്തിൽ വിവേചനം കാണിക്കാത്ത ഒന്നായിരുന്നു. സവർക്കറുടെ സ്വപ്നങ്ങളിലെ ഹിന്ദു രാഷ്ട്രം അതിന്റെ ഹിന്ദു പാരമ്പര്യത്തെ അംഗീകരിക്കുകയും ബഹുമാനിക്കുകയും ചെയ്യുക എന്നതായിരുന്നു. സവർക്കറുടെ ഹിന്ദുത്വം വിശാലവും വ്യാപകവുമായിരുന്നു; അദ്ദേഹത്തിന്റെ പ്രത്യയശാസ്ത്രം വർഗീയതയുടെ ഇടുങ്ങിയ നിർവചനങ്ങളാൽ ബന്ധിതമല്ല. ഐക്യം, ഐക്യം, അറിവ്, ധൈര്യം എന്നിവയുടെ രാഷ്ട്രമാണ് ഇന്ത്യ സവർക്കറുടെ സ്വപ്നം. മഹാത്മാഗാന്ധിയുടെ വധത്തിന് ഗൂഢാലോചന നടത്തിയെന്ന ആരോപണവും സവർക്കർക്കെതിരെ ഉയർന്നിരുന്നു. പിന്നീട് കോടതികൾ വീർ സവർക്കറെ കുറ്റവിമുക്തനാക്കിയിരുന്നു.\nvdsavarkkar വി ഡി സവർക്കർ


ധോണിപ്പടയെ തറപറ്റിച്ച് മുംബൈ കലാശപ്പോരിന്; മുംബൈയ്ക്ക് ആറ് വിക്കറ്റിന്റെ രാജകീയ ജയം | DoolNews\nധോണിപ്പടയെ തറപറ്റിച്ച് മുംബൈ കലാശപ്പോരിന്; മുംബൈയ്ക്ക് ആറ് വിക്കറ്റിന്റെ രാജകീയ ജയം\nTuesday, 7th May 2019, 11:41 pm\nചെന്നൈ: ഐ.പി.എല് ആദ്യ ക്വാളിഫയറില് ചെന്നൈ സൂപ്പര് കിംഗ്സിനെ തകര്‍ത്ത് മുംബൈ ഇന്ത്യന്‍സ് ഫൈനലില്. ചെന്നൈയെ ആറ് വിക്കറ്റിന് തറപറ്റിച്ചാണ് മുംബൈയുടെ ഫൈനല് പ്രവേശം. 132 റണ്‍സ് എന്ന വിജയലക്ഷ്യം പിന്തുടര്‍ന്ന മുംബൈ 18.3 ഓവറില് നാല് വിക്കറ്റ് നഷ്ടത്തില് ലക്ഷ്യം കാണുകയായിരുന്നു.\nതകര്‍പ്പന് അര്‍ദ്ധ സെഞ്ചുറിയുമായി സൂര്യകുമാര് യാദവ് മുംബൈയുടെ വിജയശില്‍പിയായി. 54 പന്തില് നിന്നും 71 റണ്‍സെടുത്ത് സൂര്യകുമാര് യാദവ് പുറത്താകാതെ നിന്നു. മൂന്നാം വിക്കറ്റില് സൂര്യകുമാറും കിഷാനും ചേര്‍ന്നാണ് മത്സരം മുംബൈക്ക് അനുകൂലമാക്കിയത്.\n131 റണ്‍സ് എന്ന് വിജയലക്ഷ്യം പിന്തുടര്‍ന്ന മുബൈക്ക് തുടക്കം തന്നെ പിഴച്ചിരുന്നെങ്കിലും സൂര്യകുമാറും കിഷോറുമാണ് മുംബൈയെ രക്ഷിച്ചത്.\nമുംബൈയുടെ ബൗളിങ് കരുത്തിന് മുന്നില് തുടക്കം പിഴച്ച ചെന്നൈയെ നായകന് ധോണിയും അമ്പാട്ടി റായിഡും ചേര്‍ന്നാണ് പൊരുതാനുള്ള റണ്‍സിലെത്തിച്ചത്.\nനേരത്തെ ടോസ് നേടിയ ചെന്നൈ ക്യാപ്റ്റന് എം.എസ്. ധോണി ബാറ്റിങ് തിരഞ്ഞെടുക്കുകയായിരുന്നു. 20 ഓവറില് 131-4 റണ്‍സാണ് ചെന്നൈ നേടിയത്. ധോണി 29 പന്തില് നിന്ന് 37 റണ്‍സും റായിഡു 37 പന്തില് 47 റണ്‍സും നേടി. ഡുപ്ലസിസും റെയ്‌നയും വാട്സണും പ്രകടനം പുറത്തെടുക്കാതെ പുറത്തായപ്പോള് മുരളി വിജയ് 26 പന്തില് നിന്നും 26 റണ്‍സ് നേടി.\nരണ്ടാം ക്വാളിഫയറില് ജയിക്കുന്നവരോടൊപ്പം ചെന്നൈക്ക് ഒരു മത്സരം കൂടിയുണ്ട്. അതിലെ വിജയിയായിരിക്കും ഫൈനലില് മുംബൈയുമായി ഏറ്റുമുട്ടുക.


NRI money | കോവിഡ് കാലം കഴിഞ്ഞാലും കേരളത്തെ കാത്തിരിക്കുന്നത് വമ്പൻ സാമ്പത്തിക പ്രതിസന്ധി; കേരളത്തിലേക്കുള്ള പ്രവാസി വരുമാനം 20 ശതമാനം ഇടിയുമെന്ന് കണക്കുകൾ; തൊഴിൽ നഷ്ടപ്പെട്ട് പ്രവാസികൾ നാട്ടിലെത്തുമ്പോൾ നേരിട്ട് ബാധിക്കുക 1.25 ലക്ഷം കുടുംബങ്ങളെ; കൂടുതൽ പ്രവാസികൾ നാട്ടിലേക്ക് മടങ്ങി എത്തുക ഗൾഫ് രാജ്യങ്ങളിൽ നിന്നും; ഏറ്റവും കൂടുതൽ തൊഴിൽ നഷ്ടം ഉണ്ടാകുക സൗദി അറേബ്യയിലും യുഎഇയിലും; പ്രവാസിപ്പണത്തിന്റെ വരവ് കുറയുന്നത് സംസ്ഥാനത്തിന്റെ സാമ്പത്തിക പ്രവർത്തനങ്ങളെയും അവതാളത്തിലാക്കും - MarunadanMalayalee.com\nMay 11, 202011:28 AM IST Permalink\nതിരുവനന്തപുരം: കോവിഡ് രോഗം ലോകം മുഴുവൻ വ്യാപിക്കുമ്പോൾ അതിന്റെ ആഘാതം സമൂഹത്തിന്റെ എല്ലാ കോണിലും ഉള്ളവരെ നേരിട്ടു ബാധിക്കും. ഇതിന്റെ ആഘാതം ഏറ്റവും സാരമായി ബാധിക്കുക കേരളത്തെ ആയിരിക്കും. ഗൾഫ് മേഖലയിൽ നിന്നും തൊഴിൽ നഷ്ടമായി നാട്ടിലേക്ക് മടങ്ങാൻ കാത്തിരിക്കുന്നത് ജനലക്ഷങ്ങളാണ്. കേരളത്തിലേക്കുള്ള പ്രവാസി പണത്തിന്റെ ഒഴുക്കുണ്ടായിരുന്നത് നിലയ്ക്കുന്നു എന്നാണ് പുറത്തുവരുന്ന വിവരം. കോവിഡ് പശ്ചാത്തലത്തിൽ കേരളത്തിന്റെ പ്രവാസി വരുമാനത്തിൽ 20 ശതമാനത്തിന്റെ കുറവ് ഉണ്ടാകുമെന്നാണ് പുറത്തുവരുന്ന സർവേകൾ സൂചിപ്പിക്കുന്നത്.\nകൊവിഡിന് മുൻപ് തന്നെ 2400 കോടി രൂപയുടെ കുറവുണ്ടായിരുന്നു. പ്രതിസന്ധി വർധിച്ചാൽ 1.25 ലക്ഷം കുടുംബങ്ങളെ ഇത് നേരിട്ട് ബാധിക്കുമെന്നാണ് സൂചന. മാത്രമല്ല ഗൾഫിൽ നിന്നുള്ള പണമൊഴുക്ക് നിലയ്ക്കുമ്പോൾ അത് കേരളത്തിന്റെ നിർമ്മാണ രംഗത്തെയും സാരമായി ബാധിക്കും. മുൻപ് 2018-19 കാലത്ത് കേരളത്തിലേക്കുള്ള പ്രവാസി വരുമാനം 2,42,535 കോടിയായിരുന്നു. 2017-18 കാലത്ത് 2,11,784 കോടിയും 2016-17 കാലത്ത് 2,38,085 കോടിയും 2015 -16 കാലത്ത് 1,85,161 കോടിയുമായിരുന്നു പ്രവാസി വരുമാനം. ഇന്ത്യയിലേക്കെത്തുന്ന പ്രവാസി വരുമാനത്തിന്റെ 19% കേരളത്തിലേക്കാണ്. സൗദി അറേബ്യയിൽ നിന്ന് 39 ശതമാനവും യുഎഇയിൽ നിന്ന് 23 ശതമാനവും ഒമാനിൽ നിന്ന് ഒൻപത് ശതമാനവും കുവൈത്തിൽ നിന്ന് ആറ് ശതമാനവും ബഹ്‌റിനിൽ നിന്ന് നാല് ശതമാനവും ഖത്തറിൽ നിന്ന് ഒൻപത് ശതമാനവുമാണ് പ്രവാസി വരുമാനം എത്തുന്നത്.\nകേരള കുടിയേറ്റ സർവ്വെ 2018 പ്രകാരം പ്രവാസികളുടെ എണ്ണം 21 ലക്ഷമാണ്. ഇതിൽ 89 ശതമാനം പേരും ഗൾഫ് രാജ്യങ്ങിൽ നിന്നുള്ളവരാണ്. കൊവിഡ് പ്രതിസന്ധിയിൽ മടങ്ങി വരാൻ രജിസ്റ്റർ ചെയ്തത് 4,42,000 പേരാണ്. ആകെ പ്രവാസികളുടെ ഇരുപത് ശതമാനം നാട്ടിലേക്ക് മടങ്ങിയാൽ കേരള സമ്പദ് വ്യവസ്ഥയുടെ നട്ടെല്ലൊടിയും. രാജ്യത്തെ പ്രവാസി പണത്തിന്റെ 19 ശതമാനമാണ് കേരളത്തിലേക്ക് എത്തുന്നത്. പ്രവാസി നിക്ഷേപമായും സ്വകാര്യ കൈമാറ്റത്തിലൂടെയും കഴിഞ്ഞ വർഷം എത്തിയത് 2,40,000 കോടി രൂപയാണ്. ഈ വർഷം 2,60,000 കോടിയാണ് ലക്ഷ്യമിട്ടത്. എന്നാൽ കൊവിഡിന് മുന്നെ തിരിച്ചടിയാണ്.ജനുവരി-ഫെബ്രുവരി മാസത്തിൽ തന്നെ 2400കോടി രൂപ കുറഞ്ഞു. മാർച്ച്,എപ്രിൽ,മെയ് മാസത്തെ കണക്കുകൾ പുറത്തുവന്നിട്ടില്ല. ഒരുലക്ഷം പ്രവാസികൾ തൊഴിൽ നഷ്ടപ്പെട്ട് മടങ്ങുമെന്നാണ് പ്രാഥമിക കണക്ക്.\nസർക്കാർ താത്കാലിക സഹായം നീട്ടുമ്പോഴും മുന്നിൽ പ്രതിസന്ധിയുടെ നാളുകളാണ് വരാനിരിക്കുന്നത്. പ്രവാസി പണത്തിന്റെ വരവ് കുറഞ്ഞാൽ 1.25 ലക്ഷം കുടുംബങ്ങളെ നേരിട്ട് ബാധിക്കുമെന്നാണ് ആദ്യ പഠനങ്ങൾ വ്യക്തമാക്കുന്നത്. വ്യവസായം, റിയൽ എസ്റ്റേറ്റ്, സമ്പാദ്യം, നിക്ഷേപം എന്നിവയിലുണ്ടാകുന്ന മാന്ദ്യവും തിരിച്ചടിയാകും. ഇന്ത്യൻ സമ്പദ് വ്യവസ്ഥയുടെ, പ്രത്യേകിച്ച് കേരളത്തിലെ സമ്പദ് വ്യവസ്ഥയുടെ പ്രധാന സ്രോതസ്സുകളിലൊന്ന് പ്രവാസികൾ അയക്കുന്ന പണമാണ്. ഇക്കാര്യത്തിൽ 2018 ലെ കണക്കുകൾ പ്രകാരം ഇന്ത്യ ലോകരാജ്യങ്ങളിൽ ഒന്നാം സ്ഥാനത്താണ്. കേരളത്തിലേക്കാണ് ഏറ്റവും കൂടുതൽ വിദേശപണം ഒഴുകുന്നതും.\nഎറ്റവും കൂടുതൽ പ്രവാസ നിക്ഷേപം വരുന്ന രാജ്യങ്ങളിൽ ഏറ്റവും മുന്നിൽ ഇന്ത്യയാണ് എന്നതുപോലെ തന്നെ ഏറ്റവും കൂടുതൽ പ്രവാസ നിക്ഷേപം വരുന്ന ഇന്ത്യൻ സംസ്ഥാനം കേരളമാണ്. ലോകബാങ്കിന്റെ 2019 പുറത്തുവന്ന റിപ്പോർട്ട് അനുസരിച്ച് 79 ബില്യൺ ഡോളറാണ് പ്രവാസികൾ ഇന്ത്യയിലേക്ക് അയ്ക്കുന്നത്. ഇന്ത്യയിലേക്ക് പണമയക്കുന്ന പ്രവാസികളിൽ കൂടുതൽ പേരും മലയാളികളാണ്. ഇന്ത്യയിലെ മൊത്തം പ്രവാസ വരുമാനത്തിലെ 19 ശതമാനവും മലയാളികളുടേതാണെന്ന് റിസർവ് ബാങ്ക് റിപ്പോർട്ട് വ്യക്തമാക്കുന്നു. രണ്ടാംസ്ഥാനം മഹാരാഷ്ട്രയ്ക്കാണ് 16.7ശതമാനാണ് മഹാരാഷ്ട്രയുടെ പ്രവാസികൾ അയക്കുന്ന പണം. മൂന്നാം സ്ഥാനത്ത് 15 ശതമാനവുമായി കർണാടകയാണ്. തമിഴ് നാട് എട്ട് ശതമാനവും ഡൽഹി 5.9 ശതമാനവും, ആന്ധ്രപ്രദേശ് നാല് ശതമാനവും പ്രവാസ നിക്ഷേപമാണ് സംഭവാന ചെയ്യുന്നത്. യു പി 3.1ശതമാനം, ബംഗാൾ 2.7%. ഗുജറാത്ത് 2.1%, പഞ്ചാബ് 1.7, ബീഹാർ 1.3%, രാജസ്ഥാൻ 1.2% മറ്റുള്ള സംസ്ഥാനങ്ങളെല്ലാം കൂടി 19.3 ശതമാനവും പ്രവാസ നിക്ഷേപം 2018 ൽ ലഭിച്ച സംസ്ഥാനങ്ങളാണെന്ന് ആർ ബി യുട കണക്കുകൾ വ്യക്തമാക്കുന്നു.\nഇന്ത്യയിലേക്ക് കൂടുതൽ പ്രവാസ നിക്ഷേപം വരുന്നത് പ്രധാനമായും ഗൾഫ് രാജ്യങ്ങളിൽ നിന്നാണ് .ഇന്ത്യയിലേക്ക് കൂടുതൽ പ്രവാസ നിക്ഷേപം വരുന്നത് യു എ ഇയിൽ നിന്നാണ്. 13,823 മില്യൺ ഡോളറാണ് യു എ ഇയിൽ നിന്നും ഇന്ത്യയിലേക്ക് വരുന്ന പ്രവാസ വരുമാനം. തൊട്ടുപിന്നിൽ യു എസ് ആണ്. യു എസിൽ നിന്നും 11,715 മില്യൺ ഡോളറാണ് 2018 ൽ ഇന്ത്യയിലേക്ക് വന്നത്. മൂന്നാം സ്ഥാനം സൗദി അറേബ്യക്കാണ്. സൗദിയിൽ നിന്നും 11,239 മില്യൺ ഡോളറാണ് ഇന്ത്യയിലേക്ക് 2018ൽ വന്നത്. കുവൈത്ത്( 4,587 മില്യൺ ഡോളർ), ഖത്തർ (4,143 മില്യൺ ഡോളർ),യു കെ ( 3,941 മില്യൺ ഡോളർ) ഒമാൻ (3,250 മില്യൺ ഡോളർ), നേപ്പാൾ ( 3,016 മില്യൺ ഡോളർ), കാനഡ (2,877 മില്യൺ ഡോളർ), ഓസ്ട്രേലിയ (1,977മില്യൺ ഡോളർ) എന്നിങ്ങനെയാണ് ഇന്ത്യയിലേക്കുള്ള പ്രവാസി വരുമാനം.\nഒരു കാലത്ത് ഗൾഫ് രാജ്യങ്ങളിലെ അവിദഗ്ദ്ധ തൊഴിലാളികളുടെ കാര്യത്തിൽ ഏറ്റവും മുന്നിൽ നിന്നിരുന്നത് കേരളത്തിൽ നിന്നുള്ള തൊഴിലാളികളായിരുന്നു. കേരളത്തിനൊപ്പമോ തൊട്ടുപിന്നിലോ ആയിരുന്നു തമിഴ് നാട്ടിൽ നിന്നും ഗൾഫിലെത്തുന്ന അവിദഗദ്ധ തൊഴിലാളികളുടെ എണ്ണം. എന്നാൽ കഴിഞ്ഞ കുറേക്കാലങ്ങളായി കേരളത്തിൽ നിന്നും തമിഴ്‌നാട്ടിൽ നിന്നും ജോലിക്കായി ഗൾഫിലേക്കെത്തുന്നവരുടെ എണ്ണത്തിൽ കുറവ് വന്നിട്ടുണ്ട്. പ്രത്യേകിച്ചും അവിദഗ്ദ്ധ തൊഴിലാളികളുടെ കാര്യത്തിൽ കാര്യമായ കുറവ് വന്നിട്ടുണ്ടെന്നാണ് കണക്കുകൾ വ്യക്തമാക്കുന്നത്.\nകേരളത്തിൽ നിന്നുള്ള തൊഴിൽ കുടിയേറ്റത്തിൽ അവിദഗ്ദ്ധ തൊഴിലാളികളുടെ എണ്ണത്തിലെ കുറവുണ്ടാകുമ്പോൾ ഉത്തർപ്രദേശിൽ നിന്നും ബീഹാറിൽ നിന്നും ഗൾഫ് രാജ്യങ്ങളിലേക്ക് കുടിയേറുന്ന അവിദ്ഗ്ദ്ധ തൊഴിലാളികളുടെ എണ്ണം വർധിക്കുന്നതായാണ് കണക്കുകൾ കാണിക്കുന്നത്. കേന്ദ്ര വിദേശകാര്യ മന്ത്രാലയത്തിലെ കണക്കുകൾ പരിശോധിച്ചാൽ ഇത് വ്യക്തമാകും. 2018 ലെ കണക്കുകൾ പ്രകാരം ആ വർഷം പ്രവാസികളായ അവിദ്ഗദ്ധ തൊഴിലാളികളുടെ എണ്ണത്തിൽ ഉത്തർ പ്രദേശാണ് മുന്നിൽ. 86, 273 പേരാണ് യു പി യിൽ നിന്നുള്ള പ്രവാസി അവിദഗ്ദ്ധ തൊഴിലാളികൾ. ബീഹാറിൽ നിന്നും 59, 181 പ്രവാസിതൊഴിലാളികളുമാണ് ഈ മേഖലയിലുള്ളത്. തമിഴ്‌നാട് (31,588 പേർ) രാജസ്ഥാൻ(30,272 പേർ) ബംഗാൾ ( 28,648 പേർ) എന്നീ സംസ്ഥാനങ്ങളാണ് യഥാക്രമം മൂന്ന് മുതൽ അഞ്ച് വരെ സ്ഥാനങ്ങളിൽ. 1970 കൾ മുതൽ 90കൾ വരെ ഈ മേഖലയിൽ ഏറ്റവും കൂടുതൽ ഇന്ത്യാക്കാരായ തൊഴിലാളികൾ ഉണ്ടായിരുന്നത് കേരളത്തിൽ നിന്നായിരുന്നുവെന്നാണ് തൊഴിൽ കുടിയേറ്റം സംബന്ധിച്ച മുൻകാല പഠനങ്ങൾ വ്യക്തമാക്കിയിട്ടുള്ളത്.\nഏറ്റവും കൂടുതൽ ഇന്ത്യാക്കാരായ അവിദഗ്ദ്ധ തൊഴിലാളികളും തൊഴിൽ വൈദഗ്ദ്ധ്യം കുറവുള്ള തൊഴിലാളികളും ജോലി ചെയ്യുന്നത് യു എ ഇയിലാണ് 1,12059 പേരാണ് ഇവിടെ ഈ മേഖലയിൽ ജോലി ചെയ്യുന്നത്. സൗദിയിൽ 72, 399പേരും കുവൈത്തിൽ 57, 613 പേരും ഒമാനിൽ 36.037 പേരും ഖത്തറിൽ 34, 471 പേരും ഈ മേഖലയിൽ ജോലി ചെയ്യുന്നതായി 2019 ഫെബ്രുവരിയിൽ പാർലമെന്റിൽ നൽകിയ മറുപടിയിൽ വ്യക്തമാക്കുന്നു. 2018 ലെ ഏറ്റവും കൂടുതൽ പ്രവാസി ഇന്ത്യാക്കാരുള്ളത് യു എസ് എയിലാണെന്ന് വിദേശകാര്യമന്ത്രാലയത്തിലെ കണക്കകുൾ പറയുന്നു. 4.46 മില്യൺ പ്രവാസ ഇന്ത്യാക്കാരാണ് യു എസ് എയിലുള്ളത്. 3.1 മില്യൺ ഇന്ത്യാക്കാരാണ് യു എ ഇയിലുള്ളത്. മലേഷ്യയിൽ 2.99 മില്യണും സൗദി അറേബ്യയിൽ 2. 81 മില്യൺ ഇന്ത്യാക്കാരുമാണ് വിദേശകാര്യമന്ത്രാലയത്തിലെ കണക്കുകൾ പ്രകാരമുള്ളത്.


KCA lifts suspension of four players– News18 Malayalam\nനാല് കളിക്കാരുടെ സസ്പെൻഷൻ റദ്ദാക്കി; റൈഫിക്ക് ഇളവില്ല\nഅച്ചടക്ക ലംഘനത്തിന്റെ പേരില് കേരള ക്രിക്കറ്റ് അസോസിയേഷന് നാലു കളിക്കാര്‍ക്കെതിരെ എടുത്ത സസ്‌പെന്‍ഷന് നീക്കി. രോഹന് പ്രേം, ആസിഫ് കെ.എം, സന്ദീപ് വാര്യര്, മുഹമ്മദ് അസറുദ്ദീന് എന്നീ കളിക്കാര്‍ക്കെതിരെ എടുത്ത നടപടിയാണ് കേരള ക്രിക്ക്റ്റ് അസോസിയേഷന് റദ്ദാക്കിയത്. എന്നാല് മൂന്നു മത്സരങ്ങളുടെ മാച്ച് ഫീസ് മുഖ്യമന്ത്രിയുടെ ദുരിതാശ്വാസ നിധിയിലേക്ക് അടക്കണമെന്ന തീരുമാനത്തില് മാറ്റമില്ല.\nസസ്‌പെന്‍ഷന് നേരിട്ട നാല് കളിക്കാരും കെസിഎക്ക് അപ്പീല് നല്‍കിയിരുന്നു. തുടര്‍ന്നാണ് കെസിഎ ഭാരവാഹികളുടെ യോഗം സസ്‌പെന്‍ഷന് പിന്‍വലിക്കാന് തീരുമാനിച്ചത്. അതേസമയം, റൈഫി വിന്‍സെന്റ് ഗോമസിനെതിരെ എടുത്ത നടപടി തുടരും. അപ്പീല് പരിശോധിച്ചതിന്റെ അടിസ്ഥാനത്തില് ഇത് പരിഗണിക്കാന് തക്കതായ കാരണങ്ങളുണ്ടെന്ന് ബോധ്യപ്പെട്ടതിന്റെ അടിസ്ഥാനത്തിലാണ് നാല് കളിക്കാരുടെയും സസ്‌പെന്‍ഷന് പിന്‍വലിക്കുന്നതെന്ന് കെസിഎ സെക്രട്ടറി അഡ്വ. ശ്രീജിത്ത് വി. നായര് അറിയിച്ചു.\nക്യാപ്റ്റന് സച്ചിന് ബേബിക്കെതിരേ ഒപ്പു ശേഖരിച്ച് കെസിഎയ്ക്ക് പരാതി നല്കിയതാണ് ഇവര്‍ക്കെതിരേ നടപടിയെടുക്കാന് കാരണം. മുതിര്‍ന്ന താരങ്ങള് ഒത്തുചേര്‍ന്ന് ടീമില് കലാപമുണ്ടാക്കാന് ശ്രമിച്ചെന്നായിരുന്നു അന്വേഷണ കമ്മീഷൻ കണ്ടെത്തിയത്.


എതെങ്കിലും പാര്‍ട്ടിക്ക് വോട്ടു ചെയ്യണമെന്ന് എന്‍എസ്എസ് പറഞ്ഞിട്ടില്ല: ജി സുകുമാരന് നായര് - Samakalika Malayalam\nഎതെങ്കിലും പാര്‍ട്ടിക്ക് വോട്ടു ചെയ്യണമെന്ന് എന്‍എസ്എസ് പറഞ്ഞിട്ടില്ല: ജി സുകുമാരന് നായര്\nBy സമകാലിക മലയാളം ഡെസ്‌ക് | Published: 25th October 2019 10:03 AM |\nLast Updated: 25th October 2019 10:03 AM | A+A A- |\nജി സുകുമാരന് നായര് (ഫയല്)\nകോട്ടയം: ഉപതെരഞ്ഞെടുപ്പില് ഏതെങ്കിലും പാര്‍ട്ടിക്കോ വ്യക്തിക്കോ വോട്ടു ചെയ്യണമെന്ന് എന്‍എസ്എസ് പറഞ്ഞിട്ടില്ലെന്ന് ജനറല് സെക്രട്ടറി ജി സുകുമാരന് നായര്. ശരിദൂരം പാലിക്കാന് മാത്രമാണ് എന്‍എസ്എസ് സമുദായ അംഗങ്ങളോട് ആഹ്വാനം ചെയ്തതെന്ന് സുകുമാരന് നായര് പറഞ്ഞു.\nമുന് തെരഞ്ഞെടുപ്പുകളിലെല്ലാം സമദൂരമായിരുന്നു എന്‍എസ്എസ് നിലപാട്. ഇക്കുറി അത് ശരിദൂരമാക്കി. അതിനര്‍ഥം ഏതെങ്കിലും പാര്‍ട്ടിക്കോ വ്യക്തിക്കോ വോട്ടു ചെയ്യണമന്നല്ല. ശരിദൂര നയം പ്രഖ്യാപിക്കുമ്പോള് സംഘടന ഒരു അവകാശവാദവും ഉന്നയിച്ചിട്ടില്ലെന്ന് ജനറല് സെക്രട്ടറി ചൂണ്ടിക്കാട്ടി.\nഎന്‍എസ്എസില് പലവിധ രാഷ്ട്രീയ ആദര്‍ശങ്ങള് പിന്തുടരുന്നവരുണ്ട്. അവരുടെ രാഷ്ട്രീയത്തില് സംഘടന ഒരുകാലത്തും ഇടപെട്ടിട്ടില്ല. അവരവര്‍ക്കു വിശ്വാസമുള്ള രാഷ്ട്രീയ പാര്‍ട്ടികള്‍ക്കു വേണ്ടി പ്രവര്‍ത്തിക്കുന്നതിനുള്ള സ്വാതന്ത്ര്യം എന്‍എസ്എസ് അംഗങ്ങള്‍ക്കു നല്‍കിയിട്ടുണ്ട്. ശരിദൂര നയം പ്രഖ്യാപിച്ചപ്പോള് തിരുവനന്തപുരം താലൂക്കിലെ കോണ്‍ഗ്രസുകാരായ സമുദായ അംഗങ്ങള് കോണ്‍ഗ്രസിനു വേണ്ടി പ്രവര്‍ത്തിച്ചു. ഇതുപോലെ മറ്റു പാര്‍ട്ടികള്‍ക്കു വേണ്ടിയും സമുദായ അംഗങ്ങള് പ്രവര്‍ത്തിച്ചിട്ടുണ്ട്. കോണ്‍ഗ്രസിനു വേണ്ടി പ്രവര്‍ത്തിച്ചതു മാത്രമാണ് ചര്‍ച്ചാ വിഷയമായത്. ചീഫ് ഇലക്ടറല് ഓഫിസര് ടീക്കാറാം അനാവശ്യമായ പരാമര്‍ശങ്ങളിലൂടെ അതിനെ വിവാദമാക്കി. മീണയ്‌ക്കെതിരെ എന്‍എസ്എസ് നിയമ നടപടിക്കു തുടക്കമിട്ടിട്ടുണ്ടെന്ന് സുകുമാരന് നായര് പറഞ്ഞു.\nവിശ്വാസികള്‍ക്ക് എതിരായ നിലപാടാണ് കേന്ദ്ര, സംസ്ഥാന സര്‍ക്കാരുകള് കൈക്കൊണ്ടതെന്ന് സുകുമാരന് നായര് ആവര്‍ത്തിച്ചു. ശരിദൂര നയത്തിന്റെ അടിസ്ഥാനം അതാണെന്ന് അദ്ദേഹം പറഞ്ഞു.\nഎന്‍എസ്എസ് സുകുമാരന് നായര് ശരിദൂരം


തൃശൂരിൽ എൽഡിഎഫ് സ്ഥാനാർഥി മരിച്ചു; തെരഞ്ഞെടുപ്പ് മാറ്റി |\nതൃശൂരിൽ എൽഡിഎഫ് സ്ഥാനാർഥി മരിച്ചു; തെരഞ്ഞെടുപ്പ് മാറ്റി\nFriday, November 27, 2020 3:39 PM IST\nതൃശൂർ: കോർപറേഷൻ മുൻ പ്രതിപക്ഷ നേതാവും പുല്ലഴി ഡിവിഷനിലെ ഇടതുപക്ഷ സ്വതന്ത്ര സ്ഥാനാർഥിയുമായ ചേറ്റുപുഴ മരവാട്ടിക്കൽ വീട്ടിൽ അഡ്വ. എം.കെ. മുകുന്ദൻ (53) നിര്യാതനായി. കരൾരോഗ ബാധിതനായി സ്വകാര്യ ആശുപത്രിയിൽ ചികിത്സയിലിരിക്കെയാണ് അന്ത്യം. സ്ഥാനാർഥിയുടെ മരണത്തെ തുടർന്ന് പുല്ലഴി ഡിവിഷനിലെ തെരഞ്ഞെടുപ്പ് മാറ്റിവച്ചു.\nകോണ്‍ഗ്രസ് നേതാവായിരുന്ന മുകുന്ദൻ അടുത്തിടെയാണ് പാർട്ടിവിട്ട് സിപിഎമ്മിനൊപ്പം ചേർന്നത്. ഇടതു സ്വതന്ത്രനായി നാമനിർദേശപത്രിക സമർപ്പിച്ചിരുന്നുവെങ്കിലും അനാരോഗ്യം മൂലംപ്രചാരണത്തിനിറങ്ങാനായിരുന്നില്ല.\nഎട്ടു ദിവസം മുന്പാണ് മുകുന്ദനെ ആശുപത്രിയിൽ പ്രവേശിപ്പിച്ചത്. നാമനിർദേശപത്രിക ഒപ്പിട്ടുകൊടുത്തത് ആശുപത്രിയിൽ വച്ചായിരുന്നു. നിർദേശകരാണ് വരണാധികാരിക്കു മുന്നിൽ പത്രിക സമർപ്പിച്ചത്.\nവ്യാഴാഴ്ച രാത്രിയോടെ നില വഷളാവുകയും മരണം സംഭവിക്കുകയുമായിരുന്നു. ഭാര്യ: സുനിത (മെഡിക്കൽ റെപ്രസന്‍റേറ്റീവ്). മക്കൾ: സഞ്ജയ് കൃഷ്ണൻ, ആദിത്യ കൃഷ്ണൻ (വിദ്യാർഥികൾ). പാറമേക്കാവ് ശാന്തിഘട്ടിൽ മൃതദേഹം സംസ്കരിച്ചു.


കാഷ്മീരിൽ വാഹനാപകടത്തിൽ രണ്ട് സൈനികർ മരിച്ചു - Media Malayalam (മീഡിയ മലയാളം)\nHome India കാഷ്മീരിൽ വാഹനാപകടത്തിൽ രണ്ട് സൈനികർ മരിച്ചു\nകാഷ്മീരിൽ വാഹനാപകടത്തിൽ രണ്ട് സൈനികർ മരിച്ചു\nശ്രീനഗർ: ജമ്മു കാഷ്മീരിലുണ്ടായ വാഹനാപകടത്തിൽ രണ്ട് സൈനികർ മരിച്ചു. അഞ്ച് സൈനികർക്ക് പരിക്കേറ്റു. ഇന്ന് ഭീകരരുമായി ഏറ്റുമുട്ടലുണ്ടായ ഷോപ്പിയാനിലേക്ക് പോയ സൈനികർ സഞ്ചരിച്ച വാഹനമാണ് അപകടത്തിൽപെട്ടത്.\nവാഹനത്തിന്‍റെ നിയന്ത്രണം നഷ്ടപ്പെട്ടതാണ് അപകടകാരണം. പരിക്കേറ്റവരെ ആശുപത്രിയിൽ പ്രവേശിപ്പിച്ചു. അതേസമയം ഷോപ്പിയാനിലെ ബാഡിഗാമിൽ ഭീകരർക്കായി തെരച്ചിൽ തുടരുകയാണ്.\nഷോപ്പിയാനിലെ ഏറ്റുമുട്ടലിൽ നാല് ലഷ്കർ ഇ തൊയിബ ഭീകരരെയാണ് സൈന്യം വധിച്ചത്.\nin road mishap in Kashmir\nPrevious articleകോവിഡ് വർധിക്കുന്നു: ഡൽഹിയിൽ സ്കൂളുകൾക്ക് നിർദ്ദേശം\nNext articleകെഎസ്ആർടിസി ജീവനക്കാർക്ക് വിഷുവിനും ശമ്പളം കിട്ടില്ല


വിഷ പുകയിൽ മുങ്ങി ഡൽഹി; നാളെ മുതൽ വാഹന നിയന്ത്രണം, സ്കൂളുകൾക്ക് അവധി, ശ്വാസം മുട്ടി ജനം | Azchavattom Online USA\nPosted by Azchavattom | Nov 3, 2019 | EXCLUSIVE NEWS\nന്യൂഡൽഹി: ഡൽഹിയിൽ വായു മലിനീകരണത്തിൻ്റെ തോത് അപകടകരമായ നിലയിലേക്ക് എത്തിയെന്ന് റിപ്പോര്‍ട്ട്. ഈ സീസണിൽ ആദ്യമായി വായു മലിനീകരണത്തിൻ്റെ തോത് 625 ൽ എത്തി. മലിനീകരണ നിയന്ത്രണ പദ്ധതിയായ ഒറ്റ ഇരട്ട വാഹന നിയന്ത്രണം തിങ്കളാഴ്ച മുതൽ ആരംഭിക്കും.\nവെസ്റ്റ് ഡൽഹിയിലെ ധീര്‍പൂരിൽ മലിനീകരണ തോത് 509 ൽ എത്തി. ഡൽഹി സര്‍വ്വകലാശാല പരിസരത്ത് 591, ചാന്ദ്നി ചൗക്ക് മേഖലയിൽ 432 , ലോധി റോഡിൽ 537 എന്നിങ്ങനെയാണ് മലിനീകരണ തോത് വായു ഗുണനിലവാര സൂചികയിൽ രേഖപ്പെടുത്തിയിരിക്കുന്നത്. നോയിഡ, ഗാസിയബാദ്, ഗുരുഗ്രാം, ഫരീദാബാദ്, എന്നീ പ്രദേശങ്ങളിൽ മലിനീകരണത്തിൻ്റെ തോത് 400-709 വരെയാണ്. അതേസമയം ഈ പ്രദേശത്ത് താമസിക്കുന്ന ജനങ്ങള്‍ക്ക് നേത്ര അസ്വസ്ഥതയും ശ്വാസ തടസവും അനുഭവപ്പെടുന്നുണ്ടെന്ന റിപ്പോര്‍ട്ടുകളും പുറത്തുവരുന്നുണ്ട്.\nദീപാവലി ആഘോഷത്തിന് പിന്നാലെയാണ് ഡൽഹിയിൽ വായു മലിനീകരണത്തിൻ്റെ തോത് കുത്തനെ ഉയര്‍ന്നത്. വായു മലിനീകരണം രൂക്ഷമായതോടെ പരിസ്ഥിതി മലിനീകരണ നിയന്ത്രണ അതോറിറ്റി വെള്ളിയാഴ്ച ആരോഗ്യ അടിയന്തരാവസ്ഥ പ്രഖ്യാപിച്ചിരുന്നു. നഗരത്തിലെ സ്കൂളുകള്‍ക്ക് ചൊവ്വാഴ്ച വരെ അവധിയാണ്. ഓഫീസ് സമയം ഒമ്പതര മുതൽ ആറ് വരെയും പത്തര മുതൽ ഏഴ് വരെയും ക്രമീകരിച്ചു. ഡൽഹിയിൽ നിര്‍മ്മാണ പ്രവര്‍ത്തനങ്ങള്‍ക്ക് ഈ മാസം അഞ്ച് വരെ നിരോധനം ഏര്‍പ്പെടുത്തിയിട്ടുണ്ട്. അതേസമയം മഴ പെയ്താൽ മാത്രമേ വായു ഗുണനിലവാരം മെച്ചപ്പെടുകയുള്ളൂവെന്നാണ് വിദഗ്ധർ ചൂണ്ടിക്കാട്ടുന്നത്. എന്നാൽ ഇന്നലെ ചില പ്രദേശങ്ങളിൽ മഴ ലഭിച്ചെങ്കിലും വായു മലിനീകരണത്തിൻ്റെ തോതിൽ കുറവ് ഉണ്ടായിട്ടില്ല.\nവായു മലിനീകരണത്തിൽ കേന്ദ്ര-സംസ്ഥാന സർക്കാരുകൾ തമ്മിലുള്ള തർക്കങ്ങളും രൂക്ഷമാണ്. ഹരിയാനയിലും പഞ്ചാബിലും വിളവെടുപ്പിനുശേഷം പാടങ്ങൾ കത്തിച്ചതിനെ തുടർന്നാണ് ഡൽഹിയിലെ വായു മലിനീകരണത്തിന് 46 ശതമാനം കാരണമെന്ന് കേന്ദ്ര സർക്കാർ അറിയിച്ചു. ഇത് നിയന്ത്രിക്കാൻ കേന്ദ്രം ഇടപെടാത്തത് എന്താണെന്ന് ഡൽഹി സർക്കാർ ചോദിച്ചു. വിഷയത്തിൽ സർക്കാർ ഉടൻ ഇടപെടണമെന്ന് ജനങ്ങൾ ആവശ്യപ്പെടുന്നുണ്ട്.\nPreviousപ്ലസ് ടു ക്‌ളാസ്സുമായി കരിക്ക്; പരിഭവുമായി പ്രേക്ഷകർ\nNextതോല്‍വിയുടെ നിരാശയിലും അവര് മാതൃകയായി; ഹൈദരാബാദില് കയ്യടി നേടി മഞ്ഞപ്പട


തുര്‍ക്കിയില് മാധ്യമപ്രവര്‍ത്തകര് ഉള്‍പ്പെടെ 47 പേര്‍ക്കെതിരേ വാറണ്ട് • Suprabhaatham\n2020 August 11 Tuesday\nതുര്‍ക്കിയില് മാധ്യമപ്രവര്‍ത്തകര് ഉള്‍പ്പെടെ 47 പേര്‍ക്കെതിരേ വാറണ്ട്\nJuly 28, 2016 | 3:03 am IST\nഅങ്കാറ: തുര്‍ക്കിയില് സൈനിക അട്ടിമറിക്കു പിന്നാലെ 47 മുന് ഉദ്യോഗസ്ഥര്‍ക്കും മുതിര്‍ന്ന സൈനികര്‍ക്കും എതിരേ അറസ്റ്റ് വാറണ്ട്. അട്ടിമറിക്കുപിന്നില് പ്രവര്‍ത്തിച്ചുവെന്ന് ആരോപിക്കപ്പെടുന്ന ഫത്ഹുല്ല ഗുലേനുമായി ആഭിമുഖ്യം പുലര്‍ത്തുന്നവര്‍ക്കെതിരേയാണ് വാറണ്ട്. തുര്‍ക്കിയുടെ ഔദ്യോഗിക വാര്‍ത്താ ഏജന്‍സിയാണ് വാറണ്ട് സംബന്ധിച്ച വാര്‍ത്ത റിപ്പോര്‍ട്ട് ചെയ്തത്.\nഗുലേനെ അനുകൂലിക്കുന്ന തുര്‍ക്കിയിലെ ഏറ്റവും വലിയ ദിനപത്രമായ സമാനിലെ മുതിര്‍ന്ന മാധ്യമപ്രവര്‍ത്തകര്‍ക്കെതിരേയാണ് വാറണ്ട്. സമാനിലെ കോളമിസ്റ്റ് സാഹിന് അല്‍പെയും ഇതില് ഉള്‍പ്പെടും. കഴിഞ്ഞ മാര്‍ച്ചില് സമാന് പത്രസ്ഥാപനത്തില് സര്‍ക്കാര് റെയ്ഡ് നടത്തിയിരുന്നു. നേരത്തെ 42 ജേണലിസ്റ്റുകള്‍ക്ക് എതിരേയും വാറണ്ട് പുറപ്പെടുവിച്ചിരുന്നു. ഇവരില് 16 പേരെ കസ്റ്റഡിയിലെടുത്തു.\nകൊവിഡ്: വിഖ്യാത കവി ഡോ.റാഹത് ഇന്ദോറി അന്തരിച്ചു\nകരിപ്പൂര് വിമാന ദുരന്തം വിമാനം റണ്‍വേ തൊടുംവരെ എ.ടി.സിയും അപകടമറിഞ്ഞില്ല\nആലപ്പുഴ തീരമേഖലയിലും കണ്ണൂര് ചക്കരക്കലും കോട്ടയം അതിരമ്പുഴയിലും കൊവിഡ് കുതിക്കുന്നു\nആശങ്കക്കറുതിയില്ല, ഇന്ന് 1417 പേര്‍ക്ക് കൊവിഡ്: 1242 പേര്‍ക്കും സമ്പര്‍ക്കം; അഞ്ച് മരണം\nസഊദിയിൽ ഇന്ന് 1,640 രോഗ മുക്തി, 34 മരണം, 1,521 പുതിയ രോഗികൾ


സാൾട്ട് ആൻഡ് പെപ്പറിനു രണ്ടാം ഭാഗം; ഓവിയ നായികയായി മലയാളത്തിൽ അരങ്ങേറുന്നു | Oviya debut as heroine in malayalam in salt and pepper part2– News18 Malayalam\nസാൾട്ട് ആൻഡ് പെപ്പറിനു രണ്ടാം ഭാഗം; ഓവിയ നായികയായി മലയാളത്തിൽ അരങ്ങേറുന്നു\nകാളിദാസനായി ലാലും മായയായി ശ്വേത മേനോനും എത്തും. രചന നാരായണൻ കുട്ടി, ഓവിയ, ലെന, മൈഥിലി, ഓർമ തുടങ്ങി നായികമാരുടെ നിരയും സിനിമയിലുണ്ട്\nകൊച്ചി: ദോശ ചുട്ട് സിനിമാ ചരിത്രം സൃഷ്ടിച്ചവർ കടുംകാപ്പിയുമായി വരുന്നു. സോൾട്ട് ആൻഡ് പെപ്പർ എന്ന സിനിമയിലെ കഥാപാത്രങ്ങളാണ് ‘ബ്ലാക്ക് കോഫി’ എന്ന സിനിമയുമായി എത്തുന്നത്. കുക്ക് ബാബു എന്ന കഥാപാത്രത്തിലൂടെ ശ്രദ്ധേയനായ ബാബുവാണ് അതേ കഥാപാത്രമായി അഭിനയിച്ച് ഈ സിനിമ സംവിധാനം ചെയ്യുന്നത്. ചിത്രത്തിന്റെ തിരക്കഥയും ബാബുരാജ് തന്നെ. ഒരു പ്രേമം ഉണ്ടാക്കിയ കഥ എന്നതാണ് സിനിമയുടെ ടാഗ്‍ലൈൻ.\nസോൾട്ട് ആൻഡ് പെപ്പർ ഒരുക്കിയ ആഷിക്ക് അബു അതിഥിതാരമായി എത്തുന്നു. കാളിദാസനായി ലാലും മായയായി ശ്വേത മേനോനും എത്തും. രചന നാരായണൻ കുട്ടി, ഓവിയ, ലെന, മൈഥിലി, ഓർമ തുടങ്ങി നായികമാരുടെ നിരയും സിനിമയിലുണ്ട്.\nകാളിദാസനുമായി തെറ്റിയ കുക്ക് ബാബു നാല് പെൺകുട്ടികളുള്ള ഫ്ലാറ്റിലെ പാചകക്കാരനാകുന്നതോടെയാണു ബ്ലാക്ക് കോഫി തുടങ്ങുന്നത്. സിനിമയുടെ ചിത്രീകരണം ഇന്നു ആരംഭിക്കും.\nവിശ്വദീപ്തി ഫിലിംസിന്‍റെ ബാനറില് ആന്‍റെണി ബിനോയി ആണ് ഈ ചിത്രം അവതരിപ്പിക്കുന്നത്. സജീഷ് മഞ്ചേരി ആണ് ചിത്രം നിര്‍മ്മിക്കുന്നത്. മോഡല് ആയി ശ്രദ്ധേയേയ ഓര്‍മ്മ ബോസ്സ്, ഡയറ്റര് രഞ്ജിത്ത് സ്ഥിരം എഡിറ്ററായ സന്ദീപ് നന്ദകുമാറാണ് ഈ ചിത്രത്തിന്‍റെ എഡിറ്റര്.സംഗീതം ബിജിപാല്, ക്യാമറ ജെയിംസ് ബാബ, പ്രൊ‍ഡക്ഷന് കണ്ട്രോളര് റെനിജോസഫ് എന്നീ പ്രമുഖരാണ് ചിത്രത്തിന്‍റെ അണിയറയില്.ചിത്രീകരണം ഇന്ന് കൊച്ചിയില് ആരംഭിച്ചു പി ആര് കണ്‍സള്‍ട്ടന്‍സി വൈറ്റ് പേപ്പര്.\nFirst published: June 25, 2019, 20:48 IST\nBlack Coffee Malayalam filmOvia debut in malayalamsalt and pepper second partഒവിയബ്ലാക്ക് കോഫിസോൾട്ട് ആൻഡ് പെപ്പർ


സകലതും ശൂന്യമാക്കുന്ന കടുംവെട്ട് | Editorial | Deshabhimani | Thursday Mar 24, 2016\nസകലതും ശൂന്യമാക്കുന്ന കടുംവെട്ട്\nവെബ് ഡെസ്‌ക്Updated: Thursday Mar 24, 2016\nഅധികാരം പലവിധത്തില് നിര്‍വചിക്കപ്പെട്ടിട്ടുണ്ടെങ്കിലും കവി ഷെല്ലി അധികാരത്തിന് നല്‍കിയ നിര്‍വചനമാണ് മുഖ്യമന്ത്രി ഉമ്മന്‍ചാണ്ടിയുടെ നേതൃത്വത്തിലുള്ള യുഡിഎഫ് പ്രയോഗിക്കുന്ന അധികാരത്തിന് കൂടുതല് ചേരുന്നത്. 'സകലതും ശൂന്യമാക്കുന്ന മഹാരോഗം' എന്നതാണ് ആ നിര്‍വചനം. ഒരു മഹാരോഗം മനുഷ്യരെയെന്നോണം, ഈ അധികാരം ഖജനാവിനെ മുതല് നാടിനെവരെ ശൂന്യമാക്കുകയാണ്; പ്രത്യേകിച്ചും അതിന്റെ സമാപനത്തോടടുക്കുന്ന നാളുകളില്.\nഅധികാരത്തിലേക്ക് ഒരിക്കലും തിരിച്ചുവരില്ലെന്നുറപ്പായ ജനാധിപത്യവിരുദ്ധ ഭരണാധികാരി നാട് അപ്പാടെ വിറ്റുകാശാക്കി വിദേശത്ത് സ്വകാര്യ സൂക്ഷിപ്പായി നിക്ഷേപിക്കും. ഇത് സത്യമാണെന്ന് വ്യക്തമാക്കിയ എത്രയോ ഭരണങ്ങള് ലോകം കണ്ടു. വിദേശത്ത് സ്വകാര്യ സൂക്ഷിപ്പാക്കി മാറ്റുന്നുണ്ടോ എന്ന് വ്യക്തമല്ല, ഉമ്മന്‍ചാണ്ടി ചെയ്യുന്നത് നാടിനെ അപ്പാടെ വിറ്റുതുലയ്ക്കുകയാണ്. വിള കുറയുമ്പോള് കടുംവെട്ട് എന്ന് പറയുമല്ലോ. അതുപോലെ.\nകൈവശം വയ്ക്കാവുന്ന ഭൂമിക്ക് പരിധി കല്‍പ്പിച്ച ഭൂപരിഷ്കരണത്തെപ്പോലും അട്ടിമറിച്ചുകൊണ്ട് ക്രിമിനല് സംഘങ്ങള്‍ക്ക് സര്‍ക്കാര് ഭൂമി എടുത്ത് ദാനംചെയ്യുകയാണ് കോണ്‍ഗ്രസ് നേതൃത്വത്തിലുള്ള യുഡിഎഫ് മന്ത്രിസഭ. ഈ പരമ്പരയിലെ അതിനികൃഷ്ട നടപടിയായിപ്പോയി സന്തോഷ് മാധവന് 128 ഏക്കര് സര്‍ക്കാര് ഭൂമി നല്‍കിയത്. പിന്നീട് ഉയര്‍ന്നുവന്ന പ്രതിഷേധത്തിന്റെയും അവമതിപ്പിന്റെയും പശ്ചാത്തലത്തില് സന്തോഷ് മാധവനുള്ള ഭൂമിദാനംമാത്രം തല്‍ക്കാലത്തേക്ക് സര്‍ക്കാര് ഉപേക്ഷിച്ചെങ്കിലും സര്‍ക്കാരിന്റെയും അതിനെ നയിക്കുന്ന ഭരണരാഷ്ട്രീയക്കാരുടെയും യഥാര്‍ഥ മനോഭാവം ജനങ്ങള് തിരിച്ചറിഞ്ഞിട്ടുണ്ട്.\nസന്തോഷ് മാധവന് ആരാണെന്ന് കേരളീയര്‍ക്കറിയാം. അയാളുടെ അതേ സ്വഭാവവും പെരുമാറ്റശൈലിയിലുമുള്ള സന്തോഷ് മാധവന്മാര് കോണ്‍ഗ്രസ് നേതൃത്വത്തിലെന്നല്ല, മന്ത്രിസഭയില്‍വരെ ഉണ്ടെന്നതുമറിയാം. മന്ത്രിസഭയിലെ സന്തോഷ് മാധവന്മാര്‍ക്കും പുറത്തെ യഥാര്‍ഥ സന്തോഷ് മാധവന്മാര്‍ക്കും തമ്മില് ആത്മബന്ധമുണ്ടാകുന്നതും മനസ്സിലാക്കാവുന്നതേയുള്ളൂ. എന്നാല്, കൂട്ടുകച്ചവടക്കാരായ ഭരണാധികാരികള് സര്‍ക്കാര് ഭൂമിയെടുത്ത് സന്തോഷ് മാധവന് ദാനംചെയ്യുന്നത് മനസ്സിലാക്കാന് ബുദ്ധിമുട്ടുള്ള കാര്യമാണ്.\nപാവപ്പെട്ടവരില് പാവപ്പെട്ടവരായ നിസ്വജനലക്ഷങ്ങള് കയറിക്കിടക്കാന് മണ്ണോ കൂരയോ ഇല്ലാതെ വലയുന്ന നാട്ടിലാണ്, സന്തോഷ് മാധവനുള്ള സര്‍ക്കാരിന്റെ ഭൂമിദാനം. പ്രായമായിവരുന്ന പെണ്‍കുട്ടികളുമായി സുരക്ഷിതമായി കഴിയാന്‍പോലും സാധ്യമാകാത്ത തരത്തിലുള്ള ചെറുകുടിലുകളില് കഴിയുന്നവരുണ്ട്. അവര്‍ക്ക് കിട്ടേണ്ട ഭൂമിയാണ് പെണ്‍കുട്ടികളെ പീഡിപ്പിക്കുന്നതില് റെക്കോഡിട്ട ഒരു ക്രിമിനല് സ്വാമിക്ക് ഉമ്മന്‍ചാണ്ടിയും കൂട്ടരും ദാനംചെയ്യുന്നത്. ഈ അധമപ്രവൃത്തി തടഞ്ഞേ പറ്റൂ. ഇത്ര തരംതാണിട്ടില്ല കേരളത്തില് മറ്റൊരു ഭരണാധികാരിയും. ഈ ഉമ്മന്‍ചാണ്ടിയെ ഓര്‍ത്ത് കേരളം ലജ്ജിച്ച് തലതാഴ്ത്തട്ടെ.\nതെരഞ്ഞെടുപ്പ് പെരുമാറ്റച്ചട്ടം നിലവില്‍വരുന്നതിന് തൊട്ടുമുമ്പായി സന്തോഷ് മാധവന് ഇടനിലക്കാരനായ സ്വകാര്യകമ്പനിക്ക് റവന്യൂഭൂമി പതിച്ചുനല്‍കാന് ഉത്തരവിട്ടത് കൃത്യമായ ഗൂഢാലോചനയുടെ അടിസ്ഥാനത്തിലാണ്. ഒന്നും രണ്ടുമല്ല 128 ഏക്കര് തണ്ണീര്‍ത്തടമാണ് പതിച്ചുനല്‍കാന് തീരുമാനിച്ചത്. ഈ മുഖ്യമന്ത്രിയുടെയും റവന്യൂമന്ത്രിയുടെയും ആരാണ് സന്തോഷ് മാധവന് എന്ന വിവാദസ്വാമി? (അയാള് ഇപ്പോള് കാവിയും താടിയുമുപേക്ഷിച്ച് സ്വാമിപ്പട്ടം ഉപേക്ഷിച്ചെന്നും കേള്‍ക്കുന്നു)\nമെസേഴ്സ് കൃഷി പ്രോപ്പര്‍ട്ടി ഡെവലപ്മെന്റ് പ്രൈവറ്റ് ലിമിറ്റഡ് എന്ന കമ്പനിക്കാണ് ഭൂമി നല്‍കുന്നത്. നേരത്തെ സന്തോഷ് മാധവനും തട്ടിപ്പുസംഘവും കൊണ്ടുനടന്ന ആദര്‍ശ് പ്രൈം പ്രോപ്പര്‍ട്ടീസ് പേരുമാറി ആര്‍എം2 ഇക്കോ വേള്‍ഡ് ഇന്‍ഫ്രാസ്ട്രക്ചര് ആവുകയും ആ സ്ഥാപനത്തിന്റെ പേരില് ഭൂമിക്ക് അപേക്ഷ കൊടുക്കുകയുമായിരുന്നു. അവരുടെ അപേക്ഷ കിട്ടേണ്ട താമസം, യുഡിഎഫ് സര്‍ക്കാര് ഉത്തരവിറക്കി. ഭൂപരിഷ്കരണ നിയമത്തിലെ 81(3) വകുപ്പ് ഇളവുചെയ്തുകൊണ്ടാണ് ഭൂമിദാനം.\nമുഖ്യമന്ത്രി ഉറങ്ങാതിരുന്ന് പണിചെയ്യുകയാണത്രെ. ഉറങ്ങാതിരുന്ന് കേരളത്തെ വിറ്റുതീര്‍ക്കുകയെന്ന് പറയുന്നതാകും കൂടുതല് ശരി. കുട്ടനാട്ടിലെ മെത്രാന്‍കായലും എറണാകുളത്തെ കടമക്കുടി കായലും നികത്താന് അനുമതി നല്‍കി. ഭരണം കഴിയാറായപ്പോള് പരിസ്ഥിതിപ്രശ്നമുള്ള സ്ഥലങ്ങള് റിയല് എസ്റ്റേറ്റ് മാഫിയക്ക് കൈമാറി.\nവമ്പന് പണത്തട്ടിപ്പ്, പ്രായപൂര്‍ത്തിയാകാത്ത പെണ്‍കുട്ടികളെ പീഡിപ്പിക്കല്, ബ്ളൂുഫിലിം നിര്‍മാണം, ചന്ദനക്കടത്ത്, കടുവാത്തോലുകടത്ത് തുടങ്ങി എത്രയോ കേസുകളില് അറസ്റ്റ് ചെയ്യപ്പെട്ടയാളാണ് കോണ്‍ഗ്രസ് നേതാക്കളുടെ കൈയാളായ സന്തോഷ് മാധവന്. അയാള്‍ക്കാണ് പുത്തന്‍വേലിക്കര– മഠത്തുംപടി ഭൂമി കൈമാറുന്നത്. 128 ഏക്കറില് 15 ഏക്കര് കഴിച്ചാല് ഉള്ളതുമുഴുവന് മിച്ചഭൂമിയാണ്. ഇത് താലൂക്ക് ലാന്‍ഡ് ബോര്‍ഡിന് കൈമാറ്റപ്പെടേണ്ടതായിരുന്നു. അതിനായി ജില്ലാ കലക്ടര് ഉത്തരവിട്ടതുമാണ്. ഇതിനെതിരെ തല്‍പ്പരകക്ഷികള് കോടതിയില് പോയി. കോടതി കനിഞ്ഞില്ല. കോടതി കനിയാത്തിടത്ത് കോടതിയെപ്പോലും വെല്ലുവിളിച്ചുകൊണ്ട് മുഖ്യമന്ത്രി ഉമ്മന്‍ചാണ്ടി കനിഞ്ഞു, അടൂര് പ്രകാശ് എന്ന മന്ത്രി കനിഞ്ഞു. പാടം നികത്താന് നിയമം ലംഘിച്ച് ഉത്തരവായി. നെല്‍വയല്– തണ്ണീര്‍ത്തടങ്ങള് എന്നീ പദവിയിലുള്ള ഭൂമി നികത്തരുതെന്ന ഉത്തരവ് കാറ്റില്‍പ്പറന്നു. തഹസില്‍ദാരുടെ റിപ്പോര്‍ട്ട് ചവറ്റുകുട്ടയില് വീണു. എത്ര വേഗത്തിലാണ് സന്തോഷ് മാധവനെന്ന കുറ്റവാളിക്കുവേണ്ടി കാര്യങ്ങള് സെക്രട്ടറിയറ്റില് നീങ്ങിയത്!\nജീര്‍ണമായ അഴിമതിയില് മുങ്ങിനില്‍ക്കുന്ന ഉമ്മന്‍ചാണ്ടി ഭരണം കടുംവെട്ടിന്റെ കാലത്തേക്ക് കടന്നിരിക്കുകയാണ്. സര്‍ക്കാര്‍സ്ഥലവും സ്വത്തും വിറ്റുകാശാക്കി ഓഹരി പറ്റുന്നു. ടെന്നീസ് ക്ളബ്ബില്‍നിന്ന് കിട്ടേണ്ട 11 കോടിയുടെ പാട്ടക്കുടിശ്ശിക എഴുതിത്തള്ളി. അതിനുപുറമെ നാലര ഏക്കര് കുടിശ്ശികക്കാര്‍ക്ക് പതിച്ചുനല്‍കി. നേരത്തേ പാറ്റൂര് ഭൂമി കൈയേറ്റമടക്കം എത്രയോ സംഭവങ്ങള്!\nഒരുവശത്ത്, കൊടുത്തുതീര്‍ക്കേണ്ട പണം കൊടുക്കാതെ കുടിശ്ശികയാക്കി അടുത്ത ഭരണത്തിന്റെ ബാധ്യതയാക്കി മാറ്റല്. മറുവശത്ത് സര്‍ക്കാര് ഭൂമിയും ഖജനാവിലേക്ക് വരേണ്ട പണവും അന്യാധീനമാക്കി ധൂര്‍ത്തടിക്കല്. പൊടിപൊടിക്കുകയാണ് യുഡിഎഫ് ഭരണം.


ആലപ്പുഴയിൽ ആശങ്ക: 51 പേർക്ക് സമ്പർക്കത്തിലൂടെ രോഗബാധ |\nSaturday, July 11, 2020 7:04 PM IST\nതിരുവനന്തപുരം: സംസ്ഥാനത്ത് 488 പേർക്ക് പുതിയതായി കോവിഡ് സ്ഥിരീകരിച്ചപ്പോൾ ആലപ്പുഴ ജില്ലയിലാണ് ഏറ്റവും കൂടുതൽ രോഗികൾ. 87 പേര്‍ക്കാണ് ശനിയാഴ്ച രോഗം ബാധിച്ചത്. ഇതില് 51 പേര്‍ക്ക് സമ്പര്‍ക്കത്തിലൂടെയാണ് രോഗബാധയുണ്ടായത്.\nതാമരക്കുളം പഞ്ചായത്തിലെ ഐടിബിപി ക്യാന്പ്, കായംകുളം മാര്‍ക്കറ്റ് ഇവ കേന്ദ്രീകരിച്ചാണ് കൂടുതല് രോഗവ്യാപന സാധ്യത. ചെല്ലാനം ഹാര്‍ബറില് മത്സ്യബന്ധനത്തിന് പോയ രണ്ട് പേര്‍ക്കും ഇതിലൊരാളുടെ കുടുംബാംഗങ്ങള്‍ക്കും രോഗമുണ്ടായി. താമരക്കുളം, നൂറനാട്, കായംകുളം എന്നിവിടങ്ങളില് കൂടുതല് നിയന്ത്രണം ഏർപ്പെടുത്തും.\nഐടിബിപി ഉദ്യോഗസ്ഥര്‍ക്ക് കോവിഡ് സ്ഥിരീകരിച്ചതിനാല് ഇവിടെ എല്ലാവര്‍ക്കും വ്യക്തിഗത ക്വാറന്‍റൈന് ഉറപ്പാക്കും. ക്യാന്പിന് പുറത്ത് താമസിക്കുന്ന ഉദ്യോഗസ്ഥരും കുടുംബാംഗങ്ങളും ക്വാറന്‍റൈനിലാണെന്നും മുഖ്യമന്ത്രി പിണറായി വിജയൻ അറിയിച്ചു.


വായ്പയെടുത്ത് മുങ്ങിയ ഇന്ത്യക്കാരെ തേടി യു.എ.ഇ ബാങ്കുകൾ\nയു.എ.ഇ കോടതി വിധികൾ ഇന്ത്യയിലും നടപ്പാക്കാനുള്ള കേന്ദ്രതീരുമാനം മുൻനിർത്തിയാണ് ബാങ്കുകളുടെ ഈ നീക്കം\n08 Feb, 2020 at 08:07 PM\nവൻതുക വായ്പയെടുത്ത് നാട്ടിലേക്ക് മുങ്ങിയ മലയാളികൾ ഉൾപ്പെടെ ഇന്ത്യക്കാർക്കെതിരെ നിയമ നടപടിയുമായി യു.എ.ഇ ബാങ്കുകൾ. യു.എ.ഇ കോടതി വിധികൾ ഇന്ത്യയിലും നടപ്പാക്കാനുള്ള കേന്ദ്രതീരുമാനം മുൻനിർത്തിയാണ് ബാങ്കുകളുടെ ഈ നീക്കം. വിവിധ സംസ്ഥാനങ്ങളിലെ പൊലിസ് സേനയുമായി സഹകരിച്ചാവും പ്രതികളെ കണ്ടെത്തുക.\nപിന്നിട്ട നാലു വർഷത്തിനുള്ളിൽ യു.എ.ഇയിലെ വിവിധ ബാങ്കുകളിൽ നിന്ന് വായ്പയെടുത്ത് നാട്ടിലേക്ക് കടന്ന ഇന്ത്യക്കാരുടെ എണ്ണം ആയിരത്തിലേറെ വരുമെന്നാണ് റിപ്പോർട്ട്.\nഇവരിൽ നൂറുകണക്കിന് മലയാളികളും ഉൾപ്പെടും. പണം തിരിച്ചു പിടിക്കാൻ നാട്ടിലെ ചില ഏജൻസികളുമായി ഇടക്കാലത്ത് യു.എ.ഇ ബാങ്കുകൾ ചില നീക്കങ്ങൾ നടത്തിയിരുന്നെങ്കിലും വിജയിച്ചില്ല. ജനുവരി പതിനേഴിന് കേന്ദ്ര സർക്കാർ പുറത്തിറക്കിയ വിജ്ഞാപനമാണ് ബാങ്കുകളിൽ പ്രതീക്ഷ പടർത്തിയത്. യു.എ.ഇ സിവിൽ കോടതി വിധികൾ ഇന്ത്യയിലെ ജില്ലാ കോടതികൾ മുഖേന നടപ്പാക്കാൻ അനുമതി നൽകുന്നതായിരുന്നു വിജ്ഞാപനം.\nപുതിയ വിജ്ഞാപനത്തിൻറെ വെളിച്ചത്തിൽ യു.എ.ഇ ബാങ്കുകളുടെ കൺസോർഷ്യം ഇന്ത്യയുമായി ആശയവിനിമയം ആരംഭിച്ചുവെന്നാണ് പ്രമുഖ ഇംഗ്ലീഷ് മാധ്യമം റിപ്പോർട്ട് ചെയ്തത്. വ്യക്തിഗത വായ്പകളേക്കാൾ സ്ഥാപനങ്ങളുടെ പേരിൽ കോടിക്കണക്കിന് ദിർഹം വായ്പയെടുത്തു രക്ഷപ്പെട്ട ഉടമകളെയാണ് ബാങ്കുകൾ ലക്ഷ്യമിടുന്നത്. 2018, 2019 കാലയളവിലാണ് യു.എ.ഇ ബാങ്കുകൾക്ക് വായ്പയിനത്തിൽ വലിയ തുക നഷ്ടമായത്. അമ്പതിനായിരം കോടി വരെ കിട്ടാക്കടമായി ബാങ്കുകൾക്കുണ്ട്. നിലവിലെ സാഹചര്യത്തിൽ വായ്പാ തുകയിൽ ഒരു പങ്ക് തിരിച്ചു പിടിക്കാൻ സാധിച്ചാൽ തന്നെ ബാങ്കുകൾക്ക് അത് ഏറെ ഗുണം ചെയ്യും. ഏതായാലും കേന്ദ്ര സർക്കാറിെൻറ ഭാഗത്തു നിന്നുള്ള അനുകൂല നിലപാടിൽ പ്രതീക്ഷയർപ്പിച്ചാണ് ബാങ്ക് കൂട്ടായ്മയുടെ തുടർ നടപടികൾ.


വ്യക്തിഹത്യ: ദേവമാകുന്ന രാഗം!\nമലയാളം ബ്ലോഗേര്‍സിനെ കൊലയ്ക്ക് കൊടുക്കിന്നിടം. സ്വന്തം റിസ്കില് മാത്രം പ്രവേശനം.\n"ദേവന്" എന്നാണ് ഞങ്ങള് ഈ ദേഹത്തെ വിളിക്കാറുള്ളത്. മറ്റുചിലര്‍ക്ക് ദേവേട്ടന്. ചില വേറിട്ട ബ്ലോഗുകള് കൈവശം വച്ചിരിക്കുന്നയാളാണ് പ്രസ്തുത വ്യക്തി. തറവാട്ട് ബ്ലോഗിന്റെ പേര് ദേവരാഗം.\nവ്യക്തിഹത്യയില് ഇത്തവണ തലവയ്ക്കുന്നത് ദേവന് തന്നെയാകട്ടെ. ഈ വ്യക്തിയെ ഹത്യയ്ക്കു തുനിഞ്ഞാല് എന്റെ കീ ബോര്‍ഡ് വിറയ്ക്കും. അത്രയ്ക്ക് പ്രിയങ്കരമാണ് ബൂലോകത്തിന് ഈ രാഗം.\nഎന്റെ ഓര്‍മ്മയില് ദേവന് എന്ന പേരിനൊപ്പം മനസിലെത്തുന്നത് ഒരു സ്ഥലപ്പേര് ആണ്. കൂമന്‍പള്ളി. ആസ്വാദാനത്തിന്റെ\nമര്‍മ്മം അറിയുന്ന എഴുത്തിന്റെ ദേവനെ ഞാന് തിരിച്ചറിയുന്നത് കൂമന് പള്ളിയിലൂടെയാണ്. അവിടെ വന്ന ചില കഥാപാത്രങ്ങളെ ഓര്‍മ്മയില് തപ്പിപോയപ്പോള് മനസിലെത്തുന്ന ഒരുപാട് ലിങ്കുകളില് ചിലതു മാത്രം ഇവിടെ പറയാം. അതില് പ്രമുഖന് ആണ് ഗാന്ധി പോലീസ്. "Police Story-3 ഗാന്ധിമാര്‍ഗ്ഗം"\n"പെട്രോളില്ലാതെ ഈ വഴിയരുകില് ഇതെന്തിനാടാ പയലേ? എന്നാ പിന്നെ ഇതൊരു കംഫര്‍ട്ടു സ്റ്റേഷനായി ഉപയോഗിക്കാം" ഒരമ്പതു പൈസാത്തുട്ട് ഡ്രൈവറുടെ നേരേ എറിഞ്ഞ് ഗാന്ധി ആട്ടോയില് മൂത്രമൊഴിച്ചു!\n'അണ്ണാന്റെ മുതുകിലെ പോലെ ഭസ്മം കൊണ്ട് അഞ്ചാറു വരയുണ്ടത്രെ മൂപ്പര്‍ക്ക് '\nഗാന്ധി ദേവന്റെ മാസ്റ്റര് പീസുകളില് ഒന്നാണ്.\n(എനിക്ക് അന്ന് പലപ്പോഴും കൂമന്‍പള്ളിയും കൊടകരയും ഒന്നാണെന്ന് തോന്നിയിരുന്നു)\n"സന്തോഷ് പോളെന്നാണ് എന്റെ പേര്. ട്രെയിനില് കാപ്പിക്കച്ചവടമായിരുന്നു - ബാഡ്ജ് ഉണ്ട്. നിങ്ങളു വിചാരിക്കുണ്ടാവും ഞാന് ഭ്രാന്തനാണെന്ന്, എനിക്കൊരു പ്രശ്നവുമില്ല." ഞാന് അന്തം വിട്ടു . അയാള് തുടര്‍ന്നു "എനിക്ക് ഒരു ഭ്രാന്തനെന്ന മെഡിക്കല് രേഖ വേണം അതുകൊണ്ട് മാത്രം ഞാനിവിടെ കിടക്കുകയാണ്. കുറച്ചു നാള് കഴിഞ്ഞാല് ഞാനിറങ്ങി പോകും" ഇത് വധകുശന് എന്ന പോസ്റ്റില് നിന്നാണ്. തമാശകള് ഉള്ളതും അതിലൂടെ ഒരു ചിന്ത ഇറക്കി വയ്ക്കുന്നതുമായ പോസ്റ്റുകള്.\nപാണ്ടിലോറിയുടെ ചുവന്ന പിന് വെളിച്ചത്തിലൂടെ ദൂരേക്കു പപ്പന് മറയുമ്പോള്, ലോറി പോയ കാറ്റടിച്ച് ഓടയിലേക്കു മറിയുന്ന വരദനാശാനെ (കാമ്യവരദം) ഞാന് ഒരിക്കലും മറക്കില്ല. കാരണം അത് എന്റെ കണ്ണന് കോവിക്കു ഡെഡിക്കേറ്റു ചെയ്ത കഥാപാത്രമാണ്.\nഹത്യയുടെ ആംഗിളില് നോക്കിയാല് ദേവന് ഏകദേശം4മാസത്തോളം ഈ കൂമന്‍പള്ളി അടച്ചിട്ട തെറ്റ് കണ്ടു പിടിക്കാം. ദേവനെ കൊല്ലാം. പക്ഷെ രണ്ടു മൂന്നു ദിവസം മുന്‍പു അവിടെ കയറി ഒരു പോസ്റ്റിട്ടു ചുള്ളന്. (പോലീസ് സ്റ്റോറി4- മാതൃകം)\nപക്ഷെ ആയുരാരോഗ്യം മറ്റൊരു വഴിയില് വളരുകയായിരുന്നു.\nദേവന് ആയുരാരോഗ്യത്തില് എഴുതിയതു പലതും സാധാരണക്കാര്‍ക്ക് വായിക്കാന് വൈദ്യരംഗത്തെ ഒരു റിസര്‍ച്ച് ഗ്രന്ഥം പോലെയാണ്. വായിച്ചാല് പലതും തലയില് കയറില്ല എങ്കിലും ഒരു ആരാധനയോടെ ഞാന് അതെല്ലാം ഓഫ് ലൈന് സേവ് ചെയ്തു വച്ചിട്ടുണ്ട്. പള്‍സ് പോളിയോ പദ്ധതിയുടെ ഫലത്തെ കുറിച്ചുള്ള ചിന്തമുതല് ഹൃദയ ധമനികളിലെ ചോരയോട്ടത്തിന്റെ വേഗവ്യത്യാസങ്ങള് വരെ. അതില് കുഴഞ്ഞുമറിയുന്ന കുളസ്റ്റ്രോള് എന്താണെന്നു വരെ.\nആയുരാരോഗ്യത്തിന്റെ ആദ്യ പോസ്റ്റില് ദേവന് എഴുതിയത് ഇങ്ങനെയാണ്, "അനാട്ടമി, ആരോഗ്യം, ജീവന്, മരണം എന്നിവയില് തുടങ്ങുന്ന ഒരു സാധാരണ വൈദ്യശാസ്ത്ര പുസ്തകത്തില് നിന്നു വത്യസ്ഥമായി ഞാന് ഹൃദയത്തിലെന്റെ ഹരിശ്രീ കുറിക്കുന്നു. ലോകത്തിലെ ഏറ്റവുവും വലിയ മരണകാരണം ഹൃദ്രോഗമാണെന്നതു തന്നെ കാരണം."\nഇപ്പോള് പുതുമയുടെ ഒരു വേറിട്ട വഴി വെട്ടുകയാണ് ഇവിടെ ദേവന്. ദേവപഥം എന്ന പേരില്. ആ വഴിയില് ഇതിനകം തന്നെ വിളക്കുകാലുകള് ആറെണ്ണം ആയി. ബൂലോക വിചാരണവും വിശകലനവും ഒക്കെ ചേര്‍ത്ത് ആ വഴിയില് ദേവന് ഒരുപാട് യാത്രചെയ്യാനുണ്ട്. ആ ചിന്തകളെ പിന് പറ്റി നമുക്കും. നമുക്കൊക്കെ ഒരു ഒരു ആത്മ പരിശോധനയാണ് അതില് പലതും.\nരണ്ടുവര്‍ഷത്തില് കൂടുതല് പരിചയം ആയി എങ്കിലും ഈ വ്യക്തിയെ ഞാന് നേരില് കാണുന്നത് ഈ അടുത്ത കാലത്താണ്, കൊച്ചിയില് ഞങ്ങളെ കാണാന് വന്നപ്പോള്. അതിനു മുന്‍പേ തന്നെ ഫോട്ടോകള് കണ്ടിട്ടുള്ളതു കൊണ്ട് ദേവന് എന്ന ഭീകരനെ പ്രതീക്ഷിച്ചിരുന്ന എനിക്കു ബോധ ക്ഷയം ഉണ്ടായില്ല. ആ ചെറിയ തലയില് ഇത്രയും അറിവുകളുടെ ഭണ്ഡാരമെവിടെ വച്ചിരിക്കുന്നു എന്ന് ഞാന് ചിന്തിച്ചുപോയി.\nഇദ്ദേഹമാണ് ബൂലോക ക്ലബ്ബിന്റെ ഉപജ്ഞാതാവ്. ആ പറമ്പിന്റെ ആദ്യ ഉടമ. ആ പറമ്പില് പലപ്പോഴും കരക്കാരുടെ വെട്ടും കുത്തും നടന്നപ്പോഴൊക്കെ ദേവന് ശക്തമായി അക്കമിട്ട കമന്റുകളുമായി വന്നിരുന്നു.\nഇനി നമുക്ക് ദേവന്റെ കമന്റുകളെക്കുറിച്ച് അല്‍പ്പം. കമന്റുകള്‍ക്ക് പോസ്റ്റുകളുടെ ശക്തി നല്‍കാന് കഴിയുന്നവന്. പല പോസ്റ്റുകളിലും നിര്‍ണ്ണായകമായ ചര്‍ച്ച നടക്കുമ്പോള് ഞാന് ദേവന്റെ വിശദമായ കമന്റും പ്രതീക്ഷിച്ചിരിക്കാറുണ്ട്. കാര്യങ്ങള് വിശകലനം ചെയ്യാതെ ഒരു കമന്റും ആ തലയില് നിന്നും വന്നതായി ഓര്‍ക്കുന്നില്ല. ഓഫടിച്ചാല് പോലും ഓണായികിടക്കുന്ന നര്‍മ്മബോധം ഞാന് ഒരുപാട് സ്ഥലങ്ങളില് കണ്ടു. എന്റെ ഒരു പോസ്റ്റില് വന്ന “കൊല്ലം സ്റ്റൈല് മെഡിക്കല് ഡിസ്കഷന്“ തന്നെ അതിനൊരു ഉദാഹരണം. ഞാനൊക്കെ ആയിരുന്നെങ്കില് അതിനെ ഒരു പോസ്റ്റ് ആയി തന്നെ പബ്ലീഷ് ചെയ്തേനെ. അതാണ് ദേവനെ ദേവനാക്കുന്ന രാഗം.\nഅതെ, ഇതൊക്കെ തന്നെയാണ് എന്റെ മനസിലെ ദേവന്, വിദ്യയുടെ കെട്ടിയവന്, ദേവദത്തന്റെ അഛന്.\nഈ പ്രിയ സുഹൃത്തിന്റെ ചിത്രം മൌസിലൂടെ കോറിവരയ്ക്കാന് കഴിഞ്ഞതിലും, വ്യക്തിഹത്യ എന്ന ഈ താളില് ആ വ്യക്തിപ്രഭാവത്തിന്റെ കുഞ്ഞുതിരി കൊളുത്തിവയ്ക്കാന് കഴിഞ്ഞതിലും ഞാന് സന്തോഷിക്കുന്നു.\nPosted by Kumar Neelakantan © (Kumar NM) at 11:50 PM\nദേവന് വ്യക്തിഹത്യ ചെയ്യപ്പെടുന്നു.!\nവര സൂപ്പര്, ബാക്കി വായിച്ചിട്ട് പറയാം...\nനന്നായിട്ടുണ്ട് ഈ ചിത്രവും വ്യക്തിഹത്യയും.\nകുമാറെ ഇതെങ്ങണെ വ്യക്തിഹത്യ ആകുന്നത്. ഇത് വ്യക്തി മുദ്ര അല്ലെ. ദേവന് ദേവനു തുല്യന് തന്നെ ബൂലോഗത്തില്. ഞാന് നേരില് കണ്ടപ്പോള് ഞാന് മനസില് കണ്ടിരുന്ന ദേവനെയല്ല എനിജ്ജ് കാണുവാന് കഴിഞ്ഞത്. പലരെയും എനിക്കങ്ങിനെയാണ് കാണാന് കഴിഞ്ഞത്. ഞാന് ബൂലോകത്ത് മാറ്റമില്ലതെ കണ്ടിട്ടുള്ള വ്യക്തി അനില് ആണ്. എന്തായാലും ദേവന്റെ പടം നേരില് കണ്ട ഓര്‍മ വരുത്തുന്നുണ്ട്.\nദേവേട്ടനെ പരിചയപ്പെടാനും സുഹൃത്ബന്ധം സ്ഥാപിക്കാന് കഴിഞ്ഞതും എന്റെ ജീവിതത്തിലെ ഏറ്റവും നല്ല കാര്യങ്ങളിലൊന്നായി ഞാന് കരുതുന്നു.\n:)ദേവേട്ടന് :)എന്നാണ് ഈ വ്യക്തിയെ ഞങ്ങള് വിളിക്കാറുള്ളത്.\nചിത്രം കൊള്ളാട്ടൊ (എന്നൊക്കെ പറഞ്ഞാല് എന്റെ ചിത്രം കിട്ടൊന്നു നോക്കട്ടെ :)\nO TO : dEvEtta ,പക്ഷെ ആയുരാരോഗ്യം മറ്റൊരു വഴിയില് വളരുകയായിരുന്നു.:|\nവരയും വരികളും നന്നായിട്ടുണ്ട്.\nചാത്തനേറ്: വിശ്വസിക്കാന് പറ്റുന്നില്ല-- മൌസു കൊണ്ട് ഇങ്ങനേ ഒക്കേ വരയ്ക്കാമോ!!!\nവിശ്വസിച്ചേ പറ്റൂന്ന് തോന്നണൂ ദേവേട്ടനെ നേരിട്ടറിയില്ലെങ്കിലും....\nകുമറേട്ടാ....എന്നാലും ദേവേട്ടനോട് ഇതു വേണ്ടായിരുന്നു.കമന്റുകളും പോസ്റ്റുകളുംകോളം തിരിച്ചു പഠിച്ച്.......പിന്നെ അതു പോസ്റ്റും ചെയ്യും.....അങ്ങനെ ഒരു ഉപദ്രവം മാത്രമല്ലേ പുള്ളി ചെയ്തോള്ളൂ.....പിന്നെ ആരെ കണ്ടാലും.... കുത്തിവയ്പ്പു എടുത്തിട്ടുണ്ടോ എന്നു ചോദിക്കണത് ഒരു കുറ്റമാണോ കുമാറേട്ടാ........\nഎന്തായാലും പടം കലക്കി......മൗസില് ഞെക്കി പിടിച്ചാല് ഇങ്ങനേം പടം വരുവോ.......\nദേവേട്ടന്റെ കൂമന്‍പള്ളി എനിക്ക് ഇഷ്ടപ്പെട്ട സംഭവങ്ങളില് ഒന്നാണു.\nദേവേട്ടനു ആശംസകള്....കുമാര്‍ജിക്കു അഭിനന്ദനങ്ങള്.\nആ താടിക്കുള്ള കൈ റ്റിപിക്കല്.നന്നായിണ്ട് കുമാര്.\nദേവ് എന്നുള്ള സംഗീതപ്രേമി, വിദ്യാപ്രേമി, മനുഷ്യപ്രേമി, സമാധാനപ്രേമി, എന്‍റെ പ്രിയസുഹൃത്ത്, പിന്നെ ഫോണീക്കൂടെ ഗൂഹടെ ഉള്ളിന്നു വരണ പോലെ പല്ലു കടിച്ചു പിടിച്ച ഒരു എന്താടോ റ്റീച്ചറേ വിളി- ഇതൊന്നും എനിക്ക് എഴുതാനോ വരയ്ക്കാനോ പറ്റിണില്ല്യല്ലോ ന്റ്റെ ഭഗോത്യേ.കുമാറിന്‍റെ പോസ്റ്റ് നീളം കൂടിയതില് അത്ഭുതല്ല്യ.\nഇവര്യൊക്കെം വാക്കുകളില്‍ക്കൂടേം വരകളില്‍ക്കൂടേം വരച്ച്കാട്ടാന് പറ്റണ കുമാര് ഭാഗ്യവാന്.\nദേവാ... ഇതാ ഒരു ഏകലവ്യന്. തള്ളവിരളൊന്നും ചോദിച്ചേക്കല്ലേ. (ഒരു രസത്തിനാണേ).\n1999 മുതല് അറിയാം എനിയ്ക്ക് ഈ ദേഹത്തെ..\nകേരളാ ചാറ്റില് ആദ്യം ഫാല്‍ക്കന് ആയി,പിന്നീട് വറെ ഒരു പേരില് ( ആ പേര് ഞാന് മറന്നു)പിന്നീട് പുള്ളിയെ വിശ്വ വിഖ്യാതനാക്കിയ മീശാഹാജി ആയും പിന്നീട് മലയാള വേദി ചാറ്റിലും ഡിസ്കഷനിലും ഒക്കെ മീശാ ആയും തിളങ്ങിയ ഈ മാന്യ ദേഹത്തെ ആദ്യമായി നേരില് ദര്‍ശിയ്ക്കാന് പറ്റിയത് കഴിഞ്ഞ തവണ കൊച്ചിയില് വെച്ചാണ്...\nകുമാറേ നന്നായിരിക്കുന്നു. :)\nനേരില് കണ്ടിട്ടില്ല, സെമണ്ട് കേട്ടിട്ടുണ്ട്.\nഅചിന്ത്യാമ്മ പറഞ്ഞപോലെ പല്ലുകടിയൊന്നും കേട്ടില്ല, മൃദുവാകാനുള്ള ‘മരുന്ന് ’ അടിച്ചിരിക്കുന്ന നേരത്തായിരുന്നിരിക്കണം എന്നോട് സംസാരിച്ചത്!\nകുമാര് അണ്ണൈ, എന്ത് പടാ‍ണ് ത്? ഐ മീന്, എന്ത്റ്റാ പടം!!\nഇതെങ്ങനാ "ഹത്യ" ആവുന്നെ.. ? കൊള്ളാം മാഷെ ...\nപോസ്റ്റ് ദേവേട്ടനെക്കുറിച്ചുള്ളതാകുമ്പൊ, എഴുതിയതു കുമാറേട്ടനാകുമ്പൊ..\nകേട്ടും കണ്ടും വായിച്ചുമറിഞ്ഞ ദേവേട്ടന് ഈ പോസ്റ്റിലൂടെ ചിരഞ്‌ജീവിപ്പട്ടം കൂടി എടുത്തണിയുന്നു.\nഎന്താ പറയ! കിടിലന് എന്നോ?\nമീശയെന്ന വ്യക്തിയെ ഞാന് സങ്കല്പിച്ചിരുന്നതൊരു അജാനബാഹുവായിട്ടായിരുന്നു. :) സത്യത്തില് എഴുത്തിനെ ആസ്പദമാക്കി സങ്കല്‍പ്പിച്ചതുകൊണ്ടായിരിക്കാം അങ്ങിനെ തോന്നിയത്. അങ്ങിനെ തന്നെയല്ലേ!\nകലക്കന് പടം. മനോഹരം. മീശയിലെ നരച്ച രോമങ്ങള് മാത്രം കാണാനില്ല.\nഅയ്യോ! ഓടിക്കോ, എന്നെ ദേവേട്ടന് തല്ലാന് വരുന്നേ.\nനാട്ടുകാരുടെ ഭാഗ്യം കൊണ്ട് കുമാര് 'ഞങ്ങളുടെ പ്രതിനിധി, ആയി ജോലി നോക്കുന്നില്ല. അല്ലെങ്കില് ലാത്തിച്ചാര്‍ജ്ജ് നടക്കുന്നയിടത്തു നിന്നുകൊണ്ട് "പഠിപ്പു മുടക്കി സെക്രട്ടേറിയേറ്റിലേക്ക് മാര്‍ച്ച് ചെയ്ത വിദ്യാര്‍ത്ഥികള്‍ക്ക് നേരേ പോലീസ് പാളയത്തു നടത്തിയ വ്യോമാക്രമണത്തില് മദ്ധ്യദൂര ആണവ മിസൈല് പ്രയോഗിച്ചു.." എന്നൊക്കെ ടെലിവിഷനില് ഇങ്ങോരു പറയുന്നത് കേട്ട് ജനം ഞെട്ടിയേനേ.\nചിത്രം എത്ര നല്ലത് - ടെക്സ്റ്റ് ഇല്ലാതെ അതു മാത്രമായിരുന്നെങ്കില് നാണിക്കാതെ അതിലൊന്നു നോക്കാമായിരുന്നു :)( പടം ഞാന് പ്രൊഫൈലില് ഇട്ടോട്ടേ?)\nവളരെ ശാന്തനായ, ലാളിത്യം നിറഞ്ഞ ഒരു വ്യക്തിത്വം - ഇതാണ് ദേവന്... ബാക്കി കുമാര് പറഞ്ഞതെല്ലാം ദേവേട്ടന്‍റെ ‘കയ്യിലിരിപ്പുകള്‘ :)\nകുമാര് ജി... പടവും ഹത്യയും വളരെ നന്നായി :)\nകുമാര്‍ജീ നന്ദി... നല്ല ചിത്രവും നല്ല വിവരണവും. പിന്നെ അഗ്രജന്റെ കമന്ന്റ് തന്നെ ഇവിടെ കൊട്ടുന്നു.\nപ്രൊഫൈലില് ചുമ്മാ അങ്ങു ഇടൂ ദേവാ.\nഅതിന്റെ ഹൈ റെസൊലൂഷന് പടം മെയില് ചെയ്തിട്ടുണ്ട്. ഷാര്‍ജ്ജ ജംഗ്ഷനില് ഒരു ബില് ബോര്‍ഡ് വയ്ക്കാനുള്ള സൈസ് അതിനുണ്ട്.\nദേവ്‌ജിയുടേ കൈയ്യില് ഒരു റോസാപ്പൂ കൊടുക്കാരുന്നു.\nഹിസ്റ്ററി ബുക്കിലെ നൂര്‍ജഹാന്റെ ചിത്രം പോലെ.....\nനൂര്‍ജഹാനോ അക്ബറോ. തെറ്റിക്കല്ലേ തെറ്റിക്കല്ലേ\nപടം കലക്കി കുമാറേട്ടാ...\nദേവേട്ടനെ പോസ്റ്റ് വായിക്കാതെയാണ് ആദ്യം കണ്ടത്. അത് കൊണ്ട് അപ്പോള് ഞെട്ടിച്ചാടിയില്ല. പക്ഷെ ദേവേട്ടന്റെ പോസ്റ്റ് വായിച്ച് ഞെട്ടിയിട്ടുണ്ട്, പലവട്ടം. :-)\nഈ നൂര്‍ജഹാന് ഒരു ലേഡീസായിരുന്നില്ലേ? :-)\nകുമാര് ജീ, നന്നായിരിക്കുന്നു. കീറിവരയും കീറി മുറിയും.\nപടം കലക്കി കുമാര്‍ജി.\nവ്യക്തിഹത്യയെന്നല്ല വ്യക്തിവിചാരം എന്നാക്കി മാറ്റേണ്ടിവരും..\nകുമാര് ഭായ് ... പടം അതി ഗംഭീരം തന്നെ ...\nദേവേട്ടനെപ്പറ്റി എഴുതിയതൊന്നും അധികമല്ല. പരിചയപ്പെടുന്ന എല്ലാവര്‍ക്കും ഈ അഭിപ്രായമായിരിക്കും ഇദ്ദേഹത്തെപറ്റി. ശരിക്കും ഒരു നല്ല ഏട്ടന്.. (അല് ഖുസൈസില് ചെല്ലുമ്പോ വിളിച്ചാല് ശരവണഭവനില് നിന്നും മസാല ദോശ വാങ്ങിത്തരാന് പോലും മടിക്കാറില്ല ദേവേട്ടന്, സംശയമുള്ളവര് ചെന്നിട്ട് വിളിച്ചു നോക്കൂ..)\nചിത്രം സൂപ്പര് ഡ്യൂപ്പര്. ആര്‍ഭാടം. ദേവന്റെ ആ ഒരു ചിരിയുണ്ടല്ലോ.. അത് വരെ കറക്റ്റ്.\nവിവരണവും അതിഗംഭീരമായിട്ടുണ്ട്. ആശംസകള്.\nഅവിടുന്നങ്ങട്ട് കറക്ടല്ലാന്നോ :)\nകുമാറിന്റെ കരവിരുതിനെക്കുറിച്ച് പറയണൊ അതോ അതോ ദേവദുന്ധുഭി സാന്ദ്രലയത്തെക്കുറിച്ച് പറയണൊ...\nസ്തുതിപാഠകന് അവസര വാദി എന്നൊക്കെ വിളീക്കാന് തയ്യാറായി നില്‍ക്കുന്ന ഒരു സ്ത്രീയുടെ നിഴല് പുറകില്..\nഎല്ലാമനുഷ്യരുടേയും വിജയത്തിനു പുറകില് മിനിമം ഒരു സ്ത്രീ വേഷമുണ്ടായിരിക്കും എന്ന് വെറുതെ പറയുന്നതല്ലാട്ടൊ.\nഎംകിലും ഇതൊക്കെ അവഗ്ണിച്ചുകൊണ്ട് പറയട്ടെ. മനോഹരമായിരിക്കുന്നു.\nദേവനെക്കുറിച്ചുള്ള കുറിമാനവും നന്നായിരിക്കുന്നു.\nഅതിന്‍പടി എന്റെ ധാരണയും അറിവും കുമാര് ടി കക്ഷിയെ പറ്റി പറഞ്ഞതിനെ അക്ഷരം പ്രതി ശരിവക്കുന്നുവെന്നും മാലോകരെ തെര്യപ്പെടുത്തുന്നു.\nഗന്ധര്‍വ്വന്റെ ആ തെര്യപ്പെടുത്തല് എനിക്കിഷ്ടമായി.\nചിരിച്ചു, ചിന്തിപ്പിച്ച് വായിക്കാന് ഉതകുന്ന പോസ്റ്റുകള്, ദേവേട്ടന്റേത് . പേരും പോസ്റ്റുകളുംവായിച്ചു മനസ്സില് വന്നരൂപം, അപ്പാടെ മാറ്റിമറിക്കുന്നതായിരുന്നു യു എ ഇ മീറ്റില് ഞാന് കണ്ട ഫോട്ടോ :)\nകുമാറിന്റെ വരകളിലൂടെ ദേവരാഗത്തിനെ കാണുമ്പോള് ആ അദ്ഭുതം ഇല്ല .\nമറിച്ച് കൌതുകം, എങ്ങനെ ഇത്ര പൂര്‍ണ്ണതയോടെ വരക്കുന്നു !\nതാടിക്കു കൈകൊടുത്തു , ചെറുചിരിയോടെ, ചിന്തിച്ചിരിക്കുന്ന ദേവന്.\nവരക്കുന്ന ചിത്രങ്ങള്‍ക്കു കൈ വരുന്ന ഈ ഭാവം, അതാണ് അവയെ പ്രിയപ്പെട്ടതാക്കുന്നതും.\nഏട്ടന്മാര് എങ്ങനെ ആയിരിക്കണം എന്ന് ചോദിച്ചാല് ചൂണ്ടിക്കാണിക്കാനുള്ള ഒന്ന് രണ്ട് ഏട്ടന്മാരില് ഒരുവന്,ഈ എലുമ്പന് മനുഷ്യന് എനിക്കതാണ്.ഒരു പരിചയവുമില്ല.ബൂലോഗത്തല്ലാതെ ഇങ്ങോരെ കണ്ടിട്ടുകൂടെയില്ല.അങ്ങോര് എഴുതുന്ന കമന്റ്റുകള്, അത് മാത്രമാണ് ആകെ വായിച്ചിട്ടുള്ളതും,പലപ്പോഴും പല വിഷയങ്ങളിലും ആശയം രൂപപ്പെടുത്തിയെടുക്കാനുമൊക്കെ സഹായിക്കുന്ന സിമ്പിള് ഭാഷയുടെ അപ്പന്..!\nകുമാര്‍ജീ..ഇത്രയും പെര്‍ഫക്ഷനോടെ വരക്കാന് കഴിയുന്നത് അദ്ഭുതം തന്നെ,മൌസ് പിടിച്ച് പടം വരക്കാന് തുടങ്ങിയാല് അയ്യപ്പ ബൈജുവായ് മാറുന്ന അനുഭവം ഉള്ളത് കൊണ്ട് പറയ്‌വാ..പ്രൊഫഷണല് വര്‍ക്ക്..!\nഎന്റെ കൂടെ ദേവനും ഇരുന്നുള്ള ഒരു ഫോട്ടോ എടുത്തോണ്ടു പോയിട്ട് ഒരു കോപ്പി പോലും ഇതേവരെ കിട്ടിയില്ല. അയച്ചു തരുമായിരിക്കും അല്ലെ. കിട്ടിയില്ലെങ്കില് കുമാര് വരച്ച ദേവന്റെ പടം ഞാനങ്ങടിച്ചു മാറ്റും.\nദേവഗണത്തില് പെട്ട ഏട്ടന്\nഈ പരിപാടി ഇതോടെ നിര്‍ത്തിയാ കുമാറേട്ടാ?\nഎന്റെയൊരു പടം വരച്ച് ഇടെന്നേ.. നാലാളറിയട്ടെ. പ്രിന്റെറ്റുത്ത് മാരേജ് ബ്യൂറോക്കാര്‍ക്കും കൊടുക്കാം :)\nഅതു നമുക്കു നോക്കാം ഇക്കാസേ..\nഈ വ്യക്തിഹത്യയില് ശ്രീജിത്തിന്റെ പടം വന്നിട്ട് അവനു പെണ്ണുകിട്ടുന്നില്ല എന്നായിരുന്നു പരാതി. എന്നിട്ട് അവനിപ്പോള് അമേരിക്കയില് പെണ്ണു നോക്കാന് പോകുന്നു, ഈ ആഴ്ച.\nശ്രീജിത്തിന് ഇതിന് മുമ്പും അമേരിക്കയില് പോകാന് അവസരം വന്നതാണ്.അന്ന് ഇതിനെ പറ്റി മലയാളി മാനേജര് സൂചിപ്പിച്ചത്രേ.\nമാനേജര്:അമേരിക്കയില് പോവുക എന്ന് പറയുമ്പോള് നിനക്ക് ആദ്യം ഓര്‍മ്മ വരുന്നതെന്താണ് ശ്രീജിത്ത്?\nശ്രീജിത്ത്: എനിക്ക് കോപ്പാ അമേരിക്കയെ പറ്റി ഓര്‍മ്മവരുന്നത്..\nമാനേജര്: ഓഹോ എന്നാല് നിന്റെ കാര്യം പോക്കാ അമേരിയ്ക്കയ്ക്ക്.ഗെറ്റൌട്ട്!\nപാവം ശ്രീജിത്ത് കോപ്പാ‍അമേരിക്കാ ഫുഡ്ബോള് ടൂര്‍ണമെന്റിനെ പറ്റിയായിരുന്നത്രേ ഓര്‍മ്മിച്ചത്.കുറേ ഉരുളാന് നോക്കിയെങ്കിലും അപ്രാവശ്യം പോക്ക് നടന്നില്ല. ഇപ്രാവശ്യം മാനേജര് ക്യാബിനില് വിളിപ്പിച്ച് ഉടനെ “എനിക്ക് സ്റ്റാച്യു ഓഫ് ലിബര്‍ട്ടി ഓര്‍മ്മ വരുന്നു സാര്” എന്ന് പറഞ്ഞിട്ടാ പോക്ക് തരായത് പോലും.\nദില്‍ബു ആയിരുന്നെന്നു തോന്നുന്നു, ആ മഹാനായ മാനേജര്!\nഇതാണ് ശരിക്കും വ്യക്തിഹത്യ. തന്റെ കമ്പനിയില് വൈസ് പ്രെസിഡന്റ് ആയി ജോലി നോക്കുന്ന ജിത്തിനെ ഒരു മാനേജര് ക്യാബിനിലേക്ക് വിളിപ്പിച്ചെന്നോ? ദില്‍ബാ, നീ നാട്ടില്‍പ്പോയി നുണ പറയാനും പഠിച്ചോ?\nഅശരീരി : ഇതിനിടക്ക് അമേരിക്കന് യാത്രക്ക് എന്തോ കാലതാമസം കണ്ടപ്പോള് ജിത്തിനെ ലണ്ടനിലേക്ക് അയക്കാന് ആലോചിച്ചത്രേ. വര്‍ക്ക് പെര്‍മിറ്റ് പ്രോസസ്സ് ചെയ്യാന് കൊടുത്ത അന്നാണ് ടോണി ബ്ലെയര് രാജി വെക്കാന് തീരുമാനിച്ചത് എന്ന് പറയുന്നു. അത് പ്രൊസസ്സ് ചെയ്യാന് എടുക്കുന്ന സമയം കൂടി കണക്കാക്കിയാണത്രേ പുള്ളി രാജി തിയതി ജൂണ് 25-ഓ മറ്റോ ആക്കിയത്. പിന്നെ ഇവന് അമേരിക്കക്ക് തന്നെ പോകുന്നു എന്നറിഞ്ഞ് ഇപ്പോള് കക്ഷി ഗോര്‍ഡന് ബ്രൌണിന്റെ പുറകേ നടപ്പാണ്, വീണ്ടും സ്ഥാനം തിരിച്ചു കിട്ടാന്.\nബാംഗളൂര് മീറ്റില് കേട്ടത്\n. ഒരാള് : ശ്രീജിത്തെ നീ എത്ര കാലത്തേയ്ക്കാ അമേരിക്കയിലേയ്ക്ക് പോകുന്നത്?\nശ്രീജിത്ത് : ഒരു വര്‍ഷത്തേയ്ക്ക്\nവേറെ ഒരാള് : ഹോ ഞാന് രണ്ടു വര്‍ഷം എന്നു കരുതി സമാധാനിച്ചിരിക്കുകയായിരുന്നു\nമുണ്ടിടലും കിരീടം ചൂടലും കഴിഞ്ഞ തവണ ചെയ്തതു കൊണ്ട് ശ്രീജിത്തിന് എന്തെങ്കിലും ഒരു സിമ്പോളിക് ആയ ഉപഹാരം കൊടുക്കണം എന്ന് ഞങ്ങള് വിചാരിച്ചു. ആദ്യത്തെ വിളി ചെന്നത് കുട്ടപ്പായിക്കാണ്. കാര്യം അവതരിപ്പിച്ചു കഴിഞ്ഞ ഉടനെ അവന് പറഞ്ഞു “തഥാഗതന് മാഷെ നമുക്കവനു ഒരു കുട വാങ്ങി കൊടുക്കാം”\nഅതെന്തിനാടാ കുട്ടപ്പായി കുട എന്ന് ഞാന്\n“ചുമ്മാ അവന് അമേരിക്കയില് ചെന്ന് അര്‍ദ്ധരാത്രി ചൂടട്ടെന്നെ”\n( ഇന്ന് വൈകീട്ട് അവനെ വണ്ടി കയറ്റി വിടാന് പോകുമ്പോള് കാണേണ്ടതാണ്. അതിനു മുന്‍പ് അവന് ഇതു വായിക്കാന് ഉള്ള ചാന്‍സ് കുറവാണ് എന്നതാണ് എന്റെ ധൈര്യം)\nഇഷ്ടായി, വളരെ വളരേ...!\nദേവനെ ശരിക്കും മനസ്സിലാക്കിയിരിക്കുന്നു!\nദേവാത്മാവ് മുഴുവനായി ഒപ്പിയെടുത്തിരിക്കുന്നു.\n(ചിത്രം അത്രക്ക് ഇഷ്ടപ്പെട്ടതുകൊണ്ട് എഴുതിയതാണ്. ദേവന്റെ തനതായ ആ വീക്ഷണകോണ് ആര്‍ക്കും ഒപ്പിയെടുക്കാനാകാതെ ബൂലൊകത്തിന്റെ ഭാഗ്യമായി വിരാജിക്കുന്നു.)\nകുശുംബുപറയുകയാണെങ്കില്... ദമയന്തിയെ ഓര്‍ക്കാന് ശ്രമിക്കുന്ന ദുഷ്യന്തദേവന് എന്ന് അസൂയക്കാര് പറഞ്ഞേക്കാം !! :)\nKumar Neelakantan © (Kumar NM)\nഒരു ഭാര്യ, രണ്ടുകുട്ടികള്, ഒരു മീശ, പിന്നെ കുറേ അഹങ്കാരവും.\nഇവിടെ ഇതുവരെ കൊന്നവര്


മലബാര് മഹാസംഗമം തുടങ്ങി | Malabar Mahasangamam started - Malayalam Oneindia\n32 min ago വിവാദ കാർട്ടൂൺ പുരസ്കാരം പിൻവലിക്കില്ല; സർക്കാർ നിർദ്ദേശം ലളിതകലാ അക്കാദമി തള്ളി\nകണ്ണൂര്: എസ്.എന്.ഡി.പി. യോഗത്തിന്റെ മലബാര് മഹാസംഗമം കണ്ണൂരില് തുടങ്ങി. പാലക്കാട് നിന്നാരംഭിച്ച പതാകജാഥയും മഞ്ചേശ്വരത്ത് നിന്നാരംഭിച്ച ഗുരുദേവന് ഛായാചിത്രജാഥയും പുല്‍പ്പള്ളിയില് നിന്ന് പുറപ്പെട്ട കൊടിമര ജാഥയും വെള്ളിയാഴ്ച വൈകിട്ട് കണ്ണൂരിലെത്തി.\nകണ്ണൂര്, വയനാട്, കാസര്‍കോട് , കോഴിക്കോട് , മലപ്പുറം, പാലക്കാട് ജില്ലകളില് നിന്നായി ഒരു ലക്ഷത്തിലധികം പ്രവര്‍ത്തകര് സംഗമത്തില് പങ്കെടുക്കുന്നുണ്ട്.\nമഹാസംഗമനഗരിയായ സ്വാമി ശാശ്വതീകാനന്ദ നഗറില് (മുനിസിപ്പല് സ്റേഡിയം) എസ്.എന്.ഡി.പി. യോഗം പ്രസിഡന്റ് അഡ്വ.സി.കെ. വിദ്യാസാഗര് പതാക ഉയര്‍ത്തി.\nഉച്ചയ്ക്കു ശേഷം തുടങ്ങിയ റാലിയില് യോഗം, യൂത്ത് മൂവ് മെന്റ്, വനിതാസംഘം, ധര്‍മ്മസേനാ പ്രവര്‍ത്തകര് പങ്കെടുത്തു.\nഏഴു മണിയ്ക്ക് തുടങ്ങുന്ന പൊതു സമ്മേളനം എസ്.എന്.ഡി.പി. യോഗം ജനറല് സെക്രട്ടറി വെള്ളാപ്പള്ളി നടേശന് ഉദ്ഘാടനം ചെയ്യും. യോഗം പ്രസിഡന്റ് അഡ്വ. സി.കെ. വിദ്യാസാഗര് അധ്യക്ഷത വഹിയ്ക്കും.\nmalayalam news sndp abkari vellappally natesan sree narayana dharma paripalana yogam